text:
 |
 52011PC0752
 Priekšlikums EIROPAS PARLAMENTA UN PADOMES REGULA ar ko paredz vispārīgus noteikumus Patvēruma un migrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai /* COM/2011/0752 galīgā redakcija - 2011/0367 (COD) */
 PASKAIDROJUMA RAKSTS
 1.
 PRIEKŠLIKUMA PAMATOJUMS UN MĒRĶI
 Iekšlietu politikas virzienu nozīme
 pēdējo gadu laikā ir pastāvīgi palielinājusies.
 Šie politikas virzieni ir Eiropas projekta centrālais jautājums,
 paredzot izveidot telpu bez iekšējām robežām, kur ES
 pilsoņi un trešo valstu valstspiederīgie varētu ieceļot,
 pārvietoties, dzīvot un strādāt, bagātinot ar
 jaunām idejām, kapitālu, kompetenci un inovācijām vai
 aizpildot brīvās vietas valstu darba tirgos, turklāt ar
 pārliecību, ka viņu tiesības tiks pilnībā
 ievērotas un viņu drošība – garantēta. Iekšlietu politiku
 augošo nozīmi apliecināja Stokholmas programma. Tā ir arī
 viena no jomām, kuru skāra būtiskas izmaiņas
 saskaņā ar Lisabonas līgumu.
 Komisija 2011. gada 29. jūnijā
 pieņēma priekšlikumu par nākamo daudzgadu finanšu shēmu 2014.–2020. gadam[1]: tas ir budžets
 stratēģijas “Eiropa 2020” īstenošanai. Iekšlietu politikas
 jomā attiecībā uz drošību, migrāciju un
 ārējo robežu pārvaldību Komisija piedāvāja
 vienkāršot izdevumu instrumentu struktūru, samazinot programmu skaitu
 līdz divu fondu struktūrai: Patvēruma un migrācijas fondam
 un Iekšējās drošības fondam.
 Paziņojumā par ES budžeta
 pārskatīšanu[2],
 lietpratīga regulējuma programmā[3]
 un iepriekš minētajā paziņojumā par nākamo daudzgadu
 finanšu shēmu vienkāršošana ir atzīta par vienu no
 svarīgākajiem mērķiem. Pieredze liecina, ka
 pašreizējā plānošanas periodā dažādie un
 sadrumstalotie noteikumi, kas reglamentē izdevumu programmas, bieži tiek
 uztverti kā nevajadzīgi sarežģīti, grūti
 īstenojami un kontrolējami. Tiklab saņēmējiem, kā
 Komisijai un dalībvalstīm tas uzliek lielu administratīvu slogu,
 kura neparedzētas sekas var būt atturēšana no
 līdzdalības, biežākas kļūdas un īstenošanas
 kavēšana. Tas nozīmē, ka Savienības programmu
 potenciālās priekšrocības netiek pilnīgi izmantotas.
 Šī regula ir četru regulu paketes
 daļa, un kopā tās veido Savienības finansēšanas
 regulējumu iekšlietu jomā ar minēto divu fondu
 starpniecību. Šī regula paredz noteikumus par programmu veidošanu,
 vadību un kontroli, finanšu vadību, grāmatojumu noskaidrošanu un
 programmu slēgšanu, kā arī ziņošanu un
 izvērtēšanu. Tādējādi tā izveido izmaksu
 mehānismus, savukārt abu fondu mērķi un piemērošanas
 jomas, resursi un īstenošanas līdzekļi ir definēti
 attiecīgajās īpašajās regulās. Šis horizontālais instruments
 nodrošinās kopīgu pieeju abu fondu izmantošanā un vienādu
 attieksmi pret saņēmējiem attiecībā uz visu
 Savienības atbalstu iekšlietu jomā.
 Šāda vispārēja četru
 regulu struktūra ir nepieciešama, pamatojoties uz Līguma
 prasībām. Tā kā Padomē ir paredzēti dažādi
 balsošanas noteikumi, kas izriet no atšķirīgām
 prasībām saskaņā ar 19. protokolu (par Šengenas acquis)
 un 21. protokolu (Apvienotās Karalistes un Īrijas nostāja
 saistībā ar brīvības, drošības un tiesiskuma telpu),
 juridiski nav iespējams izstrādāt vienu visaptverošu
 tiesību akta priekšlikumu par Iekšējās drošības fondu, kaut
 arī politiskie mērķi, kas jāsasniedz, ir saskanīgi.
 Turklāt par svarīgu tika atzīts apstāklis, ka, ņemot
 vērā vispārīgo mērķi par vienkāršošanu un
 integrēšanu, abiem fondiem (Iekšējās drošības fondam un
 Patvēruma un migrācijas fondam) iespēju robežās ir
 nepieciešami vienādi izpildes mehānismi. Visbeidzot, pieņemot
 horizontālu regulu, kas paredz kopīgus noteikumus, noteikumu skaits
 kopumā ir ievērojami mazāks, nekā tas būtu
 gadījumā, kad noteikumi tiktu atkārtoti katrā aktā.
 Šī regula nosaka tikai finansiālus
 un tehniskus pienākumus, bet izvēli politikas mērķu un
 atbilstīgo pasākumu definēšanā, resursu
 piešķiršanā un līdzdalības jomas noteikšanā katrā
 konkrētā politikas jomā tā atstāj attiecīgo
 tiesību aktu (t. i., īpašo regulu) ziņā.
 Tās mehānismu mērķis ir
 aptvert galveno Savienības finansējuma avotu iekšlietu jomā.
 Kopumā šī regula aizstātu neskaitāmus noteikumus ar
 dažādu detalizācijas un sarežģītības pakāpi, kas
 pašlaik iekļauti esošo iekšlietu jomas izdevumu instrumentu
 juridiskajā pamatā – Vispārīgās programmas
 “Solidaritāte un migrācijas plūsmu pārvaldība”
 četrus instrumentus – Ārējo robežu fondu, Eiropas
 Bēgļu fondu, Eiropas Trešo valstu valstspiederīgo
 integrācijas fonds un Eiropas Atgriešanās fondu, kā arī
 Vispārējās programmas “Drošība un brīvību
 aizsardzība” divas īpašās programmas – ISEC
 (Noziedzības novēršana un cīņa pret noziedzību) un CIPS
 (Terora aktu un citu ar drošību saistītu risku profilakse,
 gatavība tiem un to seku pārvarēšana).
 2.
 REZULTĀTI, KO SNIEDZA APSPRIEŠANĀS AR
 IEINTERESĒTAJĀM PERSONĀM UN IETEKMES NOVĒRTĒJUMI
 Tā kā tiek uzsvērta
 vērtēšana kā politikas veidotāju informēšanas
 līdzeklis, šis priekšlikums informē par vērtējumu
 rezultātiem, apspriedēm ar ieinteresētajām personām un
 ietekmes novērtējumu.
 Darbs pie turpmāko finanšu instrumentu
 sagatavošanas iekšlietu jomā sākās 2010. gadā un
 turpinājās 2011. gadā. Šā sagatavošanās darba
 ietvaros 2010. gada decembrī tika uzsākts
 vērtēšanas/ietekmes novērtējuma pētījums ar
 ārēja apakšuzņēmēja palīdzību. Minētais
 pētījums tika pabeigts 2011. gada jūlijā un apkopoja
 esošo finanšu instrumentu pieejamos vērtēšanas rezultātus,
 informēja par problēmām, mērķiem un politikas
 izvēlēm, tostarp par to iespējamo ietekmi, kas tika
 izskatīta ietekmes novērtējumā. Pamatojoties uz šo
 pētījumu, Komisija sagatavoja ietekmes novērtējuma
 ziņojumu, par kuru 2011. gada 9. septembrī atzinumu sniedza
 Ietekmes novērtējuma padome.
 Ietekmes novērtējums atklāja
 problēmas saistībā ar pašreizējo iekšlietu izdevumu
 programmu jomu un prioritātēm, no vienas puses, un problēmas
 saistībā ar finansējuma piešķiršanu, no otras puses.
 Attiecībā uz otro grupu ietekmes novērtējumā izvērtēja
 risinājumus saistībā ar dalīto pārvaldību,
 centralizēto pārvaldību un savlaicīgu reaģēšanu
 ārkārtas situācijās.
 ·
 Attiecībā uz dalīto
 pārvaldību ietekmes novērtējumā secināts, ka
 vislabākā izvēle ir daudzgadu programma, pirms kuras notiek
 politisks dialogs. Pretēji status quo, kas apvieno gada programmas
 ar daudzgadu shēmu, tas būtiski samazinātu
 administratīvā darba slodzi. Kaut arī pāreja uz daudzgadu
 programmām piedāvātu tikai lielāku elastību, tā
 neatrisinātu pastāvīgo vajadzību reaģēt uz
 mainīgajām situācijām dalībvalstīs un trešās
 valstīs, kas ir raksturīgi iekšlietu jomai. Taču daudzgadu
 programmas kopā ar regulāru politisku dialogu apmierinātu šo
 vajadzību un ļautu izmantot vairāk uz rezultātiem
 vērstu metodi.
 ·
 Attiecībā uz finansējuma
 piešķiršanas uzlabošanu centralizētas pārvaldības
 apstākļos status quo tika atzīts par nepieņemamu, jo
 tas maz ietekmē vai nemaz neietekmē administratīvā darba
 slodzes vienkāršošanu vai samazināšanu. Pāreja uz metodi, kas
 izmanto tikai iepirkumus, arī tika noraidīta, jo tā neļautu
 veicināt politiski nepieciešamus pasākumus, nestimulētu
 transnacionālo sadarbību un nesniegtu atbalstu pilsoniskajai
 sabiedrībai ar dotāciju palīdzību. Vislabākā
 izvēle ir atgriešanās pie vairāk mērķorientētas,
 mazāk resursietilpīgas un daudzveidīgas centralizētas
 pārvaldības, jo paredzams, ka tā ļaus uzlabot
 attiecības ar galvenajām ieinteresētajām personām un
 kopumā samazinās darba slodzi.
 ·
 Attiecībā uz reaģēšanas
 mehānismu ārkārtas situācijās ietekmes
 novērtējumā secināts, ka pašreizējais mehānisms
 viennozīmīgi neatbilst vajadzībām pēc ātrākas
 un efektīvākas reakcijas krīžu gadījumos migrācijas un
 drošības jomā. Par labāko izvēli tika atzīts uzlabots
 mehānisms, ko varētu izmantot dažādām krīzēm gan
 migrācijas, gan drošības jomā.
 Ietekmes novērtējumā ņemti
 vērā arī rezultāti, ko deva īpašās
 sabiedriskās apspriešanas tiešsaistē par iekšlietu jomas
 finansēšanu nākotnē. Apspriešana notika laikā no 2011. gada
 5. janvāra līdz 20. martam, un tajā varēja
 piedalīties visas ieinteresētās personas. Pavisam tika
 saņemtas 115 atbildes no fiziskām personām un organizāciju
 vārdā, tostarp astoņi nostājas izklāsti.
 Apspriešanā piedalījās respondenti no visām
 dalībvalstīm, kā arī dažām trešām valstīm.
 2011. gada aprīlī
 konferencē “ES finansējuma nākotne iekšlietu jomā: jauns
 skatījums” pulcējās galvenās ieinteresētās personas
 (dalībvalstu, starptautisko organizāciju, pilsoniskās
 sabiedrības organizāciju u. c. pārstāvji), lai
 apspriestu ES finansējuma nākotni iekšlietu jomā. Šī
 konference ļāva arī novērtēt dalībnieku
 iesaistīšanās un sabiedriskās apspriešanas rezultātus.
 ES finansējuma nākotne iekšlietu
 jomā daudzkārt tika izskatīta un apspriesta ar
 iesaistītajām iestādēm, tostarp neformālā
 pusdienu diskusijā TI Padomes laikā 2011. gada 21. janvārī,
 neformālās brokastīs ar Eiropas Parlamenta politiskajiem
 koordinatoriem 2011. gada 26. janvārī, Iekšlietu
 komisāres Malmstrēmas uzklausīšanas laikā Parlamenta SURE
 komitejas sēdē 2011. gada 10. martā un viedokļu
 apmaiņas laikā starp Iekšlietu ģenerāldirektorāta
 ģenerāldirektoru un Parlamenta LIBE komiteju 2011. gada 17.
 martā. Konkrēti ekspertu ieteikumi tika apkopoti arī
 apspriedēs ar dalībvalstu ekspertiem vispārīgās
 programmas “Solidaritāte un migrācijas plūsmu
 pārvaldība” kopējās komitejas darba gaitā.
 Šīs apspriedes, konferences un ekspertu
 diskusijas apliecināja, ka starp galvenajām ieinteresētajām
 personām valda vispārēja vienprātība par
 nepieciešamību vienkāršot izpildes mehānismus un panākt
 lielāku elastību, jo īpaši ārkārtas situāciju
 risināšanā. Ieinteresētās personas atbalstīja domu par
 finanšu instrumentu skaita samazināšanu, izveidojot divu fondu
 struktūru, ar nosacījumu, ka tas faktiski veicinās
 vienkāršošanu. Viņi arī piekrita, ka ir vajadzīgs
 elastīgs reaģēšanas mehānisms ārkārtas
 situācijām, lai Savienība varētu ātri un efektīvi
 reaģēt uz krīzēm saistībā ar migrāciju un
 drošību. Dalīta pārvaldība, pārejot uz daudzgadu
 programmām un definējot kopīgos mērķus Savienības
 līmenī, kopumā tika atzīta par atbilstošu
 pārvaldības metodi attiecībā uz visiem izdevumiem iekšlietu
 jomā, lai gan nevalstiskās organizācijas uzskatīja, ka
 jāturpina arī tieša pārvaldība. Ieinteresētās
 personas atbalstīja arī iekšlietu jomas aģentūru
 nozīmes palielināšanu, lai paplašinātu sadarbību un
 palielinātu sinerģiju.
 3.
 PRIEKŠLIKUMA JURIDISKIE ASPEKTI
 Tiesības rīkoties izriet no
 Līguma par Eiropas Savienību 3. panta 2. punkta, kas
 nosaka: “Savienība piedāvā saviem
 pilsoņiem brīvības, drošības un tiesiskuma telpu bez
 iekšējām robežām, kur personu brīva pārvietošanās
 ir nodrošināta saistībā ar piemērotiem pasākumiem, kas
 attiecas uz ārējo robežu kontroli, patvēruma
 meklētājiem, imigrāciju un noziedzības novēršanu un
 apkarošanu.”
 Tā kā šai regulai vienlaikus ir
 vairāki mērķi, kas nesaraujami saistīti, un neviens no tiem
 nav otršķirīgs un mazāk svarīgs par citiem, tā ir
 balstīta uz būtiskiem juridiskiem pamatiem Līguma
 V sadaļā attiecībā uz brīvības,
 drošības un tiesiskuma telpu, proti, uz 78. panta 2. punktu, 79. panta
 2. un 4. punktu., 82. panta 1. punktu, 84. pantu un 87. panta
 2. punktu. Tie nodrošina juridisko pamatu Savienības pasākumiem
 patvēruma un imigrācijas jomā, migrācijas plūsmu
 pārvaldībā, taisnīgā attieksmē pret trešo valstu
 valstspiederīgajiem, kuri likumīgi uzturas dalībvalstīs,
 nelikumīgas ieceļošanas apkarošanā, bez atļaujas uzturošos
 personu izraidīšanā un repatriācijā, cilvēku tirdzniecības
 jomā, tiesu sadarbībā krimināllietās, noziedzīgu
 nodarījumu novēršanā, noziedzības apkarošanā, tostarp
 attiecībā uz terorismu, korupciju, organizēto noziedzību un
 policijas sadarbību.
 Tie ir saderīgi juridiskie pamati,
 ņemot vērā Apvienotās Karalistes, Īrijas [un
 Dānijas] nostāju attiecībā uz aptvertajām jomām,
 tādējādi pieļaujot balsošanu par šo tekstu Padomē.
 Tā kā uz tiem visiem attiecas parastā likumdošanas procedūra,
 izvēlēto juridisko pamatu apvienošana pilnībā atbilst
 Eiropas Parlamenta prerogatīvām.
 Uzmanība tiek pievērsta arī
 LESD 80. pantam, kas uzsver – uz dažām
 minētajām Savienības politikas jomām un to īstenošanu
 attiecas solidaritātes princips un atbildības, tostarp tās
 finansiālo seku, taisnīga sadalījuma princips dalībvalstu
 starpā.
 Ņemot vērā iepriekš minēto
 lēmumu pieņemšanas procedūru, šajā regulā
 paredzēti horizontāli kopīgi noteikumi, lai īstenotu
 Patvēruma un migrācijas fondu un vienu elementu no Iekšējās
 drošības fonda, proti, finanšu atbalsta instrumentu policijas
 sadarbībai, noziedzības novēršanai un apkarošanai un krīžu
 pārvarēšanai.
 Tām iekšlietu politikas jomām, uz
 kurām attiecas Iekšējās drošības fonds, bet kuru
 juridiskais pamats nav saderīgs ar iepriekš minētajiem, šī
 regula būtu piemērojama, pamatojoties uz īpašu klauzulu
 vienā no īpašajām regulām, proti, par finanšu atbalsta
 instrumentu ārējo robežu un vīzu jomā, pamatojoties uz LESD
 77. panta 2. punktu, jo šī politikas joma ir Šengenas acquis
 noteikumu pilnveidošana, kurā Apvienotā Karaliste un Īrija
 nepiedalās.
 Līdz ar to, kopīgi pieņemot šo
 regulu un īpašās regulas, šīs regulas noteikumi būs
 vienādi piemērojami visam Savienības finansējumam iekšlietu
 jomā.
 Kopumā iekšlietu jomai noteikti ir sava
 pievienotā vērtība, mobilizējot Savienības budžetu.
 Savienības
 rīcības pamatojums ir mērķi, kas izklāstīti
 Līguma par Eiropas Savienības darbību (LESD) 67. pantā,
 kur paredzēti līdzekļi brīvības, drošības un
 tiesiskuma telpas izveidei. Finanšu palīdzības sniegšana
 partnerībā ar dalībvalstīm, izmantojot dalīto
 pārvaldību, ir nozīmīgs Savienības finansējuma
 aspekts iekšlietu jomā. Dalītās pārvaldības metode ir
 uzskatāma par piemērotu visām iekšlietu politiku jomām, un
 tādēļ tā ir attiecināta uz iekšējās
 drošības jomu, kur to agrāk nepiemēroja. Centralizētā
 pārvaldība ir saglabāta politiski nepieciešamos pasākumos.
 Dalītās
 pārvaldības apstākļos pāreja no gada programmām
 uz daudzgadu programmām ar iepriekšēju politisku dialogu
 Savienības līmenī definētās
 stratēģiskās shēmas ietvaros nodrošinās, lai
 Savienības budžeta finansētie pasākumi atbilstu atsevišķo
 dalībvalstu vajadzībām, vienlaikus ļaujot sasniegt
 Savienības prioritātes. Šajā priekšlikumā ir
 izklāstīti vispārīgie noteikumi par programmu veidošanu, ziņošanu,
 finanšu vadību, kontroles un izvērtējuma pasākumiem, kas
 nepieciešami pareizai Savienības finansējuma izmantošanai iekšlietu
 jomā, tomēr – iespēju robežās – tas pieļauj
 dalībvalstu brīvību izlemt, kā šos noteikumus īstenot
 valsts līmenī. Piemēram, izdevumu attiecināmība tiks
 noteikta, pamatojoties uz valstu noteikumiem, ievērojot tikai dažus
 vienkāršus kopīgos principus, kas noteikti šajā regulā.
 Tādējādi
 šie pasākumi notiks atbilstošā līmenī, un Savienības
 loma nepārsniegs nepieciešamās robežas. Kā uzsvērts Budžeta
 pārskatīšanas paziņojumā: „ES budžets būtu
 jāizmanto, lai finansētu ES sabiedrisko labumu, pasākumus, ko
 dalībvalstis un reģioni nevar finansēt paši, vai kad tas var dot
 labākus rezultātus”[4].
 Savienības
 pasākumu izvērstāks pamatojums saistībā ar
 dažādām politikas jomām, kas apskatītas šajā
 regulā, ir iekļauts paskaidrojuma rakstos, kuri pievienoti
 īpašajām regulām.
 4.
 IETEKME UZ BUDŽETU
 Komisijas priekšlikums daudzgadu finanšu
 shēmai ietver priekšlikumu atvēlēt Patvēruma un
 migrācijas fondam 3 869 miljonus euro un Iekšējās
 drošības fondam 4 648 miljonus euro (pašreizējās
 cenās).
 5.
 GALVENIE ELEMENTI
 Kā jauns vispārīgs
 regulējums Savienības finansējuma izmantošanai iekšlietu
 politikas jomā šī regula nosaka vispārīgos izdevumu
 finansēšanas noteikumus, tostarp noteikumus par partnerību, programmu
 veidošanu, ziņošanu, uzraudzību un izvērtēšanu,
 vadības un kontroles sistēmām, kas jāizveido
 dalībvalstīm, un grāmatojumu noskaidrošanu:
 –
 noteikumi par partnerību, programmu veidošanu,
 uzraudzību un izvērtēšanu izstrādāti, pamatojoties uz
 pieredzi, kas gūta saistībā ar četru pašreizējo fondu
 un vispārīgās programmas “Solidaritāte un migrācijas
 plūsmu pārvaldība” īstenošanu;
 –
 noteikumu par vadības un kontroles
 sistēmām, finanšu vadību, grāmatojumu noskaidrošanu,
 ziņošanu un programmu slēgšanu pamatā ir II daļa
 Komisijas priekšlikuma regulai, ar ko paredz kopīgus noteikumus par fondiem, uz
 kuriem attiecas vienotais stratēģiskais satvars[5] (turpmāk “VSS fondu regula”), un
 Komisijas priekšlikums regulai par kopējās lauksaimniecības politikas
 finansēšanu, pārvaldību un uzraudzību[6], vienlaikus, ja tas ir
 lietderīgi, nodrošinot nepārtrauktību attiecībā uz
 noteikumiem, ko piemēro četriem pašreizējiem fondiem.
 Regula arī izvirza šādus
 nosacījumus:
 (1)
 lielāka finansējuma saistība ar
 politiku un rezultātiem, tostarp pastiprinot stratēģisku programmu
 veidošanu;
 (2)
 izpildes mehānismu būtiska
 vienkāršošana, salīdzinot ar pašreizējo situāciju;
 (3)
 elastīgāka finanšu vadība un
 īstenošana, ņemot vērā nepieciešamību sagatavoties
 darbam jaunos un neparedzētos apstākļos, kas ir tipiski
 iekšlietu jomai;
 (4)
 uzlabota uzraudzības un izvērtēšanas
 sistēma, nodrošinot atbildīgumu, pārredzamību un labi
 pārdomātus spriedumus par turpmāko atbalstu iekšlietu jomā.
 5.1.
 Politikas un rezultātu noteikta darba
 kārtība
 Attiecībā uz dalīto
 pārvaldību
 ·
 Nākamās daudzgadu finanšu shēmas
 sākumā ir paredzēts vienots un visaptverošs iekšlietu politiku
 dialogs ar katru dalībvalsti par fondu izmantošanu, t. i., par to,
 kā katra atsevišķā dalībvalsts, izmantojot Savienības
 budžetu, sekmēs mērķu sasniegšanu brīvības,
 drošības un tiesiskuma telpā. Pirms šiem dialogiem Komisija
 publicēs paziņojumu par kopumā paredzēto un dialoga
 struktūru. Paziņojumā Komisija arī iepazīstinās
 ar plānotajiem Savienības pasākumiem un to īstenošanas
 pamatnostādnēm (piemēram, dažādām
 pārvaldības metodēm, ko paredzēts izmantot).
 ·
 Ņemot vērā politikas dialoga
 rezultātus, programmas, par kurām Komisijas un dalībvalstu
 starpā būs panākta vienošanās, raksturos bāzes
 situāciju, noteiks mērķus, kas dalībvalstīm
 jāsasniedz politikas jomā, un mērķus, kuru sasniegšanā
 tiks izmantots Savienības finansējums. Valstu programmas apzinās
 veicamos uzdevumus un norādīs pasākumu piemērus katram
 mērķim. Turklāt septiņu gadu finanšu plānā tiks
 norādīts, kā piešķirtie līdzekļi ir
 jāizmanto un jātērē, nepārsniedzot noteiktās
 robežas un saskaņojot ar Komisiju. Pasākumi, ko paredzēts
 īstenot trešās valstīs un saistībā ar tām,
 nedrīkstētu būt tieši uz attīstību orientēti, un
 politiskajam dialogam būtu jāpalīdz panākt pilnīgu
 saskaņotību ar Savienības ārējās darbības un
 ārpolitikas principiem un vispārīgajiem mērķiem
 attiecībā uz konkrēto valsti vai reģionu.
 ·
 Lai gan tiks darīts viss iespējamais, lai
 nodrošinātu valstu programmu pieņemšanu 2014. gadā,
 jārēķinās, ka dažas programmas netiks pieņemtas
 līdz 2015. gadam. Tādēļ, lai izvairītos no
 attiecīgo 2014. gadam paredzēto saistību apropriāciju
 zaudēšanas, Komisija grozīs priekšlikumu Padomes Regulai, ar ko nosaka daudzgadu
 finanšu shēmu 2014.–2020. gadam [COM (2011) 398, 29.06.2011.],
 lai minētās regulas 7. panta noteikumus attiecinātu uz
 Patvēruma un migrācijas fonda un Iekšējās drošības
 fonda programmām, kuras īsteno, izmantojot dalīto
 pārvaldību.
 ·
 Dalībvalstis katru gadu ziņos par finanšu
 vadību un programmās sasniegtajiem rezultātiem.
 ·
 2017. gadā ir paredzēts veikt
 vidusposma pārskatīšanu, lai no jauna izvērtētu
 situāciju katrā dalībvalstī.. Tobrīd varēs
 piešķirt jaunus līdzekļus 2018.–2020. gadam.
 Attiecībā uz tiešo un netiešo
 pārvaldību
 ·
 Mērķus, kas jāsasniedz valstu
 programmās, papildinās “Savienības pasākumi”, kā
 arī ātrās reaģēšanas mehānisms, kas
 paredzēts ārkārtas situācijām. Savienības
 pasākumi sekmēs Savienības politikas īstenošanu,
 piešķirot dotācijas un veicot iepirkumus. Tie būs arī
 pasākumi trešās valstīs un saistībā ar tām,
 kā norādīts Paziņojumā par daudzgadu finanšu
 shēmu[7].
 Šie pasākumi nebūs tieši uz attīstību orientēti un
 vajadzības gadījumā papildinās finansiālo
 palīdzību, kas tiek nodrošināta, izmantojot ES
 ārējās palīdzības instrumentus, kuri joprojām
 būs galvenais finansējuma avots, lai palīdzētu trešām
 valstīm veidot to attiecīgās spējas. Īstenojot šos
 atbalsta pasākumus, tiks pieliktas pūles, lai panāktu
 pilnīgu saskaņotību ar ES ārējās darbības un
 ārpolitikas principiem un vispārīgajiem mērķiem
 attiecībā uz konkrēto valsti vai reģionu.
 Papildināmību nodrošinās koordinācijas uzlabošana ar
 ĒĀDD un attiecīgajiem Komisijas dienestiem.
 ·
 Turklāt Savienības pasākumus un
 ārkārtas palīdzības pasākumus var veikt arī
 Savienības aģentūras, kas darbojas iekšlietu jomā (CEPOL,
 Eiropols, EASO, Frontex un IT aģentūra), ja tas ir
 Savienības interesēs, ja tie ir ad hoc pasākumi un ja to
 veiksmīga īstenošana prasa attiecīgās aģentūras
 operatīvo un tehnisko kompetenci. Šie pasākumi tiks īstenoti,
 ievērojot aģentūru uzdevumus, atbilsīgi to juridiskajiem
 pamatiem, papildinot to darba programmas un neskarot paredzēto kopējo
 personāla samazinājumu.
 ·
 Pēc Komisijas iniciatīvas
 tehniskā palīdzība tiks izmantota dalībvalstu un
 saņēmēju atbalstam, lai veicinātu savstarpējas
 mācības un uzlabotu sakarus (tostarp vajadzības gadījumā
 korporatīvo komunikāciju) un novērtējumus. Šīs
 apropriācijas atbalstīs arī atbilstošus kontroles pasākumus
 Savienībā un trešās valstīs saistībā ar
 finansētajiem pasākumiem un darbinās IT sistēmu, ko izmanto
 sakariem starp dalībvalstīm un Komisiju dalītās
 pārvaldības apstākļos.
 5.2.
 Izpildes mehānismu vienkāršošana
 Attiecībā uz dalīto
 pārvaldību
 ·
 Katrai dalībvalstij vajadzēs
 izstrādāt vienotu valsts programmu katram fondam, tā apvienojot
 dažādas politikas jomas, kā rezultātā Savienības
 budžets atbalstīs attiecīgi integrētu migrācijas politiku,
 tostarp integrācijas, patvēruma un atgriešanās jomas,
 Patvēruma un migrācijas fonda gadījumā, un visaptverošu
 iekšējās drošības stratēģiju, tostarp policijas
 sadarbību, robežu drošību, cīņu pret smagiem pārrobežu
 noziegumiem, dokumentu viltošanu utt., Iekšējās drošības fonda
 gadījumā.
 ·
 Jaunā sistēma nozīmē
 ievērojamu vienkāršošanu un administratīvā sloga
 mazināšanu salīdzinājumā ar pašreizējo četru
 fondu sistēmu, kas darbojas, pamatojoties tiklab uz daudzgadu stratēģiju,
 kā uz gada programmām. Maksimālais programmu skaits būs 26 Patvēruma
 un migrācijas fondam (izņemot Dāniju, ja Apvienotā
 Karaliste un Īrija nolemtu piedalīties) un 30 Iekšējās
 drošības fondam (piedaloties visām dalībvalstīm).
 Turklāt Iekšējās drošības fondā attiecībā uz
 ārējo robežu, vīzu un policijas sadarbības elementu
 piedalīsies arī asociētās Šengenas valstis.
 ·
 Paredzams, ka valstu programmās nebūs
 daudz izmaiņu – programmas pievērsīsies mērķiem un
 uzdevumiem, nevis pasākumu izsmeļošai apzināšanai.
 Mērķis – iespēju robežās un izņemot jaunus vai
 neparedzētus apstākļus – ir panākt, lai katrai
 dalībvalstij attiecībā uz katru fondu būtu vajadzīgs
 tikai viens lēmums, ar ko apstiprina daudzgadu programmu, un
 vajadzības gadījumā – viens lēmums par programmas
 grozīšanu saistībā ar vidusposma pārskatīšanu.
 ·
 Tāpat kā CSF fondiem,
 partnerības princips ir jāīsteno, izveidojot uzraudzības
 komiteju.
 ·
 Katra dalībvalsts izveidos vienotu
 vadības un kontroles sistēmu katram fondam, paredzot iespēju
 veidot vienu sistēmu abiem fondiem. Ņemot vērā valstu
 institucionālās īpatnības, dalībvalstis var veidot
 deleģētās iestādes, kurām atbildīgās
 iestādes deleģē konkrētus (programmu veidošanas un
 īstenošanas) uzdevumus.
 ·
 Izdevumu attiecināmība tiks noteikta,
 pamatojoties uz valstu noteikumiem, ievērojot tikai dažus vienkāršus
 kopīgos principus. Šāda pieeja nodrošinās būtisku projekta
 vadības vienkāršošanu saņēmēju līmenī.
 Vienkāršotas izmaksu atlīdzināšanas iespējas,
 piemēram, vienotas likmes un vienreizēji maksājumi nodrošina
 dalībvalstīm iespēju saņēmēju līmenī
 ieviest uz izpildi orientētu vadību.
 Attiecībā uz tiešo un netiešo
 pārvaldību
 ·
 Ārkārtas situācijās būs
 pieejama finansiāla palīdzība saskaņā ar īpašo
 regulu attiecīgajiem noteikumiem. Šo mehānismu iedarbinās
 Komisija, ņemot vērā arī dalībvalstu, 71. panta
 Komitejas (COSI), ko pārstāv attiecīgā
 Savienības prezidentūra, vai citu iesaistīto personu,
 piemēram, starptautisku organizāciju (Apvienoto Nāciju Organizācijas Augstā
 komisāra bēgļu jautājumos biroja, Starptautiskās
 Migrācijas organizācijas utt.) un Savienības aģentūru
 iekšlietu jomā, iniciatīvu.
 ·
 Visi iespējamie līdzekļi tiks
 izmantoti, lai nepieļautu sadrumstalotību, koncentrējot resursus
 uz nelielu skaitu Savienības mērķu un vajadzības
 gadījumā izmantojot galveno ieinteresēto personu kompetenci,
 pamatojoties uz partnerības nolīgumiem un pamatnolīgumiem.
 ·
 Lai finansiāli atbalstītu jaunu IT
 sistēmu izstrādi (“viedrobežu sistēma”), pašreizējie
 ikgadējie finansēšanas lēmumi, kas ļauj Komisijai
 izstrādāt šīs sistēmas centrālās daļas, tiks
 aizstāti ar daudzgadu shēmu.
 5.3.
 Elastība
 Attiecībā uz dalīto
 pārvaldību
 ·
 Vidusposma pārskatīšanas ietekme būs
 atkarīga no situācijas dalībvalstīs. Dalībvalstis, par
 kurām atzīts, ka tām ir papildu riski, vai kuras saņem
 papildu resursus, lai īstenotu Savienībai nepieciešamas
 prioritātes, tiks aicinātas pārskatīt summas savos finanšu
 plānos un vajadzības gadījumā pievienot valsts programmai
 jaunus elementus.
 ·
 Finansiālā elastība ir
 pašreizējā Iestāžu nolīguma par budžeta disciplīnu un
 Komisijas Priekšlikuma regulai par 2014.–2020. gada daudzgadu finanšu
 shēmu neatņemama daļa. Tā atspoguļota arī
 priekšlikumā par Finanšu regulas un tās īstenošanas noteikumu
 pārskatīšanu. Tāpēc tā tiks nodrošināta ar šajos
 priekšlikumos paredzēto dažādo mehānismu starpniecību,
 ņemot vērā, ka to īstenošanas centrālie posmi ir
 daudzgadu finanšu plāns un tā ikgadējie atjauninājumi,
 ikgadējie budžeta piešķīrumi un ikgadējā budžeta
 izpilde.
 ·
 Īpašajās regulās ir noteiktas
 summas, kas tiks piešķirtas valstu programmām, Savienības
 pasākumiem un citām darbībām. Tomēr šīs regulas
 un īpašo regulu kopējā pakete paredz, ka Komisija, pieņemot
 deleģētus tiesību aktus, var izmainīt dažas summas, lai
 nodrošinātu Savienības budžeta efektīvu izmantošanu.
 Attiecībā uz tiešo un netiešo
 pārvaldību
 ·
 Ikgadējās apropriācijas
 Savienības pasākumiem, palīdzībai ārkārtas
 situācijās un, ievērojot gada maksimālās robežas,
 arī tehniskajai palīdzībai pēc Komisijas iniciatīvas
 ir uzskatāmas par vienu finansējumu, tādējādi
 pieļaujot maksimālu elastību, katrā finanšu gadā no
 jauna pieņemot lēmumus par resursu piešķiršanu
 atkarībā no konkrētām vajadzībām.
 ·
 Savienības pasākumi ir definēti
 ļoti plaši, lai Komisijai būtu visi vajadzīgie
 līdzekļi likumdošanas un politikas koordinācijas uzdevumu
 izpildei.
 –
 Tie pievēršas transnacionāliem aspektiem
 (sadarbībai, salīdzinošai analīzei, tīklu izveidei), kam
 nepieciešamas saskaņotas darbības visās dalībvalstīs,
 un aktīvi atbalsta kolektīvus un savstarpēji izdevīgus
 dalībvalstu un citu dalībnieku pasākumus, kas konsolidē
 Savienības sadarbību un veicina savstarpēju mācīšanos
 un inovācijas.
 –
 Tie paredz arī pasākumus, kas nav
 transnacionāli, bet ir īpaši svarīgi Savienībai
 kopumā, lai izstrādātu politiku attiecīgās jomās.
 –
 Tie var būt pasākumi trešās
 valstīs un saistībā ar tām.
 –
 Īpašās regulas paredz īstenošanu
 saistībā ar visiem politikas virzieniem un mērķiem, ko
 atbalsta fondi, un pat tos fondu darbības aspektus, kas saistīti ar
 finansēšanas politiku. Attiecībā uz Iekšējās
 drošības fonda robežu un vīzu elementu tas varētu ietvert
 Šengenas izvērtējuma un uzraudzības mehānisma ieviešanu.
 ·
 Līdz ar to īpašajās regulās
 paredzēts atbalsts pilsoniskās sabiedrības
 attīstīšanai un transnacionālu tīklu izveidei (jo
 īpaši Patvēruma un migrācijas fonda gadījumā), kā
 arī pētījumu testēšanai un validēšanai, piemēram,
 attiecībā uz lietišķo pētījumu projektiem, lai
 novērstu plaisu starp programmu “Horizonts 2020” un tās
 operatīvo izmantošanu (jo īpaši Iekšējās drošības
 fonda gadījumā).
 5.4.
 Saskaņota un efektīva ziņošanas,
 uzraudzības un izvērtēšanas sistēma
 Attiecībā uz dalīto
 pārvaldību
 ·
 Dalībvalstis katru gadu ziņos par
 daudzgadu programmas izpildi, un tā būs grāmatojumu
 noskaidrošanas procedūras neatņemama sastāvdaļa. Lai
 atvieglotu vidusposma pārskatīšanas procesu, 2017. gadā
 tām lūgs sniegt papildu informāciju par paveikto mērķu
 sasniegšanā. Līdzīgs uzdevums tiks veikts 2019. gadā,
 lai vajadzības gadījumā veiktu precizējumus
 pēdējā finanšu gadā (2020. gadā).
 ·
 Atbalstot uz izvērtēšanu balstītas
 kultūras veidošanu iekšlietu jomā, fondiem būs kopīga
 izvērtēšanas un uzraudzības sistēma ar daudziem politiski
 svarīgiem rādītājiem, kas uzsvērs fondu uz
 rezultātiem vērsto pieeju un būtisko nozīmi, kas tiem
 varētu būt dažādajās politikas jomās, lai sasniegtu
 mērķus nodrošināt brīvības, drošības un
 tiesiskuma telpu. Šie rādītāji attiecas uz fondu iespējamo
 ietekmi: kopīgas kultūras veidošanās robežu drošības,
 policijas sadarbības un krīzes pārvaldības jomā;
 efektīva migrācijas plūsmu pārvaldība virzienā uz
 Savienību; taisnīga un vienlīdzīga attieksme pret trešo
 valstu valstspiederīgajiem; solidaritāte un sadarbība starp
 dalībvalstīm, risinot migrācijas un iekšējās
 drošības problēmas; un kopīga Savienības pieeja
 migrācijai un drošībai attiecībā uz trešajām
 valstīm.
 ·
 Lai nodrošinātu šo principu atbilstošu
 piemērošanu izvērtēšanai un ņemot vērā praktisko
 izvērtēšanas pieredzi dalībvalstīs ar pašreizējo
 Savienības finansējumu iekšlietu jomā, Komisija un
 dalībvalstis kopīgi darbosies, lai, veicot īstenošanas
 pasākumus, izstrādātu kopīgu izvērtēšanas un
 uzraudzības sistēmu, inter alia definējot veidnes, kopīgos
 rezultātus un šo rezultātu rādītājus.
 ·
 Visi pasākumi tiks ieviesti programmu
 veidošanas perioda sākumā, tādējādi ļaujot
 dalībvalstīm izveidot savas ziņošanas un izvērtēšanas
 sistēmas, pamatojoties uz saskaņotiem principiem un
 prasībām.
 ·
 Lai mazinātu administratīvo slogu un
 nodrošinātu sinerģiju starp ziņošanu un izvērtēšanu,
 izvērtējuma ziņojumiem vajadzīgā informācija tiks
 balstīta uz valstu programmu ikgadējos īstenošanas
 ziņojumos pašu dalībvalstu sniegto informāciju un
 papildinās to.
 ·
 2018. gadā paredzēts sagatavot
 starpposma izvērtējuma ziņojumu, kas būtu jāņem
 vērā pārdomu procesā par nākamo plānošanas
 periodu.
 2011/0367 (COD)
 Priekšlikums
 EIROPAS PARLAMENTA UN PADOMES REGULA
 ar ko paredz vispārīgus noteikumus
 Patvēruma un migrācijas fondam un finansiālā atbalsta
 instrumentam policijas sadarbībai, noziedzības novēršanai un
 apkarošanai un krīžu pārvarēšanai
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši tā 78. panta 2. punktu,
 79. panta 2. un 4. punktu, 82. panta 1. punktu, 84.
 pantu un 87. panta 2. punktu,
 ņemot vērā Eiropas Komisijas
 priekšlikumu,
 pēc leģislatīvā akta
 projekta nosūtīšanas valstu parlamentiem,
 ņemot vērā Eiropas Ekonomikas
 un sociālo lietu komitejas atzinumu[8],
 ņemot vērā Reģionu
 komitejas atzinumu[9],
 saskaņā ar parasto likumdošanas
 procedūru,
 tā kā:
 (1)
 Eiropas Savienības politika iekšlietu
 jomā paredz radīt brīvības, drošības un tiesiskuma
 telpu – telpu bez iekšējām robežām, kur cilvēki var
 brīvi ieceļot, pārvietoties, dzīvot un strādāt,
 pārliecībā, ka viņu tiesības tiek pilnībā
 ievērotas un viņu drošība garantēta, ņemot
 vērā kopīgos uzdevumus, piemēram, visaptverošas Savienības
 imigrācijas politikas izstrādi, lai veicinātu Savienības
 konkurētspēju un sociālo kohēziju, kopīgas Eiropas
 Patvēruma sistēmas izveidi un to draudu novēršanu un apkarošanu,
 ko rada smagi noziegumi un organizētā noziedzība, kibernoziegumi
 un terorisms.
 (2)
 Savienības finansējumam, atbalstot
 šīs telpas izveidi, būtu jābūt uzskatāmai zīmei,
 kas apliecina solidaritāti un dalītu atbildību, bez kuras nav
 iespējams risināt kopīgos uzdevumus.
 (3)
 Kopīgai sistēmai būtu
 jānodrošina minētajam finansējumam vajadzīgā
 saskanība, vienkāršošana un vienota īstenošana visās
 saistītajās politikas jomās.
 (4)
 Kopīgai sistēmai būtu jānosaka
 palīdzības principi un dalībvalstu un Komisijas pienākumi,
 nodrošinot minēto principu piemērošanu.
 (5)
 Šis Savienības finansējums būtu
 efektīvāks un mērķtiecīgāks, ja atbilstīgo
 pasākumu līdzfinansējums balstītos uz
 stratēģiskām daudzgadu programmām, ko katra
 dalībvalsts sagatavotu, apspriežoties ar Komisiju.
 (6)
 Pasākumi, ko īsteno trešās
 valstīs un saistībā ar tām, un ko atbalsta
 saskaņā ar īpašajām regulām, būtu jāveic,
 nodrošinot sinerģiju un saskaņotību ar citiem pasākumiem,
 kuri tiek īstenoti ārpus Savienības un kurus atbalsta
 saskaņā ar Savienības ģeogrāfiskajiem un tematiskajiem
 ārējās palīdzības instrumentiem. Šo pasākumu
 īstenošanā jo īpaši būtu jācenšas panākt
 pilnīgu saskaņotību ar Savienības ārējās
 darbības un ārpolitikas principiem un vispārīgajiem
 mērķiem attiecībā uz konkrēto valsti vai reģionu.
 Tie nedrīkstētu būt paredzēti, lai atbalstītu tieši uz
 attīstību orientētus pasākumu, un vajadzības gadījumā
 tiem būtu jāpapildina finanšu palīdzība, ko nodrošina,
 izmantojot ārējās palīdzības instrumentus.
 Jānodrošina arī saskaņotība ar Savienības
 humānās palīdzības politiku, jo īpaši
 attiecībā uz ārkārtas palīdzības pasākumu
 īstenošanu.
 (7)
 Ārējai darbībai būtu
 jābūt konsekventai un saskaņotai, kā noteikts LES 18. panta
 4. punktā.
 (8)
 Pirms tiek sagatavotas daudzgadu programmas kā
 līdzekļi Savienības finansējuma mērķu
 sasniegšanai, dalībvalstīm un Komisijai būtu
 jāiesaistās politiskā dialogā un tādējādi
 jāizstrādā saskaņota stratēģija katrai
 atsevišķajai dalībvalstij.
 (9)
 Stratēģija vidusposmā būtu
 jāpārskata, lai nodrošinātu atbilstošu finansējumu 2018.–2020. gadā.
 (10)
 Dalībvalstīm būtu jāveido
 partnerības ar attiecīgajām iestādēm un
 struktūrām, lai sagatavotu, īstenotu un uzraudzītu savas
 valsts programmas visā daudzgadu periodā. Dalībvalstīm
 būtu jāizveido uzraudzības komitejas, lai uzraudzītu valsts
 programmas un palīdzētu izvērtēt īstenošanas gaitu un
 mērķu sasniegšanā paveikto.
 (11)
 Valsts programmu izdevumu attiecināmība
 būtu jānosaka ar valstu tiesību aktiem, ievērojot
 kopīgus principus. Izdevumu attiecināmības sākuma un beigu
 datumi jādefinē tā, lai nodrošinātu vienotus un
 objektīvus noteikumus, ko piemēro valsts programmām.
 (12)
 Tehniskajai palīdzībai būtu
 jārada iespēja dalībvalstīm atbalstīt valsts programmu
 īstenošanu un palīdzēt saņēmējiem izpildīt
 viņu pienākumus un ievērot Savienības tiesību aktus.
 (13)
 Lai nodrošinātu atbilstošu pamatu
 ārkārtas palīdzības ātrai sniegšanai, šajā
 regulā būtu jāparedz iespēja atbalstīt pasākumus,
 kuru izdevumi radušies pirms pieteikuma par šādas palīdzības
 piešķiršanu iesniegšanas, atbilstoši Finanšu regulas noteikumam[10], saskaņā ar kuru
 pienācīgi pamatotos ārkārtas gadījumos šāds
 elastīgums ir pieļaujams.
 (14)
 Eiropas Savienības
 finansiālās intereses būtu jāaizsargā, visā izdevumu ciklā izmantojot samērīgus
 pasākumus, tostarp pārkāpumu novēršanu, atklāšanu un
 izmeklēšanu, zaudētu, kļūdaini izmaksātu vai nepareizi
 izlietotu līdzekļu atgūšanu un vajadzības
 gadījumā sodus.
 (15)
 Dalībvalstīm būtu jāpieņem
 atbilstoši pasākumi, lai garantētu vadības un kontroles
 sistēmas pareizu darbību un īstenošanas kvalitāti. Šim
 nolūkam ir jāizstrādā vispārīgi principi un
 nepieciešamās funkcijas, kas šīm sistēmām būtu
 jāizpilda.
 (16)
 Dalībvalstu pienākumi attiecībā
 uz vadības un kontroles sistēmām, Savienības tiesību
 aktu nepilnību un pārkāpumu novēršanu, atklāšanu un
 izlabošanu būtu jāprecizē, lai garantētu valsts programmu
 efektīvu un pareizu īstenošanu.
 (17)
 Saskaņā ar subsidiaritātes un
 proporcionalitātes principu dalībvalstīm ir jāuzņemas
 galvenā atbildība par valsts programmu īstenošanu un kontroli,
 izmantojot vadības un kontroles sistēmas.
 (18)
 Tikai dalībvalstu akreditētas
 atbildīgās iestādes nodrošina pietiekamu pārliecību
 par to, ka pirms Savienības budžeta atbalsta piešķiršanas
 saņēmējiem ir veikta vajadzīgā kontrole. Tāpēc
 būtu skaidri jānosaka, ka no Savienības budžeta
 līdzekļiem var atlīdzināt tikai izdevumus, ko segušas
 akreditētas atbildīgās iestādes.
 (19)
 Būtu jāparedz Komisijas pilnvaras un
 atbildība pārbaudīt, cik efektīvi darbojas šīs
 vadības un kontroles sistēmas, un pieprasīt dalībvalstu
 rīcību.
 (20)
 Savienības budžeta saistības būtu
 jāizpilda katru gadu. Lai nodrošinātu
 efektīvu programmu pārvaldību, jāparedz kopīgi
 noteikumi par gada bilances un galīgajiem bilances maksājumiem.
 (21)
 Priekšfinansējuma
 maksājumi programmu sākumā nodrošina, ka dalībvalstīm
 ir līdzekļi, lai pēc programmu apstiprināšanas sniegtu
 saņēmējiem atbalstu programmu īstenošanā.
 Tāpēc būtu jāparedz noteikumi par sākotnējā
 priekšfinansējuma summām. Slēdzot programmu,
 sākotnējais priekšfinansējums būtu pilnībā
 jādzēš.
 (22)
 Finanšu regulas trīsgadu posma
 pārskatīšana[11]
 ievieš izmaiņas dalītās pārvaldības principos, un
 tās ir jāņem vērā.
 (23)
 Lai pastiprinātu atbildīgumu par
 izdevumiem, ko katrā konkrētā gadā līdzfinansē no
 Savienības budžeta, būtu jārada atbilstoša sistēma
 ikgadējai grāmatojumu noskaidrošanai. Saskaņā ar šo
 sistēmu atbildīgajai iestādei būtu jāiesniedz
 Komisijai vadības deklarācija par katru valsts programmu, kam
 pievieno gada finanšu pārskatus, kopsavilkuma ziņojumu un
 neatkarīga revidenta atzinumu un kontroles ziņojumu.
 (24)
 Lai pamatotu garantijas, kas ir pamatā
 ikgadējai grāmatojumu noskaidrošanai visā Savienībā,
 būtu jāpieņem kopīgi noteikumi par dalībvalstu
 veicamās kontroles veidu un līmeni.
 (25)
 Lai nodrošinātu Savienības resursu
 pareizu finanšu vadību, Komisijai var nākties veikt finanšu korekcijas.
 Lai dalībvalstīm garantētu tiesisko noteiktību, ir
 svarīgi noteikt apstākļus, kādos piemērojamo
 Savienības vai valsts tiesību aktu pārkāpumu gadījumos
 Komisija var veikt finanšu korekcijas. Lai nodrošinātu, ka finanšu
 korekcijas, ko Komisija var noteikt dalībvalstīm, ir saistītas
 ar Savienības finansiālo interešu aizsardzību, tās
 būtu aprobežojamas ar gadījumiem, kad Savienības vai valsts
 tiesību aktu pārkāpums ir tieši vai netieši saistīts ar
 pasākumu un attiecīgo izdevumu attiecināmību,
 pareizību, vadību vai kontroli. Lai nodrošinātu
 samērīgumu, ir svarīgi, lai Komisija, pieņemot lēmumu
 par finanšu korekcijas summu, ņemtu vērā pārkāpuma
 veidu un smaguma pakāpi. Šajā jautājumā ir pareizi noteikt
 kritērijus, kad Komisijai jāveic finanšu korekcijas, un procedūru,
 kā var pieņemt lēmumu par finanšu korekciju veikšanu.
 (26)
 Lai noteiktu atbildīgo iestāžu un
 Savienības budžeta finansiālās attiecības, Komisijai katru
 gadu būtu jāveic šo iestāžu grāmatojumu noskaidrošana.
 Grāmatojumu noskaidrošanas lēmumam būtu jāattiecas uz gada
 pārskatu
 pilnīgumu, pareizību un patiesumu, bet ne izdevumu atbilstību
 Savienības tiesību aktiem.
 (27)
 Komisijai, kas saskaņā ar Līguma par
 Eiropas Savienību 17. pantu atbild par Savienības tiesību aktu pareizu
 piemērošanu, būtu jālemj, vai izdevumi, kas
 dalībvalstīm radušies, atbilst Savienības tiesību aktiem.
 Dalībvalstīm būtu jādod iespēja pamatot savus
 lēmumus par maksājumu veikšanu. Lai dalībvalstīm
 nodrošinātu tiesisku un finansiālu pārliecību par iepriekš
 veiktajiem izdevumiem, būtu jāparedz maksimālais termiņš,
 kādā Komisija var pieņemt lēmumus par to, kādas
 būtu finansiālās sekas neatbilstības gadījumā.
 (28)
 Lai stiprinātu finanšu disciplīnu, ir
 pareizi noteikt kārtību jebkuras budžeta saistību daļas
 atbrīvošanai valsts programmā, jo
 īpaši tad, ja no saistību atbrīvošanas var izslēgt kādu summu, proti, gadījumos,
 kad īstenošanas aizkavēšanās ir saistīta ar
 tiesvedību vai administratīvu pārsūdzību, kam ir
 atliekoša iedarbība, vai ar force majeure apstākļiem.
 (29)
 Lai nodrošinātu
 vispārīgo noteikumu par atbrīvošanu no saistībām
 atbilstošu piemērošanu, paredzētajos noteikumos būtu sīki
 jāizklāsta, kā nosaka termiņus atbrīvošanai no
 saistībām un kā aprēķina attiecīgās summas.
 (30)
 Svarīgi ir informēt plašu sabiedrību
 par Savienības finansējuma sasniegumiem. Iedzīvotājiem ir
 tiesības zināt, kā tiek izmantoti Savienības finanšu
 resursi. Atbildība par to, lai attiecīgu informāciju
 paziņotu sabiedrībai, būtu jāuzņemas
 atbildīgajām iestādēm un saņēmējiem. Lai
 nodrošinātu efektīvāku plašas sabiedrības informēšanu
 un spēcīgāku sinerģiju starp komunikācijas
 pasākumiem, kas sākti pēc Komisijas iniciatīvas,
 saskaņā ar šo Savienības finansējumu komunikācijas
 pasākumiem piešķirtais budžets būtu jāvelta arī
 Eiropas Savienības politikas prioritāšu atspoguļošanai
 korporatīvajā komunikācijā ar nosacījumu, ka šīs
 prioritātes ir saistītas ar šā Savienības finansējuma
 vispārīgajiem mērķiem.
 (31)
 Lai nodrošinātu informācijas par
 Savienības finansējumu plašu izplatīšanu un informētu
 iespējamos saņēmējus par finansēšanas
 iespējām, sīki izstrādāti noteikumi
 attiecībā uz informēšanas un komunikācijas pasākumiem,
 kā arī šo pasākumu noteikti tehniskie raksturlielumi būtu
 jādefinē, pamatojoties uz šo regulu, un katrai dalībvalstij
 būtu jāizveido tīmekļa vietne vai tīmekļa
 portāls ar nepieciešamo informāciju.
 (32)
 Atbalstīto pasākumu efektivitāte ir
 atkarīga arī no to izvērtējuma un rezultātu
 izplatīšanas. Būtu jāprecizē dalībvalstu un Komisijas
 pienākumi šajā jomā un mehānismi, kā noteikt
 izvērtējuma ticamību un saistītās informācijas
 kvalitāti.
 (33)
 Lai grozītu šīs regulas noteikumus par
 izdevumu atbilstības kopīgajiem principiem, Komisijai būtu
 jādeleģē pilnvaras pieņemt aktus saskaņā ar
 Līguma par Eiropas Savienības darbību 290. pantu. Ir īpaši
 būtiski, lai Komisija, veicot sagatavošanas darbus, rīkotu
 atbilstīgas apspriešanās, tostarp ekspertu līmenī. Komisijai, sagatavojot un izstrādājot
 deleģētos aktus, būtu jānodrošina vienlaicīga,
 savlaicīga un atbilstīga attiecīgo dokumentu
 nosūtīšana Eiropas Parlamentam un Padomei.
 (34)
 Lai nodrošinātu vienādus apstākļus
 šīs regulas īstenošanai, Komisijai būtu jāpiešķir
 īstenošanas pilnvaras. Attiecīgās pilnvaras būtu
 jāizmanto saskaņā ar Eiropas Parlamenta un Padomes Regulu (ES)
 Nr. 182/2011 (2011. gada 16. februāris), ar ko nosaka
 normas un vispārīgus principus par dalībvalstu kontroles
 mehānismiem, kuri attiecas uz Komisijas īstenošanas pilnvaru
 izmantošanu[12].
 (35)
 Pieņemot īstenošanas aktus, ar kuriem
 dalībvalstīm nosaka kopīgus pienākumus, jo īpaši
 attiecībā uz informācijas sniegšanu Komisijai, būtu
 jāpiemēro pārbaudes procedūra, bet pieņemot
 īstenošanas aktus, kas attiecas uz parauga veidlapām, kuras
 jāizmanto, lai sniegtu informāciju Komisijai, būtu
 jāpiemēro konsultēšanās procedūra, ņemot vērā
 to, ka tiem ir tikai tehniska nozīme.
 (36)
 Ņemot vērā to, ka šīs regulas
 mērķi, proti, paredzēt vispārīgus noteikumus, nevar
 pietiekami labi sasniegt atsevišķās dalībvalstīs, un to, ka
 minēto mērķi var labāk sasniegt Savienības
 līmenī, Savienība var pieņemt pasākumus
 saskaņā ar Līguma par Eiropas Savienību 5. pantā
 noteikto subsidiaritātes principu.
 Saskaņā ar minētajā pantā noteikto
 proporcionalitātes principu šajā regulā paredz vienīgi tos
 pasākumus, kas ir vajadzīgi minētā mērķa
 sasniegšanai. Saskaņā ar 1. un 2. pantu [21. ]Protokolā
 par Apvienotās Karalistes un Īrijas nostāju [saistībā
 ar brīvības, drošības un tiesiskuma telpu], kas pievienots
 Līgumam par Eiropas Savienību un [Līgumam par Eiropas
 Savienības darbību], un neskarot minētā protokola 4. pantu,
 minētās dalībvalstis nepiedalās šīs regulas
 pieņemšanā, un tām šī regula nav saistoša un nav
 jāpiemēro. [VAI] [Saskaņā ar 3. pantu [21. ]Protokolā
 par Apvienotās Karalistes un Īrijas nostāju [saistībā
 ar brīvības, drošības un tiesiskuma telpu], kas
 pievienots Līgumam par Eiropas Savienību un [Līgumam par Eiropas
 Savienības darbību], [minētās dalībvalstis] ir
 paziņojušas, ka tās vēlas piedalīties šīs regulas
 pieņemšanā un piemērošanā].
 (37)
 Saskaņā ar 1. un 2. pantu [22. ]Protokolā
 par Dānijas nostāju, kas pievienots Līgumam par Eiropas
 Savienību un Līgumam par Eiropas Savienības darbību,
 Dānija nepiedalās šīs regulas pieņemšanā, un
 Dānijai šī regula nav saistoša un nav jāpiemēro,
 IR PIEŅĒMUŠI ŠO REGULU.
 I NODAĻA
 VISPĀRĪGI NOTEIKUMI
 1. pants
 Mērķis un piemērošanas
 joma
 Šī regula nosaka vispārīgus
 noteikumus īpašo regulu īstenošanai attiecībā uz:
 (a)
 izdevumu finansēšanu;
 (b)
 partnerību, programmu veidošanu,
 ziņošanu, uzraudzību un izvērtēšanu;
 (c)
 dalībvalstu veidotajām vadības un
 kontroles sistēmām;
 (d)
 grāmatojumu noskaidrošanu.
 2. pants
 Definīcijas
 Šajā regulā piemēro šādas
 definīcijas:
 (a)
 “īpašās regulas” ir:
 –
 Regula Nr. .../2012/ES [ar ko izveido
 Patvēruma un migrācijas fondu 2014.–2020. gadam],
 –
 Regula Nr. .../2012/ES [ar ko Iekšējās
 drošības fonda ietvaros izveido finansiālā atbalsta instrumentu
 policijas sadarbībai, noziedzības novēršanai un apkarošanai un
 krīžu pārvarēšanai],
 –
 jebkura cita regula, kas nodrošina šīs regulas
 piemērošanu.
 (b)
 “programmu veidošana” ir organizēšanas,
 lēmumu pieņemšanas un finansēšanas process vairākos posmos,
 kas paredzēts Savienības un dalībvalstu kopīgo
 pasākumu veikšanai daudzgadu periodā, lai sasniegtu īpašo regulu
 mērķus;
 (c)
 “pasākums’ ir projekts vai vairāki
 projekti, ko par attiecīgo valsts programmu atbildīgā
 iestāde izvēlējusies vai par ko tā atbildīga un kas
 veicina īpašo regulu vispārīgo un konkrēto mērķu
 sasniegšanu;
 (d)
 “Savienības pasākums” ir
 transnacionāls pasākums vai Savienību īpaši
 interesējošs pasākums, kā definēts īpašajās
 regulās;
 (e)
 “projekts” ir konkrētie, praktiskie līdzekļi, ko
 Savienības iemaksu saņēmēji izmanto, lai īstenotu visu
 pasākumu vai daļu no tā;
 (f)
 “ārkārtas palīdzība” ir
 projekts vai vairāki projekti, kas risina ārkārtas
 situāciju, kā definēts īpašajās regulās;
 (g)
 “saņēmējs” ir Savienības
 iemaksas saņēmējs projekta ietvaros – valsts vai privātas
 struktūras, starptautiskas organizācijas vai Starptautiskā
 Sarkanā Krusta komiteja (ICRC), Starptautiskā valstu
 Sarkanā Krusta un Sarkanā Pusmēness biedrību
 federācija.
 II NODAĻA
 PALĪDZĪBAS PRINCIPI
 3. pants
 Vispārīgie principi
 1.
 Īpašās regulas nodrošina atbalstu ar
 tādu valsts programmu, Savienības pasākumu un ārkārtas
 palīdzības pasākumu starpniecību, kas papildina valsts,
 reģionālā un vietējā līmeņa pasākumus,
 lai īstenotu Savienības mērķus.
 2.
 Komisija un dalībvalstis nodrošina, ka
 saskaņā ar īpašajām regulām un dalībvalstu
 sniegtais atbalsts atbilst Eiropas Savienības darbībām,
 politikas virzieniem un prioritātēm, kā arī papildina citus
 Eiropas Savienības instrumentus.
 3.
 Saskaņā ar īpašajām
 regulām sniegto atbalstu īsteno ciešā Komisijas un
 dalībvalstu sadarbībā.
 4.
 Atbilstošo saviem pienākumiem, Komisija un
 dalībvalstis kopā ar ĒĀDD attiecībā uz
 pasākumiem trešās valstīs un saistībā ar tām
 nodrošina šīs regulas saskaņotību ar īpašajām
 regulām un citiem Savienības politikas virzieniem un instrumentiem,
 tostarp tiem, kas ietilpst Savienības ārējās darbības
 sistēmā.
 5.
 Komisija un dalībvalstis piemēro pareizas
 finanšu vadības principu saskaņā ar Finanšu regulas [26]. pantu.
 6.
 Komisija un dalībvalstis nodrošina
 saskaņā ar īpašajām regulām sniegtā atbalsta
 efektivitāti, jo īpaši ar uzraudzības, ziņošanas un
 izvērtēšanas līdzekļiem.
 7.
 Komisija un dalībvalstis pilda savas
 attiecīgās funkcijas saistībā ar šo regulu un
 īpašajām regulām, lai samazinātu administratīvo slogu
 saņēmējiem.
 4. pants
 Atbilstība
 Savienības un valstu tiesību aktiem
 Īpašo regulu finansētie
 pasākumi atbilst piemērojamiem Savienības un valstu tiesību
 aktiem.
 5. pants
 Eiropas
 Savienības finansiālo interešu aizsardzība
 1.
 Komisija
 veic atbilstošus pasākumus, lai nodrošinātu, ka, īstenojot
 saskaņā ar īpašajām regulām finansētus
 pasākumus, Eiropas Savienības finansiālās intereses tiek
 aizsargātas, piemērojot aizsargpasākumus pret krāpšanu,
 korupciju un jebkurām citām nelikumīgām darbībām,
 veicot efektīvas pārbaudes un, ja ir atklāti pārkāpumi,
 atgūstot nepamatoti izmaksātās summas un attiecīgā
 gadījumā piemērojot iedarbīgus, samērīgus un
 preventīvus sodus.
 2.
 Dalībvalstis novērš, atklāj un labo
 pārkāpumus un atgūst nepamatoti izmaksātas summas kopā
 ar kavējuma procentiem. Dalībvalstis par šīm darbībām
 ziņo Komisijai un informē to par administratīvo procedūru
 un tiesvedības gaitu.
 3.
 Ja
 saņēmējiem nepamatoti izmaksātās summas nav
 atgūstamas dalībvalsts vainas vai nolaidības dēļ,
 dalībvalstij ir pienākums attiecīgās summas atmaksāt
 Savienības vispārējā budžetā.
 4.
 Dalībvalstis jo īpaši attiecībā
 uz augstāka riska jomām nodrošina efektīvus krāpšanas
 novēršanas pasākumus, kam ir preventīva iedarbība,
 ņemot vērā pasākumu rezultātus un
 samērīgumu.
 5.
 Komisija tiek pilnvarota saskaņā ar 54. pantā
 minēto procedūru pieņemt deleģētus aktus, kas attiecas
 uz 4. punktā minētajiem dalībvalstu pienākumiem.
 6.
 Komisijai vai tās pārstāvjiem un
 Revīzijas palāta ir tiesības, pārbaudot dokumentus un veicot pārbaudes uz
 vietas, revidēt visus dotāciju saņēmējus,
 līgumslēdzējus un apakšuzņēmējus, kuri ir
 saņēmuši Savienības līdzekļus.
 Eiropas
 Birojs krāpšanas apkarošanai (OLAF) var veikt inspekcijas un
 pārbaudes uz vietas attiecībā uz tādiem
 uzņēmējiem, uz kuriem tieši vai netieši attiecas šāds
 finansējums, saskaņā ar Regulā (Euratom, EK) Nr. 2185/96 noteiktajām procedūrām, lai noteiktu, vai saistībā ar dotāciju
 līgumu vai dotāciju lēmumu vai līgumu, kas attiecas uz
 Savienības finansējumu, ir notikuši krāpšana, korupcija
 vai jebkādas citas nelikumīgas darbības, kas ietekmē
 Eiropas Savienības finansiālās intereses.
 Neskarot šā punkta pirmo un otro daļu,
 sadarbības nolīgumos ar trešām valstīm un
 starptautiskām organizācijām, dotāciju nolīgumos, dotāciju lēmumos
 līgumos, kas izriet no šīs regulas un īpašo regulu
 īstenošanas, nepārprotami nosaka Komisijas, Revīzijas
 palātas un OLAF pilnvaras veikt šādas revīzijas,
 inspekcijas un pārbaudes
 uz vietas.
 6. pants
 Programmu
 veidošana
 Īpašo regulu mērķus sasniedz
 daudzgadu programmu izstrādes laikposmā no 2014. līdz 2020. gadam,
 veicot vidusposma pārskatīšanu saskaņā ar 15. pantu.
 III NODAĻA
 SAVIENĪBAS PASĀKUMU,
 ĀRKĀRTAS UN TEHNISKĀS PALĪDZĪBAS FINANŠU SISTĒMA
 7. pants
 Īstenošanas sistēma
 1.
 Komisija nosaka kopējo summu, kas pieejama
 Savienības pasākumiem, ārkārtas palīdzībai un
 tehniskajai palīdzībai pēc Komisijas iniciatīvas
 saskaņā ar ikgadējām Savienības budžeta apropriācijām.
 2.
 Komisija ar īstenošanas aktu pieņem darba
 programmu Savienības pasākumiem un ārkārtas
 palīdzībai. Minēto īstenošanas aktu pieņem
 saskaņā ar 55. panta 3. punktā minēto
 pārbaudes procedūru.
 3.
 Lai nodrošinātu līdzekļu
 laicīgu pieejamību, Komisija atsevišķi var pieņemt darba
 programmu ārkārtas palīdzībai.
 4.
 Savienības pasākumus, ārkārtas
 palīdzības un tehniskās palīdzības pasākumus
 pēc Komisijas iniciatīvas var īstenot:
 –
 Komisija tieši vai ar izpildaģentūru
 starpniecību,
 –
 netieši, izmantojot citas struktūras un personas, kas nav
 dalībvalstis, saskaņā ar Finanšu regulas [57.] pantu.
 8. pants
 Ārkārtas palīdzība
 1.
 Reaģējot uz ārkārtas
 situācijām, kas definētas īpašajās regulās,
 Komisija var pieņemt lēmumu sniegt ārkārtas
 palīdzību.
 2.
 Ievērojot pieejamo resursu robežas,
 ārkārtas palīdzības apjoms var sasniegt pat 100 % no
 attiecināmajiem izdevumiem.
 3.
 Tā var būt palīdzība, ko sniedz
 dalībvalstīs un trešās valstīs saskaņā ar
 īpašajās regulās noteiktajiem mērķiem un
 pasākumiem.
 4.
 Ārkārtas palīdzību var
 piešķirt, lai segtu izdevumus, kas radušies pirms dotācijas
 pieteikuma vai pieteikuma par palīdzības piešķiršanu
 iesniegšanas dienas, ja tas nepieciešams attiecīgā pasākuma
 īstenošanai.
 9. pants
 Savienības pasākumi un
 ārkārtas palīdzība trešās valstīs vai
 saistībā ar tām
 1.
 Komisija var pieņemt lēmumus par
 Savienības pasākumu un ārkārtas palīdzības
 pasākumu finansēšanu trešās valstīs vai saistībā
 ar tām saskaņā ar īpašajās regulās noteiktajiem
 mērķiem un pasākumiem.
 2.
 Ja šos pasākumus īsteno tieši,
 pieteikumus drīkst iesniegt šādas struktūras:
 (a)
 dalībvalstis;
 (b)
 trešās valstis;
 (c)
 kopīgās struktūras, ko izveidojušas
 trešās valstis un Savienība vai dalībvalstis;
 (d)
 starptautiskas organizācijas, tostarp
 reģionālās organizācijas, ANO struktūras, departamenti
 un misijas, starptautiskās finanšu iestādes un attīstības
 bankas un iestādes ar starptautisku jurisdikciju, ciktāl tās
 veicina attiecīgo īpašo regulu mērķus;
 (e)
 Starptautiskā Sarkanā Krusta komiteja (ICRC),
 Starptautiskā valstu Sarkanā Krusta un Sarkanā Pusmēness
 biedrību federācija;
 (f)
 nevalstiskās organizācijas, kas
 dibinātas un reģistrētas Eiropas Savienībā un
 citās valstīs, kuras saistītas ar Šengenas acquis
 īstenošanu, piemērošanu un papildināšanu.
 10. pants
 Tehniskā palīdzība
 pēc Komisijas iniciatīvas
 1.
 Pēc Komisijas iniciatīvas vai tās
 vārdā saskaņā ar īpašajām regulām var
 atbalstīt sagatavošanās, uzraudzības, administratīvās
 un tehniskās palīdzības, izvērtēšanas, revīzijas
 un kontroles pasākumus, kas nepieciešami šīs regulas un īpašo
 regulu īstenošanai.
 2.
 Pasākumi, kuru saraksts nav izsmeļošs,
 var būt šādi:
 (a)
 palīdzība projektu sagatavošanai un
 izvērtēšanai;
 (b)
 atbalsts valsts iestāžu stiprināšanai un
 administratīvās spējas veidošanai, lai nodrošinātu šīs
 regulas un īpašo regulu efektīvu pārvaldību;
 (c)
 pasākumi, kas attiecas uz šīs regulas un
 īpašo regulu analīzi, pārvaldību, uzraudzību, ar
 tām saistīto informācijas apmaiņu un to īstenošanu,
 kā arī pasākumi, kas attiecas uz kontroles sistēmu
 īstenošanu un tehnisko un administratīvo palīdzību;
 (d)
 izvērtējumi, ekspertu ziņojumi,
 statistika un pētījumi, tostarp arī vispārīgas
 nozīmes, saistībā ar īpašo regulu darbību;
 (e)
 pasākumi informācijas izplatīšanai,
 tīklu izveides atbalstam, komunikācijas pasākumu veikšanai,
 izpratnes veidošanai, sadarbības un pieredzes apmaiņas
 veicināšanai, tostarp šādi pasākumi ar trešām valstīm.
 Lai nodrošinātu efektīvāku komunikāciju ar plašu
 sabiedrību un spēcīgāku sinerģiju starp
 komunikācijas pasākumiem, kas sākti pēc Komisijas
 iniciatīvas, saskaņā ar šo regulu komunikācijas
 pasākumiem piešķirtos resursus velta arī Eiropas Savienības
 politikas prioritāšu atspoguļošanai korporatīvajā
 komunikācijā ar nosacījumu, ka šīs prioritātes ir
 saistītas ar šīs regulas un īpašo regulu vispārīgajiem
 mērķiem;
 (f)
 datorizētu sistēmu uzstādīšana,
 izmantošana un savstarpēja sasaistīšana vadības,
 uzraudzības, revīzijas, kontroles un izvērtēšanas
 vajadzībām;
 (g)
 kopīgas izvērtēšanas un
 uzraudzības sistēmas, kā arī rādītāju
 sistēmas izveide, vajadzības gadījumā ņemot
 vērā valstu rādītājus;
 (h)
 pasākumi izvērtēšanas metožu un
 informācijas apmaiņas uzlabošanai par izvērtēšanas praksi;
 (i)
 konferences, semināri, darba grupas un citi
 kopīgi informēšanas un mācību pasākumi par šīs
 regulas un īpašo regulu īstenošanu norīkotajām
 iestādēm un saņēmējiem;
 (j)
 ar revīziju saistītie pasākumi.
 3.
 Šie pasākumi var attiekties uz iepriekšējām
 vai turpmākām finanšu shēmām.
 IV NODAĻA
 VALSTS PROGRAMMAS
 1. sadaļa
 Programmu veidošanas un īstenošanas sistēma
 11. pants
 Līdzdalības
 subsidiaritāte un samērīgums
 1.
 Dalībvalstis un to šim nolūkam
 norīkotās struktūras (“norīkotās iestādes”) ir atbildīgas
 par to, ka atbilstošā līmenī tiek īstenotas programmas un
 izpildīti uzdevumi saskaņā ar šo regulu un īpašajām
 regulām, ņemot vērā katras dalībvalsts
 institucionālo, juridisko un finansiālo sistēmu un
 ievērojot šo regulu un īpašās regulas.
 2.
 Mehānismos, kas regulē īstenošanu un
 saskaņā ar īpašajām regulām sniegtā atbalsta
 izmantošanu, jo īpaši attiecībā uz finanšu un
 administratīvajiem resursiem, kas nepieciešami saistībā ar ziņošanu,
 izvērtēšanu, vadību un kontroli, ņem vērā
 proporcionalitātes principu, ievērojot piešķirtā atbalsta
 apmēru.
 12. pants
 Partnerība
 1. Katra dalībvalsts
 saskaņā ar tās valsts noteikumiem un praksi organizē
 partnerību ar attiecīgām iestādēm un
 struktūrām, lai izstrādātu un īstenotu valsts
 programmas.
 Šīs iestādes un struktūras ir
 kompetentās reģionālās, vietējās, pilsētu un
 citas publiskās iestādes un attiecīgā gadījumā –
 starptautiskās organizācijas un struktūras, kas
 pārstāv pilsonisko sabiedrību, piemēram, nevalstiskās
 organizācijas vai sociālie partneri.
 2. Partnerības veido
 pilnībā atbilstoši katras kategorijas partnera attiecīgajai
 institucionālajai, juridiskajai un finansiālajai jurisdikcijai.
 3.
 Partnerus iesaista valsts programmu
 sagatavošanā, īstenošanā, uzraudzībā un
 izvērtēšanā.
 4.
 Katra dalībvalsts izveido uzraudzības
 komiteju, lai atbalstītu valsts programmu īstenošanu.
 5.
 Komisija var piedalīties uzraudzības
 komitejas darbā kā padomdevēja.
 13. pants
 Politiskais
 dialogs
 1.
 Lai uzsāktu programmu veidošanas periodu,
 Komisijai un katrai dalībvalstij jārisina politisks dialogs par
 prasībām attiecīgai valstij un ieguldījumu, ko
 Savienības budžets var sniegt šo prasību izpildei, ņemot
 vērā attiecīgās dalībvalsts bāzes situāciju
 un īpašo regulu mērķus. Politiskais dialogs beidzas ar
 saskaņota protokola parakstīšanu vai ar vēstuļu
 apmaiņu, kurās apzina attiecīgās dalībvalsts
 konkrētās vajadzības un prioritātes, un tās ir valsts
 programmu sagatavošanas pamats.
 Pasākumi, ko paredzēts īstenot
 trešās valstīs un saistībā ar tām, nav tieši uz
 attīstību orientēti, un politiskais dialogs palīdz
 panākt pilnīgu saskaņotību ar Savienības
 ārējās darbības un ārpolitikas principiem un
 vispārīgajiem mērķiem attiecībā uz konkrēto
 valsti vai reģionu.
 2.
 Pamatojoties uz 39. pantā
 minētā maksājuma pieprasījuma un 49. pantā
 minētā īstenošanas ziņojuma izvērtēšanu,
 attiecīgā dalībvalsts un Komisija pārskata valsts
 programmas īstenošanā panākto, ņemot vērā
 politiskā dialoga secinājumus.
 14. pants
 Valsts
 programmu sagatavošana un apstiprināšana
 1.
 Pamatojoties uz 13. panta 1. punktā
 minētajiem politiskā dialoga secinājumiem, katra
 dalībvalsts piedāvā savu valsts programmu saskaņā ar
 īpašajām regulām.
 2.
 Katra piedāvātā valsts programma
 attiecas uz finanšu gadiem laikposmā no 2014. gada 1. janvāra
 līdz 2020. gada 31. decembrim un sastāv no šādiem
 elementiem:
 (a)
 apraksta par bāzes situāciju
 dalībvalstī;
 (b)
 analīzes par prasībām
 dalībvalstī un šīs valsts mērķiem, kas
 izstrādāti prasību izpildei programmas perioda laikā;
 (c)
 atbilstošas stratēģijas, kurā
 norādīti mērķi, kas jāsasniedz ar Savienības
 budžeta atbalstu, uzdevumi šo mērķu sasniegšanai, indikatīvs
 laika grafiks un pasākumu piemēri, kas paredzēti šo
 mērķu sasniegšanai;
 (d)
 mehānismiem, kas nodrošina
 saskaņotību starp īpašo regulu izveidotajiem instrumentiem un
 citiem Savienības un valstu instrumentiem;
 (e)
 informācijas par veidojamo uzraudzības un
 izvērtēšanas sistēmu un rādītājiem, kas
 jāizmanto panākumu mērīšanai mērķu
 īstenošanas gaitā, salīdzinot ar bāzes situāciju
 dalībvalstī;
 (f)
 mehānismiem, kas nodrošina Savienības
 budžeta sniegtā atbalsta efektīvu un lietderīgu izmantošanu,
 tostarp tehniskās palīdzības plānotu izmantošanu, un
 izvēlētā metode 12. pantā minētā partnerības
 principa ieviešanai;
 (g)
 finansēšanas plāna projekta par visu
 periodu sadalījumā pa finanšu gadiem;
 (h)
 mehānismiem un metodēm, kas
 jāizmanto valsts programmas publicitātei;
 (i)
 valsts programmas īstenošanas noteikumiem ar
 norādēm par norīkotajām iestādēm.
 3.
 Dalībvalstis iesniedz valsts programmu
 pieteikumus Komisijai ne vēlāk kā trīs mēnešus
 pēc tam, kad beidzies 13. panta 1. punktā minētais
 politiskais dialogs.
 4.
 Valsts programmas sagatavo pēc parauga, ko
 apstiprinājusi Komisija. Īstenošanas akts ir jāpieņem
 saskaņā ar konsultēšanās procedūru, kas minēta 55. panta
 2. punktā.
 5.
 Pirms piedāvātās valsts programmas
 apstiprināšanas Komisija izvērtē:
 (a)
 tās atbilstību īpašo regulu
 mērķiem un 13. panta 1. punktā minētā
 politiskā dialoga secinājumiem;
 (b)
 piedāvātājā valsts
 programmā iekļauto mērķu, uzdevumu,
 rādītāju, laika grafika un pasākumu piemēru
 atbilstību, ņemot vērā piedāvāto
 stratēģiju;
 (c)
 panta 2. punkta i) apakšpunktā
 minēto īstenošanas noteikumu atbilstību, ņemot
 vērā paredzētos pasākumus;
 (d)
 piedāvātās programmas
 atbilstību Savienības tiesību aktiem;
 (e)
 papildināmību attiecībā uz
 atbalstu, ko nodrošina citi Savienības fondi, tostarp Eiropas
 Sociālais fonds;
 (f)
 vajadzības gadījumā attiecībā
 uz tādu pasākumu mērķiem un piemēriem ko
 saskaņā ar īpašajām regulām īsteno trešās
 valstīs un saistībā ar tām, – saskaņotību ar
 Savienības ārējās darbības un ārpolitikas
 principiem un vispārīgajiem mērķiem attiecībā uz
 konkrēto valsti vai reģionu.
 6.
 Komisija sagatavo apsvērumus trīs
 mēnešu laikā pēc piedāvātās valsts programmas
 iesniegšanas datuma. Ja Komisija uzskata, ka piedāvātā valsts
 programma neatbilst īpašo regulu mērķiem, nav pietiekama
 attiecībā uz stratēģiju vai neatbilst Savienības
 tiesību aktiem, tā aicina attiecīgo dalībvalsti sniegt visu
 nepieciešamo papildu informāciju un vajadzības gadījumā
 pārskatīt piedāvāto valsts programmu. Dalībvalsts
 sniedz Komisijai visu nepieciešamo papildu informāciju un vajadzības
 gadījumā pārskata piedāvāto valsts programmu.
 7.
 Komisija ar īstenošanas aktu apstiprina katru
 valsts programmu ne vēlāk kā sešus mēnešus pēc tam,
 kad to oficiāli iesniegusi dalībvalsts, ar nosacījumu, ka ir
 pienācīgi ņemti vērā Komisijas apsvērumi.
 8.
 Ņemot vērā jaunus vai
 neparedzētus apstākļus, pēc Komisijas vai
 attiecīgās dalībvalsts iniciatīvas apstiprināto valsts
 programmu var izvērtēt atkārtoti un vajadzības
 gadījumā pārskatīt attiecībā uz atlikušo
 programmu veidošanas periodu.
 15. pants
 Vidusposma pārskatīšana
 1.
 2017. gadā Komisija un katra
 dalībvalsts atkārtoti izvērtēs situāciju, ņemot
 vērā Savienības politikas attīstību un stāvokli
 attiecīgajā dalībvalstī.
 2.
 Pēc šīs atkārtotās
 izvērtēšanas dalībvalstis var pārskatīt savas valsts
 programmas. Valsts programmas pārskata tām dalībvalstīm,
 kuras saņems papildu piešķīrumus saskaņā ar
 īpašajām regulām.
 3.
 Regulas 14. pantā iekļautie
 noteikumi par valsts programmu sagatavošanu un apstiprināšanu ir mutatis
 mutandis piemērojami arī pārskatīto valsts programmu
 sagatavošanai un apstiprināšanai.
 4.
 Komisija ar īstenošanas aktiem piešķir
 dalībvalstu valsts programmām resursus, kas pieejami vidusposma
 pārskatīšanas ietvaros saskaņā ar īpašajām
 regulām. Pēc vidusposma pārskatīšanas beigām Komisija
 iesniedz Eiropas Parlamentam, Padomei, Eiropas Ekonomikas un sociālo lietu komitejai un
 Reģionu komitejai ziņojumu par vidusposma
 pārskatīšanu, kas veikta saskaņā ar šīs regulas un
 īpašo regulu noteikumiem.
 16. pants
 Finansēšanas
 struktūra
 1.
 Finansiālās iemaksas, kas veiktas
 saskaņā ar valsts programmām, tiek piešķirtas kā
 dotācijas.
 2.
 Pasākumiem, kas atbalstīti
 saskaņā ar valsts programmām, ir nepieciešams
 līdzfinansējums no valsts vai privātiem avotiem, tiem
 jābūt bezpeļņas un tie nedrīkst saņemt
 finansējumu no citiem Savienības budžeta avotiem.
 3.
 Iemaksas no Savienības budžeta nedrīkst
 pārsniegt 75 % no kopējiem attiecināmiem projekta
 izdevumiem.
 4.
 Iemaksas no Savienības budžeta var
 palielināt līdz 90 % īpašiem pasākumiem vai
 stratēģiskām prioritātēm, kā definēts
 īpašajās regulās.
 5.
 Iemaksas no Savienības budžeta var palielināt
 līdz 90 % arī pienācīgi pamatotos apstākļos,
 jo īpaši, ja projektus citādi nebūtu iespējams īstenot
 un valsts programmas mērķi netiktu sasniegti.
 17. pants
 Attiecināmības
 vispārīgie principi
 1.
 Izdevumu attiecināmību nosaka,
 pamatojoties uz valstu noteikumiem, izņemot gadījumus, kad šajā
 regulā vai īpašajās regulās paredzēti īpaši
 noteikumi.
 2.
 Lai saskaņā ar īpašajām
 regulām izdevumi būtu attiecināmi, tiem:
 (a)
 jābūt īpašo regulu un to
 mērķu piemērošanas jomā;
 (b)
 jābūt nepieciešamiem, lai veiktu ar
 attiecīgo projektu saistītās darbības;
 (c)
 jābūt pamatotiem un jāatbilst
 pareizas finanšu vadības principiem, jo īpaši izmaksu
 lietderības un rentabilitātes principam.
 3.
 Izdevumi ir attiecināmi atbalsta sniegšanai
 saskaņā ar īpašajām regulām, ja:
 –
 tie saņēmējam radušies un
 saņēmējs tos samaksājis no 2014. gada 1. janvāra
 līdz 2022. gada 31. decembrim;
 –
 tos faktiski samaksājusi akreditētā
 atbildīgā iestāde no 2014. gada 1. janvāra
 līdz 2023. gada 30. jūnijam.
 4.
 Izdevumus, kas iekļauti
 saņēmēja maksājuma pieprasījumos atbildīgajai
 iestādei, pamato ar faktūrrēķiniem vai
 grāmatvedības dokumentiem ar līdzvērtīgu
 pierādījuma vērtību, izņemot atbalsta veidus
 saskaņā ar 18. panta 1. punkta b), c) un
 d) apakšpunktu. Atkāpjoties no 3. punkta prasībām, šo
 atbalsta veidu gadījumā atbildīgā iestāde
 saņēmējiem atlīdzina maksājuma pieprasījumos
 norādītās izmaksu summas.
 5.
 Projekta tieši radītos tīros
 ieņēmumus, kas gūti tā īstenošanas laikā un nav
 ņemti vērā projekta apstiprināšanas laikā, atskaita no
 projekta attiecināmajiem izdevumiem, kuri norādīti
 saņēmēja iesniegtajā galīgā maksājuma
 pieprasījumā.
 18. pants
 Attiecināmie
 izdevumi
 1.
 Attiecināmos izdevumus var
 atlīdzināt šādos veidos:
 (a)
 atlīdzinot attiecināmās izmaksas,
 kas faktiski radušās un samaksātas, attiecīgos gadījumos
 kopā ar amortizāciju;
 (b)
 saskaņā ar vienības izmaksu
 standarta shēmu;
 (c)
 kā vienreizējus maksājumus;
 (d)
 kā vienotas likmes finansējumu, ko
 aprēķina, piemērojot procentu likmi vienai vai
 vairākām noteiktām izmaksu kategorijām.
 2.
 Panta 1. punktā minētās
 iespējas var apvienot, ja katra no tām attiecas uz
 atšķirīgām izmaksu kategorijām vai tās izmanto
 atšķirīgiem projektiem, kas ietilpst kādā
 pasākumā, vai secīgiem pasākuma posmiem.
 3.
 Ja projektu īsteno tikai ar būvdarbu,
 preču vai pakalpojumu iepirkuma starpniecību, piemēro tikai 1. punkta
 a) apakšpunktu.
 4.
 Panta 1. punkta b), c) un
 d) apakšpunktā minētās summas nosaka iepriekš, pamatojoties
 uz:
 (a)
 taisnīgu, objektīvu un
 pārbaudāmu aprēķina metodi, kuras pamatā ir:
 i) statistikas dati vai cita
 objektīva informācija, vai
 ii) pārbaudīti atsevišķu
 saņēmēju vēsturiski dati vai saņēmēju
 parastās izmaksu uzskaites prakses piemērošana;
 (b)
 metodēm un atbilstošajām vienības
 izmaksu skalām, vienreizējiem maksājumiem un vienotajām
 likmēm, kas Savienības politikas virzienos ir piemērojamas
 līdzīga veida pasākumiem/projektiem un
 saņēmējiem;
 (c)
 metodēm un atbilstošajām vienības
 izmaksu shēmām, vienreizējiem maksājumiem un
 vienotajām likmēm, ko līdzīga veida
 pasākumiem/projektiem un saņēmējiem piemēro
 dotāciju shēmās, kuras pilnā apmērā finansē
 dalībvalsts.
 5.
 Dokumentā, kurā iekļauj
 nosacījumus atbalsta saņemšanai par katru projektu/pasākumu,
 norāda metodi, ko piemēro pasākuma izmaksu noteikšanai, un
 dotāciju izmaksas nosacījumus.
 6.
 Ja projekta īstenošanā rodas
 netiešās izmaksas, tās var aprēķināt kā vienotu
 likmi kādā no šiem veidiem:
 (a)
 vienotu likmi līdz 20 % no
 attiecināmajām tiešajām izmaksām, ja likmi
 aprēķina, pamatojoties uz taisnīgu, objektīvu un
 pārbaudāmu aprēķina metodi vai metodi, ko līdzīga
 veida pasākumiem/projektiem piemēro dotāciju shēmās,
 kuras pilnā apmērā finansē dalībvalsts;
 (b)
 vienotu likmi līdz 15 % no
 attiecināmajām tiešajām personāla izmaksām;
 (c)
 vienotu likmi, ko piemēro
 attiecināmajām tiešajām izmaksām, pamatojoties uz
 pastāvošām metodēm un atbilstošajām likmēm, kas citos
 Savienības politikas virzienos piemērojamas līdzīga veida
 pasākumiem/projektiem un saņēmējiem.
 7.
 Dotācijas, kurās atbalsts no
 Savienības budžeta nepārsniedz EUR 50 000, izmaksā
 kā vienreizējus maksājumus vai saskaņā ar
 vienības izmaksu standarta shēmu.
 8.
 Vienotas likmes finansējumu, vienības
 izmaksu standarta shēmas un vienreizējos maksājumus, kas
 minēti 4. punktā, var aprēķināt katram projektam
 atsevišķi, ņemot vērā ar atbildīgo iestādi ex ante
 saskaņotu budžeta projektu attiecībā uz dotācijām,
 kurās Savienības budžeta iemaksas nepārsniedz EUR 100 000.
 9.
 Amortizācijas izmaksas var atzīt par
 attiecināmām, ja ir ievēroti šādi nosacījumi:
 (a)
 izdevumi ir attiecināmi saskaņā ar
 valsts programmas attiecināmības noteikumiem;
 (b)
 izdevumu summa ir pienācīgi pamatota ar
 apliecinošiem dokumentiem, kam ir faktūrrēķiniem
 līdzvērtīga pierādījuma vērtība, ja
 izdevumus atlīdzina 1. punkta a) apakšpunktā
 minētajā veidā;
 (c)
 izmaksas attiecas tikai uz projektam
 piešķirtā atbalsta laikposmu;
 (d)
 nolietoto aktīvu iegādē nav
 ieguldīts atbalsts no Savienības budžeta.
 19. pants
 Neattiecināmi
 izdevumi
 Savienības budžeta iemaksu
 saņemšanai saskaņā ar īpašajām regulām nav
 attiecināmi šādi izdevumi:
 (a)
 parāda procenti;
 (b)
 neapbūvētas zemes pirkumi;
 (c)
 apbūvētas zemes pirkumi, ja zeme ir
 nepieciešama projekta īstenošanai, par summu, kas pārsniedz 10 %
 no attiecīgā projekta kopējiem attiecināmajiem izdevumiem;
 (d)
 pievienotās vērtības nodoklis.
 Tomēr PVN summas ir attiecināmas, ja tās nav atgūstamas
 saskaņā ar spēkā esošajiem valsts PVN tiesību aktiem
 un tās ir maksājis saņēmējs, kas nav persona, kuru
 saskaņā ar Direktīvas 2006/112/EK 13. panta 1. punkta
 pirmo daļu neuzskata par PVN maksātāju, ar nosacījumu, ka
 šīs PVN summas nav radušās saistībā ar infrastruktūras
 nodrošināšanu.
 20. pants
 Tehniskā palīdzība
 pēc dalībvalstu iniciatīvas
 1.
 Pēc dalībvalstu iniciatīvas
 attiecībā uz katru valsts programmu īpašās regulas var
 atbalstīt sagatavošanās, vadības, uzraudzības,
 izvērtēšanas, informēšanas un sakaru, tīklu veidošanas, kontroles
 un revīzijas pasākumus, kā arī pasākumus
 administratīvo spēju stiprināšanai, kas nepieciešami šīs
 regulas un īpašo regulu īstenošanai.
 2.
 Šie pasākumi var ietvert:
 (a)
 izdevumus, kas saistīti ar pasākumu vai
 projektu sagatavošanu, atlasi, izvērtējumu, vadību un
 uzraudzību;
 (b)
 izdevumus, kas saistīti ar revīziju un
 pasākumu vai projektu kontroli uz vietas;
 (c)
 izdevumus, kas saistīti ar pasākumu vai
 projektu izvērtējumiem;
 (d)
 izdevumus, kas saistīti ar informēšanu,
 izplatīšanu un pārredzamību saistībā ar
 pasākumiem vai projektiem;
 (e)
 izdevumus, kas saistīti ar datorizētu
 sistēmu iegādi, uzstādīšanu un uzturēšanu, lai veiktu
 šīs regulas un īpašo regulu vadību, uzraudzību un
 izvērtēšanu;
 (f)
 izdevumus, kas saistīti ar uzraudzības
 komiteju un apakškomisiju sanāksmēm saistībā ar
 pasākumu īstenošanu; šie izdevumi var ietvert arī ekspertu un
 citu dalībnieku izmaksas šajās komitejās, tostarp
 attiecībā uz trešo valstu dalībniekiem, ja viņu
 klātbūtne ir būtiska pasākumu vai projektu efektīvai
 īstenošanai;
 (g)
 izdevumus administratīvo spēju
 stiprināšanai, lai īstenotu šo regulu un īpašās regulas.
 3.
 Dalībvalstis var izmantot piešķirtās
 apropriācijas pasākumu atbalstam, lai samazinātu
 administratīvo slogu saņēmējiem, tostarp elektroniskām
 datu apmaiņas sistēmām un pasākumiem dalībvalstu iestāžu
 un saņēmēju spēju stiprināšanai, lai administrētu
 un izmantotu saskaņā ar īpašajām regulām
 piešķirto atbalstu.
 4.
 Šie pasākumi var būt saistīti ar
 iepriekšējām vai turpmākām finanšu shēmām.
 2. sadaļa
 Vadība un kontrole
 21. pants
 Vadības un kontroles
 sistēmu vispārīgie principi
 Vadības un kontroles sistēmas nodrošina:
 (a)
 katras attiecīgās struktūras
 funkciju aprakstu vadības un kontroles jomā un funkciju sadali katras
 struktūras iekšienē;
 (b)
 atbilstību funkciju nodalīšanas principam
 starp šīm struktūrām un to iekšienē;
 (c)
 procedūras deklarēto izdevumu
 pareizības un regularitātes nodrošināšanai;
 (d)
 datorizētas sistēmas
 grāmatvedības uzskaitei un finanšu datu, datu par
 rādītājiem, uzraudzības datu un ziņošanai
 paredzēto datu uzglabāšanai un pārsūtīšanai;
 (e)
 ziņošanas un uzraudzības sistēmas,
 kur atbildīgā iestāde uzdod uzdevumu izpildi citai struktūrai;
 (f)
 vadības un kontroles sistēmu
 darbības revīzijas mehānismus;
 (g)
 sistēmas un procedūras, kas nodrošina
 atbilstošas revīzijas liecības;
 (h)
 nepilnību novēršanu, atklāšanu un
 izlabošanu, tostarp attiecībā uz krāpšanu un nepamatoti
 izmaksāto summu atgūšanu kopā ar visiem procentiem.
 22. pants
 Dalībvalstu
 pienākumi
 1.
 Dalībvalstis pilda vadības, kontroles un
 revīzijas pienākumus un uzņemas no tiem izrietošo
 atbildību, kas minēta Finanšu regulā un šajā regulā
 izklāstītajos noteikumos par dalīto pārvaldību. Saskaņā
 ar dalītās pārvaldības principu dalībvalstis ir
 atbildīgas par valsts programmu vadību un kontroli.
 2.
 Dalībvalstis nodrošina, lai vadības un
 kontroles sistēmas valsts programmām būtu izveidotas
 saskaņā ar šīs regulas noteikumiem un lai šīs sistēmas
 darbotos efektīvi.
 3.
 Dalībvalstis piešķir katrai
 struktūrai atbilstošus resursus, lai tā varētu veikt savas
 funkcijas visā programmas periodā.
 4.
 Dalībvalstis izstrādā noteikumus un
 procedūras projektu atlasei un īstenošanai saskaņā ar šo
 regulu.
 5.
 Visu oficiālo informācijas apmaiņu
 starp dalībvalsti un Komisiju veic, izmantojot elektronisku datu
 apmaiņas sistēmu, ko izveido Komisija.
 23. pants
 Norīkotās
 iestādes
 1.
 Valsts programmas īstenošanai katra
 dalībvalsts norīko šādas struktūras:
 (a)
 akreditācijas iestādi, kā definēts
 Finanšu regulas [56]. pantā;
 (b)
 akreditētu atbildīgo iestādi –
 dalībvalsts publiskā sektora struktūru, kas pilnā
 mērā atbild par valsts programmas vadību un kontroli un
 īsteno visu saziņu ar Komisiju;
 (c)
 revīzijas iestādi – valsts publisku
 iestādi vai struktūru, kas ir funkcionāli neatkarīga no
 atbildīgās iestādes un akreditācijas iestādes un
 atbildīga par vadības un kontroles sistēmas darbības
 efektivitātes pārbaudīšanu;
 (d)
 attiecīgā gadījumā
 deleģēto iestādi – jebkuru valsts vai privātu
 struktūru, kas atbildīgās iestādes atbildībā veic
 dažus šīs iestādes uzdevumus.
 2.
 Katra dalībvalsts pieņem noteikumus, kas
 regulē tās attiecības ar 1. punktā minētajām
 iestādēm un Komisiju.
 24. pants
 Atbildīgo
 iestāžu akreditācija
 1.
 Saskaņā ar Finanšu regulas [56. panta
 3. punktu] visas atbildīgās iestādes, kas atbildīgas
 par izdevumu vadību un kontroli saskaņā ar šo regulu,
 akreditē ar oficiālu akreditācijas iestādes lēmumu
 ministrijas līmenī.
 2.
 Akreditāciju piešķir, ja struktūra
 atbilst šajā regulā vai saskaņā ar šo regulu paredzētiem
 akreditācijas kritērijiem iekšējās vides, kontroles
 pasākumu, informācijas, komunikācijas un uzraudzības
 jomā.
 3.
 Akreditāciju pamato ar neatkarīgas
 revīzijas struktūras atzinumu, kas novērtē
 atbildīgās iestādes atbilstību akreditācijas
 kritērijiem. Neatkarīgā revīzijas struktūra veic savus
 pienākumus saskaņā ar starptautiski pieņemtiem
 revīzijas standartiem.
 4.
 Akreditācijas iestāde uzrauga
 akreditēto atbildīgo iestādi un anulē akreditāciju ar
 oficiālu lēmumu, ja vairs netiek izpildīts viens vai
 vairāki akreditācijas kritēriji, ja vien atbildīgā
 iestāde neveic nepieciešamos korekcijas pasākumus pārbaudes
 laikā, ko nosaka akreditācijas iestāde saskaņā ar
 problēmas smagumu. Akreditācijas iestāde uzreiz paziņo
 Komisijai par pārbaudes laika noteikšanu akreditētai
 atbildīgajai iestādei un par jebkuru anulēšanas lēmumu.
 5.
 Lai nodrošinātu šīs sistēmas pareizu
 darbību, Komisija tiek pilnvarota pieņemt deleģētos aktus
 saskaņā ar 52. pantā noteikto procedūru par:
 (a)
 minimālajiem atbildīgo iestāžu
 akreditācijas nosacījumiem attiecībā uz iekšējo vidi,
 kontroles pasākumiem, informāciju, komunikāciju un
 uzraudzību, kā arī noteikumiem par akreditācijas
 piešķiršanas un anulēšanas procedūru;
 (b)
 noteikumiem saistībā ar atbildīgo
 iestāžu akreditācijas pārskatīšanas uzraudzību un procedūru;
 (c)
 atbildīgo iestāžu pienākumiem
 attiecībā uz valsts iejaukšanos, kā arī to vadības un
 kontroles pienākumu saturu.
 25. pants
 Atbildīgo iestāžu
 veiktās kontroles vispārīgie principi
 1.
 Lai iegūtu pietiekamu pārliecību,
 atbildīgās iestādes veic visu no saņēmējiem
 saņemto maksājumu pieprasījumu sistemātisku
 administratīvu kontroli un to papildina to ar kontroli uz vietas
 attiecībā uz izdevumiem, kas saistīti ar saņēmēju
 galīgajiem maksājumu pieprasījumiem, kuri deklarēti gada
 pārskatos.
 2.
 Attiecībā uz kontroli uz vietas
 atbildīgās iestādes atlasa kontroles paraugus no visiem
 saņēmējiem, kas ietilpst attiecīgi nejaušās
 izvēles grupās un riska grupās, lai iegūtu
 reprezentatīvu kļūdu biežuma rādītāju un
 minimālo ticamības līmeni, vienlaikus pievēršoties arī
 būtiskākajām kļūdām.
 3.
 Par katru kontroli uz vietas atbildīgās
 iestādes gatavo kontroles ziņojumu.
 4.
 Ja
 konstatētās problēmas izrādās sistēmiskas un
 tāpēc var radīt risku citiem projektiem, atbildīgā iestāde nodrošina turpmāku pārbaudi, tostarp
 vajadzības gadījumā papildu kontroli, lai noteiktu šo
 problēmu mērogu un to, vai kļūdu biežums nepārsniedz
 būtiskuma līmeni. Atbildīgā iestāde veic
 vajadzīgos preventīvos un korektīvos pasākumus
 un 39. panta 1. punkta c) apakšpunktā minētajā
 kopsavilkuma ziņojumā par tiem informē Komisiju.
 5.
 Komisija ar īstenošanas aktiem pieņem
 noteikumus, kas vajadzīgi šā panta vienotai piemērošanai. Šie
 noteikumi jo īpaši var attiekties uz:
 (a)
 noteikumiem par administratīvo kontroli un
 kontroli uz vietas, kas dalībvalstīm jāveic, lai
 pārliecinātos par to pienākumu, saistību un
 attiecināmības noteikumu ievērošanu, kas ir saistīti ar
 šīs regulas un īpašo regulu piemērošanu;
 (b)
 noteikumiem par kontroles normu minimumu
 attiecībā uz kontroli uz vietas, lai nodrošinātu efektīvu
 risku pārvaldību, kā arī apstākļiem, kādos
 dalībvalstīm jāpastiprina šī kontrole vai tās var to
 samazināt, ja vadības un kontroles sistēmas darbojas pareizi un
 kļūdu biežuma rādītāji ir pieņemami;
 (c)
 noteikumiem un metodēm ziņošanai par
 veikto kontroli un pārbaudēm un to rezultātiem.
 Minētos īstenošanas aktus Komisija
 pieņem saskaņā ar 55. panta 3. punktā minēto
 pārbaudes procedūru.
 26. pants
 Maksājumi
 saņēmējiem
 Atbildīgās iestādes nodrošina,
 lai saņēmēji saņemtu visu publiskā atbalsta summu
 iespējami ātri un pilnā apmērā. No minētajām
 summām neveic nekādus ieturējumus vai atskaitījumus un
 tām neuzliek nekādas īpašas maksas vai citas
 līdzvērtīgas maksas, ja tā rezultātā
 saņēmēji saņemtu mazāku atbalsta summu.
 27. pants
 Revīzijas
 iestādes funkcijas
 1.
 Revīzijas iestāde nodrošina vadības
 un kontroles sistēmu un gada pārskatos iekļauto izdevumu
 atbilstoša parauga revīzijas veikšanu.
 Komisija saskaņā ar 54. pantā
 minēto procedūru tiek pilnvarota pieņemt deleģētus
 aktus par revīzijas iestāžu statusu un nosacījumiem, kas
 jāievēro attiecībā uz to veiktajām
 revīzijām.
 2. Ja revīzijas veic cita
 struktūra, nevis revīzijas iestāde, revīzijas iestāde
 nodrošina, lai jebkurai šādai struktūrai būtu
 vajadzīgā funkcionālā neatkarība.
 3. Revīzijas
 iestāde nodrošina, lai revīzijas darbā tiktu ievēroti
 starptautiski atzīti revīzijas standarti.
 28. pants
 Sadarbība ar
 revīzijas iestādēm
 1. Komisija sadarbojas ar
 revīzijas iestādēm, lai koordinētu to attiecīgos
 revīzijas plānus un metodes, un nekavējoties veic apmaiņu
 ar vadības un kontroles sistēmu revīziju rezultātiem.
 2. Komisija un revīzijas iestādes regulāri un vismaz reizi
 gadā (ja tās nevienojas citādi), tiekas, lai
 pārbaudītu gada kontroles ziņojumu un atzinumu un
 apmainītos ar viedokļiem par jautājumiem, kas saistīti ar
 vadības un kontroles sistēmu uzlabošanu.
 29. pants
 Komisijas veiktā
 kontrole un revīzijas
 1.
 Komisija pamatojas uz pieejamo informāciju,
 tostarp akreditācijas procedūru, ikgadējām vadības
 deklarācijām, ikgadējiem kontroles ziņojumiem,
 ikgadējiem revīzijas atzinumiem, ikgadējiem īstenošanas ziņojumiem
 un revīzijām, ko veikušas valsts un Savienības struktūras,
 lai pārliecinātos par to, ka dalībvalstis ir izveidojušas
 vadības un kontroles sistēmas, kas atbilst šīs regulas
 prasībām, un ka šīs sistēmas efektīvi darbojas valsts
 programmu īstenošanas laikā.
 2.
 Neskarot revīzijas, ko veikušas
 dalībvalstis, Komisijas amatpersonas vai pilnvaroti Komisijas
 pārstāvji var veikt revīzijas vai kontroli uz vietas, iepriekš
 par to attiecīgi paziņojot. Attiecīgās dalībvalsts
 amatpersonas vai pilnvarotie pārstāvji var piedalīties
 šādās revīzijās vai kontrolē.
 3.
 Minētās revīzijas vai kontrole jo
 īpaši var attiekties uz:
 a)
 verifikāciju par to, cik efektīvi
 darbojas vadības un kontroles sistēmas valsts programmā vai
 tās daļā;
 b)
 administratīvās prakses atbilstību
 Savienības noteikumiem;
 c)
 nepieciešamo apliecinošo dokumentu esamību un
 to saskanību ar pasākumiem, kas atbalstīti valsts programmu
 ietvaros;
 d)
 nosacījumiem, ar kādiem pasākumi
 veikti un kontrolēti;
 e)
 novērtējumu par pasākumu un/vai
 valsts programmas pareizu finanšu vadību.
 4.
 Komisijas amatpersonas vai pilnvaroti Komisijas
 pārstāvji, kas likumīgi pilnvaroti veikt revīzijas uz
 vietām, saistībā ar šiem izdevumiem vai vadības un
 kontroles sistēmām var piekļūt visiem reģistrācijas
 ierakstiem, dokumentiem un datu apskatiem neatkarīgi no medija,
 kādā tie tiek uzglabāti. Dalībvalstis pēc
 pieprasījuma iesniedz Komisijai šo reģistrācijas ierakstu,
 dokumentu un datu apskatu kopijas.
 Šajā punktā minētās pilnvaras
 neskar to valsts noteikumu piemērošanu, ar kuriem paredz, ka dažas
 darbības veic pārstāvji, kas īpaši izraudzīti ar
 valsts tiesību aktiem. Komisijas amatpersonas un pilnvarotie
 pārstāvji inter alia nepiedalās personu apmeklējumos
 mājās vai oficiālā iztaujāšanā, ko paredz valsts
 tiesību akti. Tomēr viņiem ir pieejama šādi
 iegūtā informācija.
 5.
 Pēc Komisijas lūguma un pēc
 vienošanās ar dalībvalsti papildu kontroli vai izmeklēšanu
 saistībā ar šajā regulā minētajiem pasākumiem
 veic attiecīgās dalībvalsts kompetentas iestādes. Komisijas
 pārstāvji vai Komisijas pilnvarotās personas var piedalīties
 šajā kontrolē.
 Lai kontroli uzlabotu, Komisija, vienojoties ar
 attiecīgajām dalībvalstīm, var lūgt šo
 dalībvalstu iestāžu palīdzību noteiktām kontrolēm
 vai izmeklēšanai.
 6.
 Komisija var lūgt dalībvalsti veikt
 nepieciešamās darbības, lai nodrošinātu šīs valsts
 vadības un kontroles sistēmu efektīvu darbību vai izdevumu
 pareizību saskaņā ar piemērojamiem noteikumiem.
 3. sadaļa
 Finanšu vadība
 30. pants
 Budžeta saistības
 1.
 Savienības budžeta saistības
 attiecībā uz katru valsts programmu izpilda gada maksājumu
 veidā laikposmā no 2014. gada 1. janvāra līdz 2020. gada
 31. decembrim.
 2.
 Komisijas lēmums, ar ko apstiprina katru
 valsts programmu, ir finansēšanas lēmums Finanšu regulas [81. panta
 2. punkta] izpratnē, un pēc paziņošanas attiecīgajai
 dalībvalstij tas minētās regulas izpratnē kļūst
 juridiski saistošs.
 3.
 Katrai
 valsts programmai budžeta saistības
 attiecībā uz pirmo iemaksu nosaka pēc tam, kad Komisija ir
 apstiprinājusi šo valsts programmu.
 4.
 Budžeta saistības attiecībā uz
 turpmākajiem maksājumiem Komisija uzņemas līdz katra gada 1. maijam,
 pamatojoties uz šā panta 2. punktā minēto lēmumu,
 izņemot gadījumus, kad piemēro Finanšu regulas [13]. pantu.
 31. pants
 Kopīgi noteikumi par
 maksājumiem
 1.
 Valsts programmai piešķirto Savienības
 budžeta iemaksu maksājumus Komisija veic saskaņā ar budžeta
 apropriācijām un atbilstoši pieejamam finansējumam. Katru
 maksājumu attiecina uz attiecīgajām budžeta saistībām,
 kas radušās visagrāk.
 2.
 Maksājumus veic kā sākotnēju
 priekšfinansējumu, kā gada bilances maksājumus un kā galīgo
 bilances maksājumu.
 3.
 Piemēro
 Finanšu regulas [87]. pantu.
 32. pants
 Sākotnējā
 priekšfinansējuma un gada bilances maksājumu uzkrāšana
 1.
 Sākotnējā priekšfinansējuma
 maksājuma un gada bilances maksājumu kopsumma nepārsniedz 95 %
 Savienības budžeta iemaksu valsts programmā.
 2.
 Sasniedzot 95 % robežu, dalībvalstis
 turpina sūtīt maksājuma pieprasījumus Komisijai.
 33. pants
 Sākotnējā
 priekšfinansējuma samaksa
 1.
 Pēc tam, kad Komisija ir pieņēmusi
 lēmumu par valsts programmas apstiprināšanu, Komisija izmaksā
 sākotnējā priekšfinansējuma summu par visu plānošanas
 periodu. Tā veido 4 % no Savienības budžeta iemaksām
 attiecīgajā valsts programmā. Atkarībā no budžeta
 pieejamības to var sadalīt divos maksājumos.
 2.
 Ja valsts programmu apstiprina 2015. gadā
 vai vēlāk, maksājumus veic apstiprināšanas gadā.
 3.
 Priekšfinansējumu izmanto tikai, lai veiktu
 maksājumus saņēmējiem, kas īsteno valsts programmu.
 Šim nolūkam to bez kavēšanās nodod atbildīgās
 iestādes rīcībā.
 4.
 Kopējo summu, kas izmaksāta kā
 priekšfinansējums, atmaksā Komisijai, ja 24 mēnešos no
 dienas, kad Komisija veikusi sākotnējā priekšfinansējuma
 summas pirmo maksājumu, tai nav nosūtīts neviens maksājuma
 pieprasījums saskaņā ar 39. pantu.
 5.
 Procentus, kas uzkrājušies no sākotnējā
 priekšfinansējuma, iegrāmato attiecīgajā valsts
 programmā un atskaita no galīgā maksājuma
 pieprasījumā norādītās publisko izdevumu summas.
 6.
 Summu, kas samaksāta kā
 sākotnējais priekšfinansējums, saskaņā 36. pantu pilnīgi
 dzēš no Komisijas kontiem vēlākais programmas slēgšanas
 dienā.
 34. pants
 Finanšu gada definīcija
 Saskaņā ar šo regulu finanšu gads
 attiecas uz samaksātajiem izdevumiem un saņemtajiem un
 atbildīgās iestādes kontos iegrāmatotajiem
 ieņēmumiem laikposmā no N-1 gada 16. oktobra līdz
 N gada 15. oktobrim.
 35. pants
 Gada bilances maksājumi
 1.
 Komisija atkarībā no līdzekļu
 pieejamības veic gada bilances maksājumu, pamatojoties uz
 spēkā esošo finanšu plānu, gada pārskatu par atbilstošo
 valsts programmas finanšu gadu un attiecīgo lēmumu par
 grāmatojumu noskaidrošanu.
 2.
 Gada pārskati attiecas uz maksājumiem, ko
 atbildīgā iestāde veikusi tā finanšu gada laikā, par
 kuru izpildītas 25. pantā minētās kontroles
 prasības.
 3.
 Gada bilances maksājumu veic ne
 vēlāk kā sešus mēnešus no dienas, kad Komisija ir atzinusi
 par pieņemamu 39. panta 1. punktā un 49. pantā
 minēto informāciju un dokumentus un ir noskaidroti
 pēdējā gada pārskata grāmatojumi.
 36. pants
 Programmas slēgšana
 1.
 Dalībvalstis vēlākais līdz 2023. gada
 31. decembrim iesniedz šādus dokumentus:
 (a)
 pēdējam gada pārskatam nepieciešamo
 informāciju saskaņā ar 39. panta 1. punktu;
 (b)
 maksājuma pieprasījumu par galīgo
 bilances maksājumu; un
 (c)
 valsts programmas galīgo īstenošanas
 ziņojumu, kā norādīts 49. panta 1. punktā.
 2.
 Maksājumus,
 ko atbildīgā iestāde veikusi no 2022. gada 16. oktobra
 līdz 2023. gada 30. jūnijam, iekļauj
 pēdējā gada pārskatā.
 3.
 Pēc 1. punktā minēto dokumentu
 saņemšanas Komisija atkarībā no līdzekļu
 pieejamības veic galīgo bilances maksājumu, pamatojoties uz
 spēkā esošo finanšu plānu, pēdējo gada pārskatu
 un attiecīgo lēmumu par grāmatojumu noskaidrošanu.
 4.
 Galīgo bilances maksājumu veic ne
 vēlāk kā trīs mēnešus pēc pēdējā
 finanšu gada grāmatojumu noskaidrošanas dienas vai vienu mēnesi
 pēc galīgā īstenošanas ziņojuma apstiprināšanas
 dienas atkarībā no tā, kurš no termiņiem ir
 vēlāks. Kā saistības piešķirtās summas, kas paliek pēc bilances
 maksājuma veikšanas,
 Komisija sešos mēnešos atbrīvo no saistībām, neskarot
 47. pantu.
 37. pants
 Maksājuma termiņa
 pārtraukšana
 1.
 Deleģētais kredītrīkotājs
 Finanšu regulas izpratnē uz laiku līdz deviņiem mēnešiem
 var pārtraukt maksājuma termiņu attiecībā uz
 maksājuma pieprasījumu, ja pastāv vismaz viens no šiem
 nosacījumiem:
 (a)
 saskaņā ar valsts vai Savienības
 revīzijas struktūras sniegtu informāciju ir
 pierādījumi, kas liecina par uz būtiskām
 nepilnībām vadības un kontroles sistēmas darbībā;
 (b)
 deleģētajam
 kredītrīkotājam jāveic papildu pārbaudes, ņemot
 vērā, ka viņa rīcībā nonākusi brīdinoša
 informācija par to, ka maksājuma pieprasījumā norādītie
 izdevumi ir saistīti ar pārkāpumiem, kam ir būtiskas
 finansiālas sekas;
 (c)
 nav iesniegts kāds no 39. panta 1. punktā
 paredzētajiem dokumentiem.
 2.
 Deleģētais kredītrīkotājs
 var ierobežoti attiecināt pārtraukšanu uz maksājuma
 pieprasījumā norādīto izdevumu daļu, uz kuru attiecas 1. punktā
 minētie nosacījumi. Deleģētais
 kredītrīkotājs nekavējoties informē dalībvalsti
 un atbildīgo iestādi par pārtraukšanas iemesliem un pieprasa
 tām labot situāciju. Deleģētais
 kredītrīkotājs izbeidz pārtraukšanu, tiklīdz ir veikti
 vajadzīgie pasākumi.
 37.a pants
 Maksājumu
 apturēšana
 1.
 Komisija var apturēt visus gada bilances
 maksājumus vai daļu no tiem, ja:
 (a)
 programmas vadības un kontroles
 sistēmā ir būtisks trūkums, kas ietekmē maksājumu
 apstiprināšanas procedūras uzticamību, un attiecībā uz
 to nav veikti korektīvi pasākumi; vai
 (b)
 apstiprinātā izdevumu
 deklarācijā iekļautie izdevumi ir saistīti ar nopietnu
 pārkāpumu, kas nav novērsts; vai
 (c)
 dalībvalsts ir nopietni pārkāpusi
 saistības saskaņā ar 22. panta 1. un 2. punktu.
 2.
 Komisija var nolemt apturēt visus gada
 bilances maksājumus vai daļu no tiem pēc tam, kad tā ir
 devusi dalībvalstij iespēju divos mēnešos iesniegt
 apsvērumus.
 3.
 Komisija izbeidz gada bilances maksājumu
 pilnīgu vai daļēju apturēšanu, ja dalībvalsts ir
 veikusi vajadzīgos pasākumus, kas ļauj atcelt apturēšanu.
 Ja dalībvalsts neveic vajadzīgos pasākumus, Komisija var
 pieņemt lēmumu anulēt visu Savienības ieguldījumu
 darbības programmā vai tā daļu saskaņā ar 42. pantu.
 38. pants
 Euro izmantošana
 1.
 Summas, kas norādītas dalībvalstu
 iesniegtajās programmās, izdevumu prognozēs, izdevumu
 deklarācijās, maksājumu pieprasījumos, gada pārskatos
 un izdevumus, kuri norādīti gada un galīgajos īstenošanas
 ziņojumos, izsaka euro.
 2.
 Dalībvalstis, kas maksājuma
 pieprasījuma iesniegšanas dienā nav pieņēmušas euro kā
 valsts valūtu, valsts valūtā veikto izdevumu summas
 konvertē euro. Šīs summas konvertē euro saskaņā ar
 Komisijas mēneša norēķina valūtas maiņas kursu mēnesī,
 kad minētie izdevumi iegrāmatoti attiecīgās valsts
 programmas atbildīgās iestādes kontos. Komisija katru
 mēnesi elektroniski publicē maiņas kursu.
 3.
 Kad euro kļūst par dalībvalsts
 valūtu, 2. punktā izklāstīto konversijas
 procedūru turpina piemērot visiem izdevumiem, ko atbildīgā
 iestāde ir iegrāmatojusi kontos pirms dienas, kad stājās
 spēkā valsts valūtas un euro fiksētā konversijas
 likme.
 4. sadaļa
 Grāmatojumu noskaidrošana un finanšu korekcijas
 39. pants
 Informācijas sniegšana
 1.
 Līdz tā gada 1. februārim, kas
 seko finanšu gadam, katra dalībvalsts iesniedz Komisijai šādus
 dokumentus un informāciju saskaņā ar Finanšu regulas [56.] pantu:
 (a)
 atbildīgās iestādes gada
 pārskatu;
 (b)
 vadības ticamības deklarāciju par
 gada pārskata pilnīgumu, pareizumu un patiesumu, iekšējās
 kontroles sistēmu pareizu darbību, kā arī notikušo
 darījumu likumību un pareizību un pareizas finanšu vadības
 principa ievērošanu;
 (c)
 kopsavilkuma ziņojumu par visām
 pieejamām veiktajām revīzijām un kontroli, tostarp
 sistēmisku vai atkārtotu trūkumu analīzi un veiktiem vai
 plānotiem korektīviem pasākumiem;
 (d)
 revīzijas iestādes sagatavotu
 revīzijas atzinumu, kurš attiecas uz vadības ticamības
 deklarāciju un kurā ņemti vērā visi tās aspekti,
 kopā ar kontroles ziņojumu, kurā izklāstīti to veikto
 revīziju konstatējumi, kas saistītas ar finanšu gadu, uz kuru
 attiecas atzinums.
 2.
 Pēc Komisijas pieprasījuma
 dalībvalsts sniedz Komisijai papildu informāciju. Ja dalībvalsts
 nesniedz pieprasīto informāciju līdz Komisijas noteiktajam
 iesniegšanas termiņam, Komisija var pieņemt lēmumu par grāmatojumu
 noskaidrošanu, pamatojoties uz tās rīcībā esošo
 informāciju.
 3.
 Šā panta 1. punktā paredzētie
 dokumenti ir uzskatāmi par maksājuma pieprasījumu
 attiecībā uz gada bilances maksājumiem.
 4.
 Šā panta 1. punktā minētos
 dokumentus sagatavo saskaņā paraugiem, ko Komisija apstiprina ar
 īstenošanas aktiem. Komisija šos īstenošanas aktus pieņem
 saskaņā ar 55. panta 2. punktā minēto
 konsultēšanās procedūru.
 40. pants
 Ikgadējā
 grāmatojumu noskaidrošana
 1.
 Līdz tā gada 30. aprīlim, kas
 seko finanšu gadam, Komisija pieņem lēmumu par katras valsts
 programmas gada grāmatojumu noskaidrošana. Grāmatojumu noskaidrošanas
 lēmumā ņem vērā iesniegto gada pārskatu
 pilnīgumu, pareizumu un patiesumu, neskarot vēlākas finanšu
 korekcijas.
 2.
 Komisija, pieņemot īstenošanas aktus,
 paredz ikgadējās grāmatojumu noskaidrošanas procedūras
 īstenošanas kārtību attiecībā uz pasākumiem, kas
 jāveic saistībā ar lēmuma pieņemšanu un tā
 īstenošanu, tostarp attiecībā uz informācijas apmaiņu
 starp Komisiju un dalībvalstīm un termiņiem, kuri
 jāievēro. Šos īstenošanas aktus pieņem saskaņā ar
 55. panta 3. punktā minēto pārbaudes procedūru.
 41. pants
 Dalībvalstu veiktās
 finanšu korekcijas
 Ja valsts programmās tiek konstatēti
 pārkāpumi vai nolaidība, dalībvalstis veic finanšu
 korekcijas, anulējot visas attiecīgās Savienības budžeta
 iemaksas vai to daļu. Dalībvalstis ņem vērā
 pārkāpumu veidu un smagumu un Savienības budžetam nodarīto
 finansiālo zaudējumu līmeni un piemēro samērīgu
 korekciju.
 Anulētās summas un atgūtās
 summas, kā arī to procentu maksājumus atkārtoti
 piešķir attiecīgajai valsts programmai, izņemot summas, kas
 iegūtas saistībā ar pārkāpumiem, kurus
 konstatējusi Eiropas Revīzijas palāta un Komisijas dienesti,
 tostarp OLAF.
 Pēc valsts programmas slēgšanas
 dalībvalsts atmaksā atgūtās summas Savienības
 budžetā.
 42. pants
 Komisijas veiktā
 atbilstības noskaidrošana un finanšu korekcijas
 1.
 Komisija veic finanšu korekcijas, pilnīgi vai
 daļēji anulējot Savienības iemaksas valsts programmā
 un atgūstot tās no dalībvalsts, lai izslēgtu no
 Savienības finansējuma tos izdevumus, kas pārkāpj
 piemērojamos Savienības un valsts tiesību aktus, tostarp
 attiecībā uz Komisijas un Eiropas Revīzijas palātas
 konstatētajām dalībvalstu vadības un kontroles sistēmu
 nepilnībām.
 2.
 Piemērojamo Savienības vai valsts
 tiesību aktu pārkāpšana noved pie finanšu korekcijām tikai
 tad, ja ir izpildīts viens no šādiem nosacījumiem:
 (a)
 pārkāpums ir ietekmējis vai
 varēja ietekmēt projektu saskaņā ar valsts programmu;
 (b)
 pastāv risks, ka šis pārkāpums ir
 ietekmējis vai varēja ietekmēt izdevumu summu, kas
 deklarēta atlīdzināšanai no Savienības budžeta.
 3.
 Lemjot par finanšu korekcijas apjomu
 saskaņā ar 1. punktu, Komisija ņem vērā
 piemērojamo Savienības vai valsts tiesību aktu
 pārkāpuma veidu un smagumu un tā finansiālās sekas
 Savienības budžetā.
 4.
 Pirms
 lēmuma par finansējuma atteikšanu pieņemšanas Komisijas konstatējumus
 un dalībvalsts atbildes paziņo rakstiski, un abas puses cenšas
 panākt vienošanos par veicamajiem pasākumiem.
 5.
 Finansējumu nedrīkst atteikt
 attiecībā uz:
 (a)
 izdevumiem, kas
 atbildīgajai iestādei radušies vairāk nekā 36 mēnešus pirms Komisijas rakstiska paziņojuma dalībvalstij
 par konstatējumiem;
 (b)
 izdevumiem,
 kas attiecas uz valsts
 programmās iekļautiem daudzgadu pasākumiem, ja
 pēdējās saistības saņēmējam uzliktas
 vairāk nekā 36 mēnešus pirms Komisijas rakstiska
 paziņojuma dalībvalstij par konstatējumiem;
 (c)
 izdevumiem,
 kuri attiecas uz
 valsts programmās iekļautiem pasākumiem, izņemot šā punkta
 b) apakšpunktā minētos pasākumus, un par kuriem atbildīgā iestāde maksājumu vai
 attiecīgos gadījumos galīgo maksājumu ir veikusi
 vairāk nekā 36 mēnešus pirms Komisijas rakstiska
 paziņojuma dalībvalstij par konstatējumiem.
 6.
 Komisija, pieņemot īstenošanas aktus,
 paredz atbilstības noskaidrošanas procedūras īstenošanas
 kārtību attiecībā uz pasākumiem, kas jāveic
 saistībā ar lēmuma pieņemšanu un tā īstenošanu,
 tostarp attiecībā uz informācijas apmaiņu starp Komisiju un
 dalībvalstīm un termiņiem, kuri jāievēro. Šos
 īstenošanas aktus pieņem saskaņā ar 55. panta 3. punktā
 minēto pārbaudes procedūru.
 43. pants
 Dalībvalstu
 pienākumi
 Komisijas veikta finanšu korekcija neskar dalībvalsts
 pienākumu veikt atgūšanas darbības saskaņā ar šīs
 regulas 21. panta h) apakšpunktu un atgūt valsts atbalstu
 Līguma 107. panta 1. punkta izpratnē un saskaņā
 ar Padomes Regulas (EK) Nr. 659/1999[13]
 14. pantu.
 44. pants
 Atmaksāšana
 1. Jebkuru summu, kas
 jāatmaksā Savienības vispārējā budžetā,
 atmaksā līdz termiņam, kas norādīts saskaņā
 ar Finanšu regulas [77.] pantu sagatavotajā iekasēšanas
 rīkojumā. Atmaksas termiņš ir otrā mēneša
 pēdējā diena pēc rīkojuma izdošanas.
 2. Novēlotiem
 atmaksājumiem piemēro kavējuma procentus, ko aprēķina
 par laikposmu no termiņa pēdējās dienas līdz
 faktiskās samaksas dienai. Šo procentu likme ir pusotrs procentpunkts virs
 Eiropas Centrālās bankas noteiktās likmes galvenajās
 refinansēšanas operācijās tā mēneša pirmajā darbadienā,
 kurā ir termiņa pēdējā diena.
 5. sadaļa
 Saistību atcelšana
 45. pants
 Principi
 1.
 Valsts programmas iesniedz atcelšanas
 procedūrai, pamatojoties uz to, ka atceļ summas,
 kas attiecas uz saistībām, kuras neskar 33. pantā
 minētais sākotnējais priekšfinansējums, vai uz
 maksājuma pieprasījumu saskaņā ar 39. pantu, kas
 veicams līdz 31. decembrim otrajā gadā pēc
 budžeta saistību gada.
 2.
 Saistības, kas attiecas uz perioda
 pēdējo gadu, atceļ saskaņā ar noteikumiem, kas
 jāievēro attiecībā uz programmu slēgšanu.
 3.
 Visas saistības, kas joprojām ir
 atvērtas izdevumu attiecināmības pēdējā
 dienā, kā minēts 17. panta 3. punktā, un par ko
 atbildīgā iestāde nav iesniegusi maksājuma
 pieprasījumu sešus mēnešus pēc minētā datuma, tiek
 automātiski atceltas.
 46. pants
 Atcelšanas izņēmumi
 1.
 Atcelšanai paredzētās summas samazina par
 summām, ko atbildīgā iestāde nav varējusi
 deklarēt Komisijai šādu iemeslu dēļ:
 (a)
 pasākumi ir apturēti tiesvedības vai
 administratīvas pārsūdzības dēļ, kam ir apturoša
 iedarbība; vai
 (b)
 force majeure apstākļi
 ir būtiski ietekmējuši visas valsts programmas vai tās
 daļas īstenošanu. Atbildīgā iestāde, kas atsaucas uz force
 majeure, pierāda tā tiešu ietekmi uz visas valsts programmas vai
 tās daļas īstenošanu.
 Samazināšanu var pieprasīt vienu reizi,
 ja apturēšana vai force majeure ilgst līdz vienam gadam, vai
 vairākas reizes atbilstoši force majeure ilgumam vai gadu skaitam
 starp tiesas vai administratīvā lēmuma datumu par pasākuma
 īstenošanas apturēšanu un galīgā tiesas vai
 administratīvā lēmuma datumu.
 2.
 Dalībvalsts līdz 31. janvārim
 nosūta Komisijai informāciju par 1. punktā minētajiem
 izņēmumiem attiecībā uz summu, kas bija jādeklarē
 līdz iepriekšējā gada beigām.
 3.
 Budžeta saistību daļu, par kuru
 maksājuma pieprasījums ir iesniegts, bet kura maksājumu Komisija
 ir samazinājusi vai apturējusi N+2
 gada 31. decembrī, neņem
 vērā, aprēķinot automātiski atceļamo summu.
 47. pants
 Procedūra
 1. Komisija laikus informē
 dalībvalsti, ka pastāv risks piemērot atcelšanu
 saskaņā ar 42. pantu.
 2. Pamatojoties uz
 informāciju, kas ir Komisijas rīcībā 31. janvārī,
 Komisija informē Atbildīgo iestādi par atceļamo summu, kas
 izriet no tās rīcībā esošās informācijas.
 3. Dalībvalstij ir divi
 mēneši, lai piekristu atceļamajai summai vai iesniegtu
 apsvērumus.
 4. Komisija veic
 automātisku atcelšanu ne vēlāk kā deviņus mēnešus
 pēc termiņa, kas izriet no 1. līdz 3. punkta
 piemērošanas.
 5. Ja atcelšana notiek automātiski, Savienības budžeta iemaksa
 attiecīgajā valsts programmā šajā gadā tiek
 samazināta par automātiski atceļamo summu. Savienības iemaksa
 finanšu plānā tiek samazināta proporcionāli, ja vien
 dalībvalsts neiesniedz pārskatītu finanšu plānu.
 V NODAĻA
 INFORMĒŠANA, PAZIŅOŠANA,
 UZRAUDZĪBA, IZVĒRTĒŠANA UN ZIŅOŠANA
 48. pants
 Informēšana un
 publicitāte
 1.
 Dalībvalstis un atbildīgās
 iestādes ir atbildīgas par:
 (a)
 tīmekļa vietnes vai tīmekļa
 portāla izveidi, kas sniedz informāciju un nodrošina piekļuvi
 valsts programmām šajā dalībvalstī;
 (b)
 potenciālo saņēmēju
 informēšanu par finansēšanas iespējām valsts programmu
 ietvaros;
 (c)
 Savienības iedzīvotāju informēšanu
 par īpašo regulu nozīmi un sasniegumiem, veicot informēšanas un
 paziņošanas pasākumus par valsts programmu rezultātiem un
 ietekmi.
 2.
 Dalībvalstis nodrošina valsts programmu
 īstenošanas pārredzamību un veido pasākumu sarakstu, ko
 atbalsta katra valsts programma, kam jābūt pieejamam
 tīmekļa vietnē vai tīmekļa portālā.
 3.
 Komisija tiek pilnvarota pieņemt
 deleģētos aktus saskaņā ar 54. pantā minēto
 procedūru, lai paredzētu noteikumus par informēšanas un
 publicitātes pasākumiem plašai sabiedrībai un informatīviem
 pasākumiem saņēmējiem.
 4.
 Komisija, pieņemot īstenošanas aktus,
 nosaka informēšanas un publicitātes pasākumu tehniskos
 raksturlielumus. Šos īstenošanas aktus Komisija pieņem
 saskaņā ar 55. panta 3. punktā minēto
 pārbaudes procedūru.
 49. pants
 Īstenošanas
 ziņojumi
 1.
 Līdz 2016. gada 31. martam un
 līdz katra turpmākā gada 31. martam (2022. gadu
 ieskaitot) dalībvalsts iesniedz Komisijai gada ziņojumu par katras
 valsts programmas īstenošanu iepriekšējā finanšu gadā.
 2016. gadā iesniegtais ziņojums
 attiecas uz 2014. un 2015. finanšu gadu.
 Dalībvalsts iesniedz gala ziņojumu par
 valsts programmu īstenošanu līdz 2023. gada 31. decembrim.
 2.
 Ikgadējos īstenošanas ziņojumos
 sniedz informāciju par:
 (a)
 valsts programmas īstenošanu, izmantojot
 finanšu datus un rādītājus;
 (b)
 jebkuriem jautājumiem, kas var ietekmēt
 valsts programmas darbību.
 3.
 Ņemot vērā vidusposma
 pārskatīšanu, ikgadējā īstenošanas ziņojumā,
 kuru iesniedz 2017. gadā, sniedz un novērtē
 informāciju, kas minēta 2. punktā, kā arī:
 (a)
 panākumus mērķu sasniegšanā, ko
 paredz Savienības budžeta iemaksas valsts programmā;
 (b)
 partneru iesaisti valsts programmas
 īstenošanā, uzraudzībā un izvērtēšanā.
 4.
 Ikgadējais īstenošanas ziņojums, kas
 iesniegts 2019. gadā, un galīgais īstenošanas ziņojums
 papildus 2. un 3. punktā minētajai informācijai un
 izvērtējumam ietver informāciju par valsts programmas
 mērķu sasniegšanu un novērtē panākumus šajā
 jomā.
 5.
 Ikgadējie īstenošanas ziņojumi, kas
 minēti 1. līdz 4. punktā, ir pieņemami, kad tie satur
 visu informāciju, kas paredzēta minētajos punktos. Komisija
 informē dalībvalsti 15 darba dienu laikā pēc
 ikgadējā īstenošanas ziņojuma saņemšanas, ja tas nav
 pieņemams, un bez šāda paziņojuma ziņojums ir
 uzskatāms par pieņemamu.
 6.
 Komisija informē dalībvalsti par saviem
 novērojumiem attiecībā uz ikgadējo īstenošanas
 ziņojumu divu mēnešu laikā pēc tā saņemšanas. Ja
 Komisija nesniedz nekādus novērojumus šajā termiņā,
 ziņojums ir uzskatāms par pieņemtu.
 7.
 Komisija var sniegt ieteikumus par jebkuriem
 jautājumiem, kuri ietekmē valsts programmas īstenošanu. Ja
 šādi ieteikumi ir sniegti, atbildīgā iestāde informē
 Komisiju par veiktajiem korekcijas pasākumiem trīs mēnešu
 laikā.
 8.
 Ikgadējos un galīgos īstenošanas
 ziņojumus sagatavo pēc paraugiem, ko apstiprinājusi Komisija.
 Šos īstenošanas aktus pieņem saskaņā ar 55. panta 2. punktā
 minēto konsultēšanās procedūru.
 50. pants
 Vienotā
 uzraudzības un izvērtēšanas sistēma
 1.
 Komisija veic šīs regulas un vajadzības
 gadījumā īpašo regulu regulāru uzraudzību
 sadarbībā ar dalībvalstīm.
 2.
 Īpašo regulu īstenošanu Komisija
 izvērtē partnerībā ar dalībvalstīm.
 3.
 Izveido vienotu uzraudzības un
 izvērtēšanas sistēmu, lai novērtētu pasākumu
 atbilstību, efektivitāti, lietderību, pievienoto
 vērtību, noturību un ietekmi, kā arī vienkāršošanu
 un administratīvā sloga mazināšanu, ņemot vērā
 šīs regulas un īpašo regulu mērķus un to, kā šī
 regula un īpašās regulas darbojas kā instrumenti, kas veicina
 brīvības, drošības un tiesiskuma telpas attīstību.
 4.
 Komisija tiek pilnvarota pieņemt
 deleģētus aktus saskaņā ar 54. pantā minēto
 procedūru, lai turpinātu vienotās uzraudzības un
 izvērtēšanas sistēmas veidošanu.
 5.
 Dalībvalstis sniedz Komisijai visu
 vajadzīgo informāciju, lai varētu veikt šīs regulas un
 īpašo regulu uzraudzību un izvērtēšanu.
 6.
 Komisija ņem vērā arī
 savstarpējo papildināmību starp pasākumiem, kas veikti
 saskaņā ar īpašajām regulām, un citām
 attiecīgām Savienības politikām, instrumentiem un
 iniciatīvām.
 51. pants
 Dalībvalstu
 veiktā valsts programmu izvērtēšana
 1.
 Dalībvalstis saskaņā ar vienoto
 uzraudzības un izvērtēšanas sistēmu veic izvērtējumus,
 lai uzlabotu valsts programmu izstrādes kvalitāti.
 2.
 Dalībvalstis nodrošina tādu
 procedūru izstrādi, kas sagatavo un apkopo izvērtēšanai
 nepieciešamos datus, tostarp datus par vispārējiem un ar programmu
 saistītiem rādītājiem.
 3.
 Izvērtēšanu veic izvērtēšanas
 eksperti, kas funkcionāli nav atkarīgi no atbildīgajām
 iestādēm, revīzijas iestādēm un
 deleģētajām iestādēm. Komisija sniedz
 norādījumus, kā veikt izvērtēšanu.
 4.
 Visus izvērtējumus publicē
 pilnībā.
 52. pants
 Dalībvalstu
 un Komisijas izvērtējuma ziņojumi
 1.
 Saskaņā ar vienoto uzraudzības un
 izvērtēšanas sistēmu dalībvalstis iesniedz Komisijai:
 a) starpposma izvērtējuma
 ziņojumu par pasākumu īstenošanu saskaņā ar valsts
 programmām — līdz 2017. gada 31. decembrim;
 b) ex-post izvērtējuma
 ziņojumu par saskaņā ar valsts programmām īstenoto
 pasākumu ietekmi — līdz 2023. gada 31. decembrim.
 2.
 Pamatojoties uz 1. punktā minētajiem
 ziņojumiem, Komisija Eiropas Parlamentam, Padomei, Eiropas Ekonomikas un
 sociālo lietu komitejai un Reģionu komitejai iesniedz:
 (a)
 starpposma izvērtējuma ziņojumu par
 šīs regulas un īpašo regulu īstenošanu Savienības
 līmenī — līdz 2018. gada 30. jūnijam;
 (b)
 ex-post
 izvērtējuma ziņojumu par šīs regulas un īpašo regulu
 ietekmi pēc valsts programmu slēgšanas — līdz 2024. gada 30. jūnijam.
 3.
 Komisijas ex-post izvērtējumā
 vērtē arī īpašo regulu ietekmi uz brīvības,
 drošības un tiesiskuma telpas attīstību saistībā ar
 to, kā tās veicina šādus mērķus:
 (a)
 vispārējās robežu drošības
 kultūras, tiesībaizsardzības iestāžu sadarbības un
 krīzes pārvaldības attīstību;
 (b)
 migrācijas plūsmu uz ES efektīvu
 pārvaldību;
 (c)
 kopējas Eiropas patvēruma sistēmas
 izveidi;
 (d)
 taisnīgu un vienlīdzīgu attieksmi
 pret trešo valstu valstspiederīgajiem;
 (e)
 solidaritāti un sadarbību starp
 dalībvalstīm, risinot migrācijas un iekšējās
 drošības jautājumus;
 (f)
 kopēju Savienības pieeju migrācijas
 un drošības jomā attiecībā uz trešām valstīm.
 53. pants
 Ziņojums
 par vidusposma pārskatīšanu
 Komisijai 2018. gadā iesniedz
 Eiropas Parlamentam, Padomei, Eiropas Ekonomikas un sociālo lietu
 komitejai un Reģionu komitejai ziņojumu par vidusposma
 pārskatīšanu, kas veikta saskaņā ar šīs regulas un
 īpašo regulu noteikumiem.
 VI NODAĻA
 PĀREJAS UN NOSLĒGUMA NOTEIKUMI
 54. pants
 Deleģēšanas īstenošana
 1.
 Pilnvaras pieņemt deleģētos aktus
 Komisijai piešķir, ievērojot šajā pantā
 izklāstītos nosacījumus.
 2.
 Pilnvaras pieņemt šajā regulā
 minētos deleģētos aktus Komisijai piešķir uz septiņiem
 gadiem no šīs regulas spēkā stāšanās brīža.
 Pilnvaru deleģēšana tiek automātiski pagarināta uz
 tāda paša ilguma laikposmiem, ja vien Eiropas Parlaments vai Padome
 neiebilst pret šādu pagarinājumu vēlākais trīs
 mēnešus pirms katra laikposma beigām.
 3.
 Eiropas Parlaments vai Padome jebkurā
 laikā var atsaukt šajā regulā minēto pilnvaru
 deleģēšanu. Ar lēmumu par atsaukšanu izbeidz tajā
 norādīto pilnvaru deleģēšanu. Lēmums stājas
 spēkā nākamajā dienā pēc tā
 publicēšanas Eiropas Savienības Oficiālajā
 Vēstnesī vai vēlākā dienā, kas tajā
 norādīta. Tas neskar jau spēkā esošos deleģētos
 aktus.
 4.
 Tiklīdz tā pieņem deleģētu
 aktu, Komisija par to paziņo vienlaikus Eiropas Parlamentam un Padomei.
 5.
 Saskaņā ar šo regulu pieņemts
 deleģētais akts stājas spēkā tikai tad, ja divos
 mēnešos no dienas, kad minētais akts paziņots Eiropas
 Parlamentam un Padomei, ne Eiropas Parlaments, ne Padome nav izteikuši
 iebildumus, vai ja pirms minētā laikposma beigām gan Eiropas
 Parlaments, gan Padome ir informējuši Komisiju par savu nodomu neizteikt
 iebildumus. Pēc Eiropas Parlamenta vai Padomes iniciatīvas šo
 laikposmu pagarina par diviem mēnešiem.
 55. pants
 Komitejas procedūra
 1.
 Komisijai palīdz kopīgā
 “Patvēruma, migrācijas un drošības” komiteja, kas izveidota ar
 šo regulu. Šī komiteja ir Regulā (ES) Nr. 182/2011
 minētā komiteja.
 2.
 Ja ir atsauce uz šo punktu, piemēro
 Regulas (ES) Nr. 182/2011 4. pantu.
 3.
 Ja ir atsauce uz šo punktu, piemēro
 Regulas (ES) Nr. 182/2011 5. pantu.
 56. pants
 Pārskatīšana
 Pēc Komisijas priekšlikuma Eiropas
 Parlaments un Padome šo regulu pārskata vēlākais līdz 2020.
 gada 30. jūnijam.
 57. pants
 Stāšanās spēkā
 Šī regula stājas spēkā
 nākamajā dienā pēc tās publicēšanas Eiropas
 Savienības Oficiālajā Vēstnesī.
 Šī regula uzliek saistības
 kopumā un ir tieši piemērojama dalībvalstīs.
 Briselē,
 Eiropas Parlamenta vārdā — Padomes
 vārdā —
 priekšsēdētājs priekšsēdētājs
 PIELIKUMS
 TIESĪBU AKTA FINANŠU
 PĀRSKATS
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas nosaukums
 1.2. Attiecīgās
 politikas jomas ABM/ABB struktūrā
 1.3. Priekšlikuma/iniciatīvas
 būtība
 1.4. Mērķi
 1.5. Priekšlikuma/iniciatīvas
 pamatojums
 1.6. Ilgums
 un finansiālā ietekme
 1.7. Paredzētie
 pārvaldības veidi
 2. PĀRVALDĪBAS PASĀKUMI
 2.1. Uzraudzības
 un ziņošanas noteikumi
 2.2. Pārvaldības
 un kontroles sistēma
 2.3. Krāpšanas
 un pārkāpumu novēršanas pasākumi
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 3.2. Paredzamā
 ietekme uz izdevumiem
 3.2.1. Paredzamās ietekmes uz izdevumiem
 kopsavilkums
 3.2.2. Paredzamā
 ietekme uz darbības apropriācijām
 3.2.3. Paredzamā
 ietekme uz administratīvajam apropriācijām
 3.2.4. Saderība
 ar kārtējo daudzgadu finanšu shēmu
 3.2.5. Trešo
 personu dalība finansējumā
 3.3. Paredzamā ietekme uz
 ieņēmumiem
 TIESĪBU AKTA PRIEKŠLIKUMA FINANŠU
 PĀRSKATS
 1.
 PRIEKŠLIKUMA/INICIATĪVAS KONTEKSTS
 1.1.
 Priekšlikuma/iniciatīvas nosaukums
 Paziņojums
 “Veidojot atvērtu un drošu Eiropu – iekšlietu budžets 2014.–2020. gadam”;
 Priekšlikums
 regulai, ar ko paredz vispārīgus noteikumus Patvēruma un
 migrācijas fondam un finansiālā atbalsta instrumentam policijas
 sadarbībai, noziedzības novēršanai un apkarošanai un krīžu
 pārvarēšanai;
 Priekšlikums
 regulai, ar ko izveido Patvēruma un migrācijas fondu;
 Priekšlikums
 regulai, ar ko izveido finansiālā atbalsta instrumentu policijas
 sadarbībai, noziedzības novēršanai un apkarošanai un krīžu
 pārvarēšanai;
 Priekšlikums
 regulai, ar ko Iekšējās drošības fonda ietvaros izveido
 finansiālā atbalsta instrumentu ārējām robežām un
 vīzām.
 1.2.
 Attiecīgās politikas jomas ABM/ABB
 struktūrā[14]
 Pašreiz: 3. izdevumu
 kategorija, 18. sadaļa – Iekšlietas
 Nākotnes
 daudzgadu finanšu plāni: 3. izdevumu kategorija (Drošība un
 pilsoniskums) – “Patvēruma un migrācijas fonds” un “Iekšējā
 drošība”
 Priekšlikuma/iniciatīvas būtība
 þ Priekšlikums/iniciatīva attiecas uz jaunu darbību
 (iekšlietu jomas finansējums 2014.–2020. gadam)
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/ sagatavošanas darbību[15]
 ̈ Priekšlikums/iniciatīva
 attiecas uz esošas darbības pagarināšanu
 ̈ Priekšlikums/iniciatīva
 attiecas uz darbību, kas pārveidota jaunā darbībā
 1.3.
 Mērķi
 1.3.1.
 Komisijas daudzgadu stratēģiskie
 mērķi, ko plānots sasniegt ar priekšlikumu/iniciatīvu
 Iekšlietu
 jomas politikas virzienu galīgais mērķis ir izveidot telpu bez
 iekšējam robežām, kurā ES pilsoņi un trešo valstu
 valstspiederīgie var ieceļot, pārvietoties, dzīvot un
 strādāt, bagātinot ar jaunām idejām, zināšanas un
 inovāciju vai aizpildot brīvās vietas valstu darba tirgū,
 pārliecināti, ka tiks pilnībā ievērotas viņu
 tiesības un garantēta viņu drošība. Šā mērķa
 sasniegšanā būtiska ir sadarbība ar ārpussavienības
 valstīm un starptautiskajām organizācijām.
 Iekšlietu
 jomas politikas virzienu arvien pieaugošā nozīme ir apliecināta
 Stokholmas programmā un tās rīcības plānā, kuru
 īstenošana ir viena no Savienības stratēģiskajām
 prioritātēm un aptver šādas jomas: migrācija
 (legālā migrācija un integrācija, patvērums,
 iregulārā migrācija un atgriešana), drošība (terorisma un
 organizētās noziedzības novēršana un cīņa pret
 to, policijas sadarbība) un ārējo robežu pārvaldība
 (tostarp vīzu politika), kā arī šo politikas virzienu
 ārējo dimensiju. Lisabonas līgums arī ļauj
 Savienībai izrādīt lielāku apņēmību
 atbildēt uz pilsoņu ikdienas bažām brīvības, drošības
 un tiesiskuma jomā. Iekšlietu politikas prioritātes, jo īpaši
 trešo valstu valstspiederīgo integrācija būtu jāskata
 arī saistībā ar septiņām pamatiniciatīvām,
 kas izklāstītas stratēģijā “Eiropa 2020”, kuras
 mērķis ir palīdzēt ES pārvarēt pašreizējo
 finansiālo un ekonomisko krīzi un panākt gudru,
 ilgtspējīgu un integrējošu izaugsmi.
 Patvēruma
 un migrācijas fonds un Iekšējās drošības fonds sniegs
 finansiālu palīdzību, kas nepieciešama, lai Savienības
 mērķus iekšlietu jomā pārvērstu uzskatāmos
 rezultātos.
 1.3.2.
 Konkrētie mērķi un
 attiecīgās ABM/ABB darbības
 PATVĒRUMA
 UN MIGRĀCIJAS FONDS
 a) stiprināt
 un attīstīt kopējo Eiropas patvēruma sistēmu, tostarp
 tās ārējo dimensiju;
 b) sniegt
 atbalstu legālai migrācijai uz Savienību saskaņā ar
 dalībvalstu ekonomiskajām un sociālajām
 vajadzībām un veicināt trešo valstu valstspiederīgo,
 tostarp patvēruma meklētāju un starptautiskās
 aizsardzības saņēmēju, efektīvu integrāciju;
 c) veicināt
 dalībvalstīs taisnīgas un efektīvas atgriešanas
 stratēģijas, uzsvaru liekot uz atgriešanās ilgtspēju un
 efektīvu atpakaļuzņemšanu izcelsmes valstīs;
 d) stiprināt
 solidaritāti un atbildības dalīšanu starp
 dalībvalstīm, īpaši attiecībā uz tām, kuras
 visvairāk ietekmē migrācijas un patvēruma plūsmas.
 Attiecīgās
 ABB darbības: 18.03 (Eiropas
 Bēgļu fonds, ārkārtas pasākumi un Eiropas Trešo valstu
 valstspiederīgo integrācijas fonds) un 18.02 (ciktāl tas
 attiecas uz Eiropas Atgriešanās fondu).
 IEKŠĒJĀS
 DROŠĪBAS FONDS
 Finansiālā
 atbalsta instruments policijas sadarbībai, noziedzības
 novēršanai un apkarošanai un krīžu pārvarēšanai
 Saskaņā
 ar prioritātēm, kuras noteiktas attiecīgajās
 Savienības stratēģijās, programmās, draudu un risku
 novērtējumos, instruments palīdzēs šādu konkrēto
 mērķu sasniegšanā:
 a) novērst
 un apkarot smagos noziegumus, pārrobežu un organizēto
 noziedzību, tostarp terorismu, un pastiprināt koordināciju un
 sadarbību starp dalībvalstu tiesībaizsardzības
 iestādēm un sadarbību ar attiecīgajām trešajām
 valstīm;
 b) uzlabot
 dalībvalstu un Savienības spējas, lai efektīvi
 pārvaldītu ar drošību saistītus riskus un krīzes, un
 sagatavotu un aizsargātu cilvēkus un kritisko infrastruktūru pret
 terora aktiem un citiem ar drošību saistītiem incidentiem.
 Attiecīgās
 ABB darbības: 18.05
 Finansiālā
 atbalsta instruments ārējām robežām un vīzām
 Saskaņā
 ar prioritātēm, kuras noteiktas attiecīgajās ES
 stratēģijās, programmās, draudu un risku novērtējumos,
 instruments palīdzēs šādu konkrēto mērķu
 sasniegšanā:
 a) atbalstīt
 kopēju vīzu politiku, lai veicinātu likumīgu ceļošanu,
 nodrošinātu vienlīdzīgu attieksmi pret trešo valsu
 valstspiederīgajiem un nepieļautu iregulāru migrāciju;
 b) atbalstīt
 robežu pārvaldību, lai nodrošinātu ārējo robežu augsta
 līmeņa aizsardzību, no vienas puses, un raitu ārējo
 robežu šķērsošanu atbilstīgi Šengenas acquis, no otras
 puses.
 Attiecīgās
 ABB darbības: 18.02 (ciktāl tas
 attiecas uz Ārējo robežu fondu).
 1.3.3.
 Paredzamie rezultāti un ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 Priekšlikuma
 ietekme uz saņēmējiem/mērķgrupām ir
 sīkāk aprakstīta ietekmes novērtējuma 4.1.2. nodaļā.
 Kopumā
 visos finansēšanas procesa līmeņos un katrā
 pārvaldības veidā veiktajai vienkāršošanai būs
 acīmredzama labvēlīga ietekme uz finansiālā atbalsta
 pārvaldības procesiem.
 Patvēruma
 un migrācijas fonds:
 Galvenie
 finansiālā atbalsta saņēmēji patvēruma un
 migrācijas jomā būs dalībvalstu valsts pārvaldes
 struktūras, kas ir atbildīgas par attiecīgā acquis
 vai politikas īstenošanu, kā arī starptautiskās
 organizācijas vai NVO, kas darbojas patvēruma un migrācijas
 jomā (uzņemšanas procedūras, integrācijas pasākumi un
 atgriešanas darbības).
 Mērķgrupas,
 kas gūs labumu no pārmaiņām, ir patvēruma
 meklētāji, starptautiskās aizsardzības
 saņēmēji, pārvietotie bēgļi un citi trešo valstu
 valstspiederīgie, kas ierodas ES dažādu iemeslu dēļ un ar
 dažādām vajadzībām (piemēram, ekonomiskās
 vajadzības, ģimenes atpakalapvienošanās, nepavadīti
 nepilngadīgie utt.). Šīs mērķgrupas būs vieglāk
 aizsniedzamas, jo, apvienojot vienā fondā dažādas darbības,
 kas attiecas uz migrācijas pārvaldību, tiks atvieglota
 piekļuve finansējumam (viena atbildīgā iestāde,
 labāka uzskatāmība un skaidrāka intervences darbības
 joma) un atbalsts varēs būt elastīgāks (piemēram,
 viena veida darbība, kas vērsta uz dažādām
 mērķgrupām). Tiks paplašināta arī intervences darbības
 joma, aptverot visu migrācijas ķēdi, kurā ietilpst
 dažādas mērķgrupas, tostarp paplašinātās
 mērķgrupas, t.i., otrās paaudzes trešo valstu
 valstspiederīgie (kam māte vai tēvs ir trešās valsts
 valstspiederīgais).
 Iekšējās
 drošības fonds:
 Policijas
 sadarbība, noziedzības novēršana un apkarošana un krīžu
 pārvarēšana
 Galvenie
 finansiālā atbalsta saņēmēji būs
 dalībvalstis un to tiesībaizsardzības iestādes, kā
 arī jebkura cita iestāde, kuras uzdevums ir kritiskās
 infrastruktūras aizsardzība un krīžu pārvaldība,
 kā arī attiecīgā gadījumā ‐
 atbilstīgās starptautiskās un nevalstiskās organizācijas
 (piemēram, noziedzības novēršanas, radikalizācijas
 apkarošanas un cilvēku tirdzniecības apkarošanas jomā).
 Mērķgrupa,
 kam par labu tiek veiktas izmaiņas, būs visi iedzīvotāji.
 Galvenie sasniegumi būs šādi: 1) pastiprinātas dalībvalstu
 administratīvās un darbības spējas, lai atklātu un
 veiksmīgi vērstos pret smagiem noziegumiem, pārrobežu un
 organizēto noziedzību, tostarp terorismu, nolūkā
 samazināt ar drošību saistītos draudus, kas izriet no šādas
 noziedzības, un 2) lielāka Eiropas elastība, reaģējot
 uz krīzēm un katastrofām, pateicoties saskaņotākai ES
 politikai riska pārvaldības jomā, sasaistot draudu un riska
 novērtējumus ar politikas veidošanu, no vienas puses, un
 efektīvāku un koordinētāku ES reakciju uz krīzēm,
 iesaistot esošās jaudas un zināšanas, no otras puses. Būtisks
 sasniegums būs dalībvalstu uzlabotās spējas, lai
 novērstu terora aktus un citus būtiskus ar drošību
 saistītus incidentus, un sagatavotu un aizsargātu cilvēkus un
 kritisko infrastruktūru pret tiem.
 Ārējās
 robežas un vīzas
 Galvenie
 finansiālā atbalsta saņēmēji robežu un vīzu
 jomā būs dienesti, kas dalībvalstīs īsteno ES acquis,
 Šengenas Robežu kodeksu un Vīzu kodeksu: robežsardze, policija un
 konsulārie dienesti. Mērķgrupa, kam par labu tiek veiktas
 izmaiņas, būs ceļotāji – visas personas, kas
 šķērso ārējās robežas, ieceļojot ES.
 Rezultāti būs šādi: pastiprinātas šo dienestu spējas 1)
 veikt robežu uzraudzību un sadarboties ar citām
 tiesībaizsardzības iestādēm Eiropas Robežu uzraudzības
 sistēmas (EUROSUR) ietvaros; 2) pārvaldīt migrācijas
 plūsmas konsulārajos dienestos (vīzu pieteikumi) un 3) uzlabot
 pasažieru plūsmu apstrādi robežšķērsošanas punktos,
 sadarbībā ar citām tiesībaizsardzības
 iestādēm nodrošinot augsta līmeņa vienotu aizsardzību,
 no vienas puses, un raitu robežu šķērsošanu atbilstīgi acquis
 un cieņpilnas attieksmes un cieņas ievērošanas principiem, no
 otras puses. Būtisks konkrēts rezultāts būs divu jaunu ES
 IT sistēmu izveide attiecība uz trešo valstu valstspiederīgo
 robežšķērsošanu (ES ieceļošanas/izceļošanas sistēma un
 ES reģistrēto ceļotāju programma).
 1.3.4.
 Rezultātu un ietekmes rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus.
 Tā
 kā pirms valsts programmu noteikšanas nepieciešams politiskais dialogs,
 šajā posmā nav iespējams noteikt galīgo
 rādītāju sarakstu, kuri tiks izmantoti, lai izvērtētu
 sasniegumus saistībā ar minētajiem konkrētajiem
 mērķiem.
 Tomēr attiecībā uz patvēruma un migrācijas
 jomu rādītāji cita starpā ietvertu panākto uzlabojumu
 apjomu attiecībā uz patvēruma uzņemšanas
 apstākļiem, patvēruma procedūru kvalitāti, statusa
 atzīšanas līmeņu konverģenci dalībvalstīs,
 kā arī dalībvalstu pārvietošanas pasākumiem, apjomu,
 kādā pieaugusi trešo valstu valstspiederīgo dalība
 nodarbinātībā, izglītībā un demokrātiskajos
 procesos, atgriezto personu skaitu un apjomu, kādā
 palielinājusies dalībvalstu savstarpējā
 palīdzība, tostarp īstenojot praktisku sadarbību un
 iekšēju pārvietošanu.
 Attiecībā
 uz policijas sadarbību un noziedzības novēršanu
 rādītāji ietvertu kopīgo pārrobežu operāciju
 skaitu un dokumentu un organizēto pasākumu skaits apmaiņai ar
 labāko praksi. Attiecībā uz krīžu pārvaldību
 un kritiskās infrastruktūras aizsardzību rādītāji
 ietvertu izveidoto un/vai pilnveidoto rīku skaitu, kas paredzēti
 dalībvalstu kritiskās infrastruktūras aizsardzības
 veicināšanai visās ekonomikas jomās un Savienības
 līmenī sagatavoto draudu un riska novērtējumu skaits.
 Robežu un
 vīzu jomā rādītāji ietvertu
 konsulāro dienestu skaitu, kas ir nodrošināti un/vai pilnveidoti, lai
 nodrošinātu efektīvu vīzas pieteikumu apstrādi un sniegtu
 kvalitatīvus pakalpojumus vīzas pieteikuma iesniedzējiem, un
 iekārtu izstrādi robežkontrolei un iregulāru trešo valstu
 valstspiederīgo aizturēšanai pie ārējām robežām
 atbilstoši riskam ārējās robežas attiecīgajā
 daļā. Ietekmes rādītāji mērīs to, kā ir
 palielinājusies robežas drošība, vīzu izsniegšanas jaudas un
 spējas droši un raiti apstrādāt robežas šķērsojošo
 ceļotāju plūsmas.
 1.4.
 Priekšlikuma/iniciatīvas pamatojums
 1.4.1.
 Īstermiņa vai ilgtermiņa
 vajadzības
 Arī
 laikposmā no 2014. gada līdz 2020. gadam ES saskarsies ar
 būtiskiem pārbaudījumiem iekšlietu jomā. Ņemot
 vērā demogrāfiskās izmaiņas, strukturālās
 izmaiņas darba tirgos un veidu, kā izpaužas konkurence attiecībā
 uz prasmju piesaisti, uz nākotni vērstai legālās
 imigrācijas un integrācijas politikai būs būtiska loma ES
 konkurētspējas un sociālās kohēzijas
 stiprināšanā, bagātinot mūsu sabiedrības un radot
 iespējas visiem. ES arī nepieciešams pienācīgi
 pievērsties iregulārajai migrācijai un cīņai pret
 cilvēku tirdzniecību. Tajā pašā laikā mums ir
 jāturpina apliecināt solidaritāti ar tiem, kuriem vajadzīga
 starptautiska aizsardzība. Joprojām prioritāte ir izveidot
 drošāku un efektīvāku kopējo Eiropas patvēruma
 sistēmu, kura atspoguļo mūsu vērtības.
 Nodrošināt
 drošu un neapdraudētu vidi ir nepieciešamība un tas nāk par labu
 ES ekonomikai, kultūrai un sociālajai izaugsmei. ES ir izšķiroša
 loma gan vēršoties pret draudiem ko rada smagi noziegumi un
 organizētā noziedzība, kibernoziegumi un terorisms, gan
 nodrošinot ES ārējo robežu pārvaldību vai ātri
 reaģējot uz krīzes situācijām, ko izraisījusi
 cilvēku darbība vai dabas katastrofas. Globalizācijas
 apstākļos, kad pieaug draudi un palielinās to starptautiskā
 dimensija, neviena dalībvalsts nespēj efektīvi reaģēt
 viena pati. Lai nodrošinātu tiesībaizsardzības iestāžu
 efektīvu darbību pāri robežām un jurisdikcijām, ir
 vajadzīga saskaņota un visaptveroša Eiropas reakcija.
 Šo
 mērķu sasniegšanā būtiska ir sadarbība ar
 ārpussavienības valstīm un starptautiskajām
 organizācijām. Nesenie notikumi Ziemeļāfrikā ir
 pierādījuši, cik svarīgi ir tas, lai ES būtu visaptveroša
 un koordinēta pieeja migrācijai, robežām un drošībai.
 Tādēļ jāstiprina arvien svarīgākā ES
 iekšlietu politikas virzienu ārējā dimensija, to pilnīgi
 saskaņojot ar Savienības ārpolitiku.
 1.4.2.
 ES iesaistīšanās pievienotā
 vērtība
 Migrācijas
 plūsmu pārvaldība ir saistīta ar problēmām, kuras
 dalībvalstis nespēj atrisināt, rīkojoties atsevišķi.
 Šīs ir jomas, kurās ES budžeta izmantošanai ir acīmredzama
 pievienotā vērtība.
 Uz dažām
 dalībvalstīm gulstas liels slogs to īpašā
 ģeogrāfiskā izvietojuma un to pārvaldībā esošo
 Savienības ārējo robežu garuma dēļ. Kontroles
 atcelšanai pie iekšējām robežām ir jāseko kopīgiem
 pasākumiem, lai efektīvi kontrolētu un uzraudzītu
 Savienības ārējās robežas. Tādēļ kopīgās
 politikas pamatā patvēruma, imigrācijas un ārējo
 robežu jomā ir dalībvalstu solidaritātes un atbildības
 taisnīgas sadales princips. ES budžetā ir paredzēti
 līdzekļi, lai pievērstos šā principa finansiālajai
 ietekmei. Drošības jomā smagiem noziegumiem un organizētai
 noziedzībai, terorismam un citiem ar drošību saistītiem draudiem
 ir aizvien izteiktāks pārrobežu raksturs. Transnacionāla
 sadarbība un koordinācija starp tiesībaizsardzības iestādēm
 ir būtiska, lai veiksmīgi novērstu un apkarotu šādus noziegumus,
 piemēram, veicot informācijas apmaiņu, kopīgas
 izmeklēšanas, izmantojot savstarpēji savietojamas tehnoloģijas
 un kopīgus draudu un riska novērtējumus.
 Attiecība
 uz migrācijas plūsmām ES ārējo robežu
 pārvaldība un ES drošība prasa no dalībvalstīm būtiskus
 resursus un spējas. Uzlabota darbības sadarbība un
 koordinācija, veicot resursu apvienošanu tādās jomās
 kā apmācība un iekārtas, rada apjomradītus
 ietaupījumus un sinerģiju, tādējādi nodrošinot
 publisko līdzekļu efektīvāku izmantošanu un pastiprinātu
 solidaritāti, savstarpēju uzticēšanos un atbildības sadali
 starp dalībvalstīm kopīgu ES politikas virzienu jomā. Tas
 ir īpaši svarīgi drošības jomā, kur finansiālais
 atbalsts visu veidu kopīgām pārrobežu operācijām ir
 būtisks, lai veicinātu sadarbību starp policijas, muitas,
 robežsardzes un tiesu iestādēm.
 Attiecībā
 uz iekšlietu ārējo dimensiju, skaidrs, ka pasākumu
 pieņemšana un resursu apvienošana ES līmenī būtiski vairos
 ES rīcības efektivitāti, kas nepieciešama, lai
 pārliecinātu trešās valstis kopā ar ES iesaistīties šo
 migrācijas jautājumu risināšanā, kuri pamatā ir ES un
 dalībvalstu interesēs.
 ES
 tiesības rīkoties iekšlietu jomā izriet no Līguma par
 Eiropas Savienības darbību (LESD) V sadaļas
 „Brīvības, drošības un tiesiskuma telpa”, jo īpaši 77. panta
 2. punkta, 78. panta 2. punkta, 79. panta 2. un 4. punkta,
 82. panta 1. punkta, 84. panta un 87. panta 2. punkta.
 Uz sadarbību ar trešām valstīm un starptautiskām
 organizācijām attiecas LESD 212. panta 3. punkts.
 Priekšlikumos tiek ievērots subsidiaritātes princips, jo
 finansējuma lielākā daļa tiks īstenota
 saskaņā ar dalītas pārvaldības principu un
 ievērojot dalībvalstu iestāžu kompetenci.
 1.4.3.
 Līdzīgas līdzšinējās
 pieredzes rezultātā gūtās atziņas
 Kaut arī
 kopumā tiek atzīts, ka pašreizējie iekšlietu jomas finanšu
 instrumenti sasniedz savus mērķus un darbojas efektīvi,
 vidusposma pārskatīšanā un apspriedēs ar
 ieinteresētajām personām gūtās atziņas liecina,
 ka nepieciešams:
 – vienkāršot un racionalizēt turpmākos iekšlietu jomas
 instrumentus, samazinot finanšu programmu skaitu
 līdz divām, šajā nolūkā izveidojot Patvēruma un
 migrācijas fondu un Iekšējās drošības fondu. Tas ļaus
 ES stratēģiskāk izmantot savus instrumentus tā, lai tie labāk
 atbilstu ES politiskajām prioritātēm un vajadzībām;
 – stiprināt ES globālo procesu dalībnieces lomu, turpmākajos fondos ietverot ārējās dimensijas
 komponentu, lai stiprinātu ES rīcības efektivitāti
 attiecībā uz ārējās politikas dimensiju iekšpolitikas
 virzienos;
 – tur, kur tas iespējams, priekšroku dot dalītai
 pārvaldībai, nevis centralizētai, tādējādi
 samazinot nevajadzīgu birokrātisko slogu;
 – veidot vairāk uz rezultātiem vērstu pieeju dalītai
 pārvaldībai, pārejot uz daudzgadu
 plānošanu, kas ietver augstākā līmeņa politisko
 dialogu, tādējādi panākot, ka dalībvalstu valsts
 programmas ir pilnībā saskaņotas ar ES politikas
 mērķiem un prioritātēm un tajās galvenā
 uzmanība ir vērsta uz rezultātu gūšanu;
 – uzlabot centralizēto pārvaldību, lai radītu
 līdzekļu klāstu politikas rosinātiem pasākumiem, tostarp atbalstu starptautiskām darbībām, īpaši
 inovatīvām darbībām un darbībām trešās
 valstīs vai saistībā ar tām (ārējā
 dimensija), kā arī ārkārtas darbībām,
 pētījumiem un pasākumiem;
 – izveidot kopīgu regulējumu ar
 kopīgu noteikumu kopumu par plānošanu, ziņošanu, finanšu
 pārvaldību un kontroli, kas ir, cik iespējams, līdzīgs
 citu dalītas pārvaldības kārtībā
 pārvaldītu ES fondu regulējumam, lai panāktu, ka visas
 ieinteresētās personas labāk izprot noteikumus, un nodrošinātu
 augstu saskanīgumu un konsekvenci;
 – nodrošināt ātru un efektīvu reaģēšanu ārkārtas
 situācijās, veidojot fondus tā, lai ES
 var atbilstīgi reaģēt strauji mainīgās
 situācijās;
 – stiprināt iekšlietu jomas aģentūru lomu, lai veicinātu praktisku sadarbību starp
 dalībvalstīm un uzticot tām konkrētu darbību
 īstenošanu, vienlaikus nodrošinot pienācīgu politisko kontroli
 pār aģentūru darbībām.
 Sīkāku
 ieskatu var gūt katras regulas ietekmes novērtējumā un
 paskaidrojuma rakstā.
 1.4.4.
 Saderība un iespējamā sinerģija
 ar citiem attiecīgajiem instrumentiem
 Vairāki
 citi ES instrumenti sniegs atbalstu pasākumiem, kas papildina
 pasākumus, kuri tiks finansēti no Patvēruma un migrācijas
 fonda un Iekšējās drošības fonda:
 Eiropas
 Sociālais fonds pašlaik atbalsta
 integrācijas pasākumus attiecībā uz piekļuvi darba
 tirgum, bet Integrācijas fonds finansē tādus pasākumus
 kā, piemēram, pilsoniskās ievirzes kursus, piedalīšanos
 sociālajā un pilsoniskajā dzīvē, vienlīdzīgu
 piekļuvi pakalpojumiem, utt. Integrācijas pasākumus turpmāk
 tādā pašā veidā atbalstīs Patvēruma un
 migrācijas fonds un turpmākais Eiropas Sociālais fonds.
 Sadalījums
 starp Iekšējās drošības fondu un Civilās aizsardzības
 finansiālo instrumentu saglabāsies tāds pats, kā
 aprakstīts esošās CIPS programmas 3. pantā: uz dabas
 katastrofām, kā arī cilvēku bez iepriekšēja nodoma
 izraisītām katastrofām attiecas civilā aizsardzība
 (nelaimes gadījumi), savukārt cilvēku tīši izraisītas
 katastrofas ir saistītas ar drošību un tādēļ uz
 tām attieksies Iekšējās drošības fonds.
 Uz terora
 aktiem vai citiem ar drošību saistītiem incidentiem joprojām
 neattieksies ES Solidaritātes fonds. Tāpat nav skaidra
 precīza joma un apmērs, kādā LESD 222. pants
 (solidaritātes klauzula) varētu atbalstīt dalībvalstis,
 pret kurām ir vērsts terora akts vai kuras cietušas dabas vai
 cilvēku izraisītā katastrofā, jo šim nolūkam ir
 oficiāli jāpieņem īstenošanas pasākumi, kas vēl
 nav pat ierosināti. Ārkārtas finansējums lielu terora aktu
 vai citu ar drošību saistītu incidentu gadījumā
 tādēļ tiks atbalstīts no Iekšējās drošības
 fonda.
 Plaisa starp
 drošības pētniecību saskaņā ar programmu
 "Apvārsnis 2020" un šādas pētniecības
 rezultātu praktisko pielietošanu tiks novērsta, jo Iekšējās
 drošības fonds paredzēs konkrētus mērķus un
 atbilstīgas darbības, lai ļautu finansēt zinātniskās
 pētniecības rezultātu pārbaudi un apstiprināšanu
 (“paraugi”) ar mērķi nodrošināt to sērijveida pielietošanu
 praksē (“publiskais iepirkums pirmskomercializācijas posmā”).
 Jaunā
 programma “Tiesiskums” būs cieši saistīta ar un papildinās
 Iekšējās drošības fondu, jo īpaši tās
 krimināltiesību komponente, tomēr tā vairāk
 uzmanības pievērsīs tiesu sadarbībai, procedūru
 saskaņošanai un savstarpējai atzīšanai, kas praksē
 novērsīs būtiskas pārklāšanās.
 Patvēruma
 un migrācijas fonda un Iekšējās drošības fonda
 ārējās dimensijas komponents atbalstīs darbības
 trešās valstīs un saistībā uz tām, kuras būs
 galvenokārt vērstas uz ES interesēm un mērķiem,
 kurām būs tieša ietekme uz ES un tās dalībvalstīm un
 kuras nodrošinās ES teritorijā īstenoto darbību turpināmību.
 Šis finansējums tiks plānots un īstenots saskaņā ar ES
 ārējo darbību un ārpolitiku. Tas nav paredzēts
 tādu darbību atbalstam, kuras ir vērstas uz attīstību,
 un attiecīgā gadījumā papildinās finansiālo
 palīdzību, kas tiek sniegta, izmantojot ārējās
 palīdzības instrumentus. Šajā kontekstā iekšlietu jomai
 īpaši nozīmīgi būs Tematiskās programmas
 migrācijas un patvēruma jomā un Stabilitātes instrumenta
 pēcteči. Ārējās palīdzības instrumenti vai
 nu atbalsta saņēmēju valstu vajadzības attīstības
 jomā, vai atbalsta ES vispārējās politiskās intereses
 ar stratēģiskiem partneriem, toties iekšlietu fondi atbalstīs
 īpašas darbības trešās valstīs ES migrācijas politikas
 un ES iekšējās drošības mērķu interesēs.
 Tādējādi tie aizpildīs specifisku robu un dos ieguldījumu
 ES rīcībā esošā rīku klāsta pilnīgā
 izveidē.
 1.5.
 Ilgums un finansiālā ietekme
 þ Ierobežota ilguma
 priekšlikums/iniciatīva
 –
 þ Priekšlikuma/iniciatīvas darbības laiks: no 1.1.2014.
 līdz 31.12.2020.
 –
 þ Finansiālā ietekme no 2014. gada līdz 2023. gadam
 ̈ Beztermiņa
 priekšlikums/iniciatīva
 –
 Īstenošana ar uzsākšanas periodu no GGGG.
 līdz GGGG.,
 –
 pēc kura turpinās normāla
 darbība
 1.6.
 Paredzētie pārvaldības veidi[16]
 þKomisijas īstenota centralizēta tieša pārvaldība
 þ Centralizēta netieša
 pārvaldība, izpildes uzdevumus deleģējot:
 –
 þ izpildaģentūrām
 –
 þ Kopienu izveidotām struktūrām[17]
 –
 þ valstu publiskā sektora struktūrām vai
 struktūrām, kas veic valsts pārvaldes uzdevumus
 –
 ̈ personām, kurām ir uzticēts veikt īpašas
 darbības saskaņā ar Līguma par Eiropas Savienību
 V sadaļu un kuras ir noteiktas attiecīgā pamataktā
 Finanšu regulas 49. panta nozīmē
 þ Dalīta pārvaldība
 kopā ar dalībvalstīm
 þ Decentralizēta pārvaldība kopā ar trešām
 valstīm
 þ Pārvaldība kopā ar
 starptautiskām organizācijām (precizēt)
 Ja norādīti
 vairāki pārvaldības veidi, sniedziet papildu informāciju
 iedaļā „Piezīmes”.
 Piezīmes
 Priekšlikumi
 tiks galvenokārt īstenoti ar dalītu pārvaldību,
 izmantojot daudzgadu valsts programmas.
 Valsts
 programmās sasniedzamos mērķus papildinās “Savienības
 darbības” un ātrās reaģēšanas mehānisms
 ārkārtas situāciju risināšanai. Tās galvenokārt
 būs dotācijas un iepirkums saskaņā ar centralizētu
 tiešu pārvaldību un ietvers darbības trešās valstīs un
 saistībā ar tām.
 Tiks izmantoti
 visi iespējami līdzekļi, lai nepieļautu sadrumstalošanos,
 koncentrējot resursus uz neliela skaita ES mērķu sasniegšanu un
 attiecīgā gadījumā izmantojot galveno ieinteresēto
 personu speciālās zināšanas, pamatojoties uz
 partnerattiecību nolīgumiem un pamatnolīgumiem.
 Pēc
 Komisijas iniciatīvas sniegtā tehniskā palīdzība tiks
 īstenota, izmantojot centralizētu tiešu pārvaldību.
 Valstis, kas
 asociētas Šengenas acquis piemērošanā,
 īstenošanā un pilnveidošanā, piedalīsies arī abos
 Iekšējās drošības fonda instrumentos, kas ir Šengenas acquis
 pilnveidošana (instruments robežu un vīzu jomā un instruments
 policijas sadarbības jomā), it kā tās būtu dalībvalstis
 saskaņā ar Šengenas asociēšanas nolīgumiem. Tās
 piedalīsies instrumentos saskaņā ar regulas noteikumiem,
 īstenojot savas daudzgadu valsts programmas, un tām būs
 iespēja pieteikties finansējumam Savienības pasākumu
 ietvaros utt. Saskaņā ar Ārējo robežu fondu tiks veikti
 konkrēti pasākumi, lai precizētu papildu noteikumus, kas
 nepieciešami minēto valstu līdzdalībai (noteikumi, kas izriet no
 Finanšu regulas, tās Īstenošanas noteikumiem un Līgumiem,
 tostarp Revīzijas palātas pilnvaras veikt revīzijas). Tā
 kā šīs valstis par abiem instrumentiem ES budžetā iemaksas veiks
 proporcionāli to IKP, pasākumos tiks noteiktas arī iemaksas, kas
 jāsaņem no šīm valstīm kā daļa, īstenojot
 dalīto atbildību Šengenas pārvaldībā, neatkarīgi
 no to saistībām saskaņā ar instrumentiem. Šobrīd
 asociētās valstis ir Norvēģija, Islande, Šveice un
 Lihtenšteina.
 2.
 PĀRVALDĪBAS PASĀKUMI
 2.1.
 Uzraudzības un ziņošanas noteikumi
 Norādīt
 periodiskumu un nosacījumus.
 Dalītai
 pārvaldībai tiek ierosināta
 saskanīga un efektīva ziņošanas, uzraudzības un
 izvērtēšanas sistēma. Attiecībā uz katru valsts
 programmu dalībvalstīm tiks prasīts izveidot Uzraudzības
 komiteju, kurā var piedalīties Komisija.
 Ik gadu
 dalībvalstis ziņos par daudzgadu programmas īstenošanu. Šie
 ziņojumi ir priekšnoteikums gada maksājumiem. Saistībā ar
 starpposma pārskata sagatavošanu dalībvalstīm 2017. gadā
 tiks lūgts sniegt papildu informāciju par mērķu
 īstenošanā gūtajiem panākumiem. Līdzīgs
 pasākums tiks veikts 2019. gadā, lai attiecīgā
 gadījumā varētu veikt pielāgojumus pēdējā finanšu
 gada (2020. gada) laikā.
 Atbalstot uz
 izvērtēšanu balstītas darba vides izveidi iekšlietu jomā,
 fondiem būs kopīga izvērtēšanas un uzraudzības
 sistēma ar plašu politikā pamatotu rādītāju
 klāstu, kuri uzsvērs fondiem piemītošo uz rezultātiem
 vērsto pieeju un būtisko lomu, kāda tiem varētu būt
 politisko virzienu kopumā, lai sasniegtu mērķi – izveidot
 brīvības, drošības un tiesiskuma telpu. Šie
 rādītāji attiecas uz ietekmi, kāda varētu būt
 fondiem: kopīgas darba vides izveide robežu drošības, policijas
 sadarbības un krīžu pārvarēšanas jomā; migrācijas
 plūsmu uz ES efektīva pārvaldība; taisnīga un
 vienlīdzīga attieksme pret trešo valstu valstspiederīgajiem;
 solidaritāte un sadarbība dalībvalstu starpā, risinot
 migrācijas un iekšējās drošības jautājumus, un
 kopīga ES pieeja attiecībā uz trešām valstīm gan
 migrācijas, gan drošības jomā.
 Lai
 nodrošinātu, ka izvērtēšanā tiek piemēroti
 adekvāti principi, un paturot prātā praktisko pieredzi,
 kāda izvērtēšanā gūta dalībvalstīs
 pašreizējā ES finansējuma ietvaros iekšlietu jomā, Komisija
 un dalībvalstis darbosies kopīgi, lai izstrādātu
 kopīgu izvērtēšanas un uzraudzības sistēmu, cita
 starpā nosakot paraugus un kopīgos rezultatīvos rādītājus.
 Visi
 pasākumi tiks izveidoti plānošanas perioda sākumā,
 tādējādi ļaujot dalībvalstīm izveidot savas
 ziņošanas un izvērtēšanas sistēmas, pamatojoties uz
 kopīgiem noteiktiem principiem un prasībām.
 Lai
 mazinātu administratīvo slogu un panāktu sinerģiju starp
 ziņošanu un izvērtēšanu, izvērtēšanas ziņojumos
 sniedzamā informācija pamatosies uz informāciju, ko sniedz
 dalībvalstis savu valsts programmu gada īstenošanas pārskatos,
 un papildinās to.
 Komisija 2018. gadā
 arī iesniegs ziņojumu par starpposma pārskatīšanu, kas tiks
 veikta attiecībā uz valsts programmām.
 Plašākā
 tvērumā Komisija līdz 31.12.2018.
 iesniegs starpziņojumu par fondu īstenošanu, bet līdz 30.6.2024.
 – ex post izvērtējuma ziņojumu, aptverot visu
 īstenošanu (t.i., ne tikai valsts programmas dalītas
 pārvaldības ietvaros).
 2.2.
 Pārvaldības un kontroles sistēma
 2.2.1.
 Apzinātie riski
 Iekšlietu
 ĢD nav saskāries ar būtisku kļūdu risku savās
 izdevumu programmās. To apliecina tas, ka Revīzijas palātas gada
 pārskatos vairākkārtīgi nav bijis būtisku
 konstatējumu, kā arī Iekšlietu ĢD (un iepriekš JLS
 ĢD) gada darbības pārskatos iepriekšējo gadu laikā
 atlikušo kļūdu biežums virs 2 % nav konstatēts.
 Dalītā
 pārvaldībā vispārīgie riski
 saistībā ar pašreizējo programmu īstenošanu
 galvenokārt ietilpst trīs kategorijās:
 – risks, ka līdzekļi netiek izmantoti efektīvi vai
 pietiekami mērķtiecīgi;
 – kļūdas, kuru pamatā ir noteikumu
 sarežģītība un trūkumi pārvaldības un kontroles
 sistēmās;
 – administratīvo resursu neefektīva izmantošana (prasību
 ierobežots samērīgums).
 Vērts
 pieminēt arī konkrētus elementus attiecībā uz
 četriem fondiem vispārējās programmas "Solidaritāte
 un migrācijas plūsmu pārvaldība" ietvaros.
 – Gada programmu sistēma nodrošina, ka galīgie maksājumi
 tiek veikti regulāri, pamatojoties uz apstiprinātiem un
 revidētiem izdevumiem. Tomēr gada programmu atbilstības periods
 nav piesaistīts ES finanšu gadam, tāpēc, neraugoties uz
 ļoti izvērsto sistēmu, ticamības apstiprināšanas
 ķēde nav pilnībā apmierinoša.
 – Sīki izstrādātus atbilstības noteikumus nosaka
 Komisija. Tādējādi principā tiek nodrošināts
 finansēto izdevumu viendabīgums. Tomēr tas rada arī lieku
 darba slogu valsts iestādēm un Komisijai un palielina iespēju,
 ka saņēmēji un/vai dalībvalstis pieļauj
 kļūdas, nepareizi interpretējot ES noteikumus.
 – Esošas vadības un kontroles sistēmas ir ļoti
 līdzīgas tām, kas darbojas struktūrfondu ietvaros.
 Tomēr tās nedaudz atšķiras, jo īpaši attiecība uz
 atbildības sadalījumu starp sertificējošām
 iestādēm un revīzijas iestādēm. Tas rada apjukumu
 dalībvalstīs, jo īpaši tad, kad iestādes darbojas ar abiem
 fondu veidiem. Tāpat tas palielina kļūdu risku un prasa rūpīgāku
 uzraudzību.
 Šajā
 priekšlikumā šie elementi tiks būtiski mainīti:
 – Pārvaldības un kontroles sistēmas atbildīs VSS
 fondos noteiktajām vispārējām prasībām un
 pilnībā ievēros jaunās prasības, kas noteiktas
 jaunajā Finanšu regulā: esošās trīs iestādes tiks
 aizstātas ar divām iestādēm (atbildīgā
 iestāde un revīzijas iestāde), kuru lomas ir precizētas
 nolūkā panākt lielāku ticamību.
 – Daudzgadu plānošana kopā ar grāmatojumu ikgadēju
 noskaidrošanu, pamatojoties uz maksājumiem, ko veikusi atbildīgā
 iestāde, saskaņos atbilstības periodus ar Komisijas gada
 pārskatiem, nepalielinot administratīvo slogu
 salīdzinājumā ar pašreizējo sistēmu.
 – Pirmā līmeņa kontroles ietvaros atbildīgā
 iestāde veiks pārbaudes uz vietas, kas tiks izmantotas tās
 ikgadējā vadības ticamības deklarācijā.
 – Atbilstības noteikumu precizēšana un vienkāršošana,
 kā arī to saskaņošana ar citiem ES finansiālā atbalsta
 instrumentiem, tādējādi mazinot kļūdas, ko
 pieļauj atbalsta saņēmēji, kuri izmanto palīdzību
 no dažādiem avotiem. Šie atbilstības noteikumi tiks noteikti valsts
 līmenī, izņemot dažus pamatprincipus, kas ir līdzīgi
 tiem, kurus izmanto VSS fondi.
 – Tiek rosināts izmantot vienkāršotu izmaksu iespējas,
 īpaši attiecībā uz mazām dotācijām.
 Centralizētā
 pārvaldībā galvenie riski ir šādi:
 – risks, ka saņemtajiem projektiem būs vāja saistība
 ar Iekšlietu ĢD politiskajām prioritātēm;
 – risks, ka izraudzītajiem projektiem būs slikta kvalitāte
 un projekts tehniski tiks slikti īstenots, mazinot programmu ietekmi; šis
 risks ir neadekvātu atlases procedūru, speciālo zināšanu
 trūkuma vai nepietiekamas uzraudzības dēļ;
 – risks, ka piešķirtos līdzekļus izmantos neefektīvi
 vai neekonomiski, – gan attiecībā uz dotācijām (faktisko
 attiecināmo izmaksu sarežģīta atmaksāšana un turklāt
 ierobežotas iespējas dokumentāri pārbaudīt
 atbilstīgās izmaksas), gan attiecībā uz iepirkumu
 (dažkārt trūkst tādu piegādātāju, kuriem ir
 vajadzīgās speciālās zināšanas, un
 tādēļ nav pietiekamu iespēju salīdzināt cenu
 piedāvājumus);
 – risks, kas saistīts (īpaši) ar mazāku organizāciju
 spēju efektīvi kontrolēt izdevumus un nodrošināt
 īstenoto darbību pārredzamību;
 – reputācijas risks Komisijai, ja atklājas krāpšana vai
 noziedzīgas darbības; no trešo personu iekšējām kontroles
 sistēmām ir gūstamas tikai daļējas garantijas, jo ir
 diezgan daudz dažādu līgumslēdzēju un
 saņēmēju, kuri katrs strādā ar savu kontroles
 sistēmu, kam bieži vien ir šaurs tvērums.
 Paredzēts,
 ka lielākā daļa minēto risku tiks mazināti,
 pateicoties priekšlikumu lielākai mērķtiecībai un
 vienkāršotu elementu izmantošanai, kas iekļauti jaunajā Finanšu
 regulā.
 2.2.2.
 Paredzētās kontroles metodes
 Dalīta
 pārvaldība:
 Dalībvalstu
 līmenī ierosinātā pārvaldes
 un kontroles sistēmu uzbūve ir izstrādāta, balstoties uz 2007.─2013. gadā
 izmantoto struktūru, un tajā saglabāta lielākā
 daļa funkciju, ko veic pašreizējā periodā, tostarp
 administratīvās pārbaudes un pārbaudes uz vietas,
 pārvaldes un kontroles sistēmu revīzijas un projektu
 revīzijas. Tomēr ir mainīta šo funkciju secība, nosakot, ka
 pārbaudes uz vietas nepārprotami ir atbildīgās
 iestādes pienākums saistībā ar gada grāmatojumu
 noskaidrošanu.
 Lai
 pastiprinātu pārskatatbildību, atbildīgās
 iestādes akreditēs valsts akreditācijas struktūra, kas ir
 atbildīga par šo iestāžu pastāvīgu uzraudzību. Ar
 iestāžu skaita samazināšanu, vairs neparedzot sertificējošo
 iestādi, un fondu skaita samazināšanu ir paredzēts mazināt
 administratīvo slogu un veicināt iespēju attīstīt
 spēcīgākas administratīvās spējas, kā
 arī radīt iespēju skaidrāk nodalīt pienākumus.
 Pašlaik nav
 pieejamas ticamas aplēses par dalīti pārvaldīto fondu
 kontroles izmaksām iekšlietu jomā. Vienīgā pieejamā
 aplēse attiecas uz ERAF un Kohēzijas fondu, kur ar kontroli
 saistīto uzdevumu izmaksas (valsts līmenī, izņemot
 Komisijas izmaksas) tiek lēstas aptuveni 2 % apmērā no 2007.─2013. gadā
 pārvaldītā kopējā finansējuma. Šīs izmaksas
 ir saistītas ar šādām kontroles jomām: 1 %
 saistīts ar valsts koordināciju un programmu sagatavošanu, 82 %
 attiecas uz programmu pārvaldību, 4 % uz sertifikāciju un 13 %
 uz revīziju.
 Kontroles
 izmaksas palielinās šādi priekšlikumi:
 – akreditācijas struktūras izveide un darbība un
 sistēmas nomaiņa kopumā;
 – vadības deklarācijas iesniegšana kopā ar gada
 pārskatiem;
 – pārbaudes uz vietas, kas jāveic atbildīgajai
 iestādei;
 – nepieciešamība pēc papildu revīzijas darba, ko veic
 revīzijas iestādes, revidējot vadības deklarāciju.
 Tomēr ir
 arī šādi priekšlikumi, kas samazinās kontroles izmaksas:
 – vairs nepastāvēs sertifikācijas iestāde. Kaut
 arī tās funkcijas tiks daļēji nodotas atbildīgajai
 iestādei, tas ļaus dalībvalstij ietaupīt ievērojamu
 daļu no izmaksām saistībā ar sertifikāciju,
 pateicoties lielākai administratīvajai efektivitātei,
 mazākai vajadzībai pēc koordinācijas un mazākam
 revīzijas apjomam;
 – kontrole, ko paredzēts veikt revīzijas iestādei,
 būs vairāk vērsta uz atbildīgās iestādes veikto
 pirmā līmeņa administratīvo pārbaužu un pārbaužu
 uz vietas (izlases) atkārtotu veikšanu. Tas paātrinās
 savstarpējo procedūru un nodrošinās, ka pirms gada pārskatu
 iesniegšanas tiek veiktas visas nepieciešamās pārbaudes;
 – vienkāršotu izmaksu izmantošana, kas samazina
 administratīvās izmaksas un slogu visos līmeņos gan
 pārvaldes iestādēm, gan saņēmējiem;
 – gada slēgšana un grāmatojumu atbilstības noskaidrošanas
 perioda ierobežojums līdz 36 mēnešiem samazinās periodu, cik
 ilgi publiskajām iestādēm un saņēmējiem dokumenti
 jāglabā kontroles nolūkā;
 – elektroniskās komunikācijas plūsmas izveide starp
 Komisiju un dalībvalstīm būs obligāta.
 Minētajam
 jāpievieno 2.2.1. punktā uzskaitītie vienkāršošanas
 elementi, kas arī palīdzēs samazināt
 saņēmēju administratīvo slogu un tādējādi ir
 uzskatāmi par paralēlu kļūdu rašanās riska un
 administratīvā sloga samazināšanas līdzekli.
 Tādējādi
 kopumā sagaidāms, ka šo priekšlikumu rezultātā kontroles
 izmaksas tiks drīzāk pārdalītas nekā palielinātas
 vai samazinātas. Tomēr gaidāms, ka šī izmaksu
 pārdalīšana (visās funkcijās un, pateicoties
 samērīgām kontroles procedūrām, arī visās
 dalībvalstīs un programmās) ļaus efektīvāk
 samazināt riskus un panākt labāku un ātrāku
 ticamības apstiprināšanas ķēdi.
 Komisijas
 līmenī nav paredzams, ka plānošanas
 perioda pirmajā pusē samazināsies pārvaldības un
 kontroles izmaksas dalītajai pārvaldībai. Tas tā
 pirmkārt ir tāpēc, ka summas un politikas jomas, uz kurām
 attiecas dalītā pārvaldība, ievērojami pieaugs un
 paplašināsies salīdzinājumā ar pašreizējo periodu.
 Tādēļ, lai saglabātu tādus pašus resursus vien, jau
 būs nepieciešama lielāka efektivitāte. Turklāt pirmais gads
 būs raksturīgs ar to, ka būs vienlaikus jāveic daudzi svarīgi
 uzdevumi: jānoslēdz 2007.-2013. gada programmas
 (pēdējie noslēgšanas ziņojumi jāiesniedz līdz 2016. gada
 31. martam), jārisina politiskie dialogi un jāapstiprina
 daudzgadu valsts programmas laikposmam no 2014. gada līdz 2020. gadam,
 jāizveido jauna grāmatojumu noskaidrošanas sistēma. Perioda
 otrajā pusē pieejamie potenciālie resursi tiks izmantoti, lai
 uzlabotu vērtēšanu un uzraudzību.
 Centralizētā
 pārvaldība
 Attiecībā
 uz centralizēto pārvaldību Komisija arī turpmāk
 piemēros savu pašreizējo kontroles sistēmu, kas sastāv no
 šādiem pamatelementiem: darbību pārraudzība, ko veic
 darbības direktorāti, ex-ante kontrole, ko veic Budžeta un
 kontroles nodaļa, Iekšējā iepirkuma komiteja, dotāciju ex-post
 kontrole vai iekšējās revīzijas struktūrvienības
 un/vai iekšējās revīzijas dienesta revīzijas. Ex-post
 kontroles sektors piemēro „atklāšanas stratēģiju”, kuras
 mērķis ir atklāt pēc iespējas lielāku skaitu no
 neatbilstībām, lai atgūtu nepareizi izmaksātās summas.
 Pamatojoties uz šo stratēģiju, tiek veikta projektu izlases
 pārbaude, kuri tiek atlasīti, gandrīz pilnīgi balstoties uz
 riska analīzi.
 Pateicoties
 šādam ex-ante un ex-post kontroles apvienojumam, kā
 arī dokumentārām pārbaudēm un revīzijām uz
 vietas, iepriekšējos gados skaitliski izsakāmais vidējais
 atlikušo kļūdu biežums bija mazāks par 2 %. Tāpēc
 uzskatāms, ka Iekšlietu ĢD iekšējās kontroles sistēma,
 kā arī tās izmaksas ir adekvātas, lai sasniegtu
 mērķi – zemāku kļūdu procentuālo
 rādītāju.
 Tomēr
 šīs sistēmas ietvaros Iekšlietu ĢD turpinās izskatīt
 iespējas stiprināt pārvaldību un panākt lielāku
 vienkāršību. Konkrēti, cik vien iespējams, tiks izmantotas
 visas vienkāršotās iespējas, kādas sniedz jaunā
 Finanšu regula, jo sagaidāms, ka tās palīdzēs
 samazināt administratīvo slogu saņēmējiem un tādējādi
 vienlaikus mazinās kļūdu risku un administratīvo slogu
 Komisijai.
 Jaunas
 jomas
 Priekšlikumos
 ir paredzētas jaunas jomas ES finansējumam iekšlietu jomā,
 piemēram, ES aģentūrās esošo speciālo zināšanu
 labāka izmantošana, ārējās dimensijas attīstīšana
 un ārkārtas reaģēšanas mehānismu stiprināšana.
 Šajā sakarā Iekšlietu ĢD būs nepieciešamas jaunas
 pārvaldības un kontroles metodes.
 Šīm jaunajām jomām atvēlamās summas vēl nav
 noteiktas, tomēr nav paredzams, ka tās būs ievērojamas
 salīdzinājumā ar kopējo budžetu iekšlietu jomā.
 Tomēr būs ļoti svarīgi cik iespējams agri šajā
 periodā izveidot iekšējos līdzekļus un darba
 kārtību šo jauno uzdevumu īstenošanai, pilnībā
 ievērojot pareizas finanšu pārvaldības principus.
 Sniegtā
 analīze skaidri parāda, ka, neraugoties uz visiem ieviestajiem
 vienkāršojumiem, cilvēkresursi, kas nepieciešami Iekšlietu ĢD
 palielinātā budžeta īstenošanai, būs jāpastiprina.
 Cilvēkresursu vajadzības tiks nodrošinātas, izmantojot
 attiecīgā ĢD darbiniekus, kuri jau ir iesaistīti
 konkrētās darbības pārvaldībā un/vai ir
 pārgrupēti attiecīgajā ģenerāldirektorātā,
 vajadzības gadījumā izmantojot vadošajam ĢD gada budžeta
 sadales procedūrā piešķirtos papildu resursus un ņemot
 vērā budžeta ierobežojumus.
 2.3.
 Krāpšanas un pārkāpumu
 novēršanas pasākumi
 Norādīt
 esošos vai plānotos novēršanas un aizsardzības pasākumus.
 Papildus visu
 regulatīvo kontroles mehānismu piemērošanai Iekšlietu ĢD
 izstrādās krāpšanas apkarošanas stratēģiju
 saskaņā ar Komisijas jauno krāpšanas apkarošanas
 stratēģiju (CAFS), kuru pieņēma 2011. gada 24. jūnijā,
 lai cita starpā nodrošinātu, ka tā iekšējās kontroles
 saistībā ar krāpšanas apkarošanu pilnībā saskan ar CAFS
 un ka tā krāpšanas riska pārvaldības pieeja ir vērsta
 uz to, lai noteiktu jomas, kurās pastāv krāpšanas risks, un
 izstrādātu atbilstošu rīcību. Vajadzības
 gadījumā tiks izveidotas kontaktu grupas un attiecīgi IT
 rīki, lai analizētu krāpšanas gadījumus saistībā
 ar fondiem.
 Attiecībā
 uz dalīto pārvaldību CAFS ir skaidri noteikta
 nepieciešamība Komisijas priekšlikumos 2014.-2020. gada regulām
 prasīt dalībvalstīm ieviest krāpšanas novēršanas
 pasākumus, kas ir efektīvi un samērīgi ar apzinātajiem
 krāpšanas riskiem. Šā priekšlikuma 5. pantā ir skaidri
 noteikta prasība dalībvalstīm novērst, atklāt un labot
 pārkāpumus un ziņot Komisijai. Sīkāk šie
 pienākumi tiks izklāstīti detalizētajos noteikumos par atbildīgās
 iestādes funkcijām, kā paredzēts 24. panta 5. punkta
 c) apakšpunktā.
 Turklāt 41. pantā
 ir nepārprotami norādīts, ka atkārtoti izmanto
 līdzekļi, kas tiek iegūti finanšu korekciju rezultātā,
 balstoties uz Komisijas vai Revīzijas palātas konstatējumiem.
 3.
 PRIEKŠLIKUMA/INICIATĪVAS PAREDZAMĀ FINANSIĀLĀ
 IETEKME
 3.1.
 Attiecīgās daudzgadu finanšu shēmas
 izdevumu kategorijas un budžeta izdevumu pozīcijas
 · Esošās budžeta izdevumu pozīcijas
 Sarindotas pa daudzgadu finanšu shēmas izdevumu
 kategorijām un budžeta pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs || Dif.[18] || no EBTA valstīm[19] || no kandidāt-valstīm[20] || no trešām valstīm || Finanšu regulas 18. panta 1. punkta aa) apakšpunkta nozīmē
 3 || || Dif. || NĒ || NĒ || NĒ || NĒ
 · No jauna veidojamās budžeta pozīcijas
 Sarindotas pa daudzgadu finanšu shēmas izdevumu
 kategorijām un budžeta pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs 3. pozīcija || Dif./nedif. || no EBTA valstīm || no kandidāt-valstīm || no trešām valstīm || Finanšu regulas 18. panta 1. punkta aa) apakšpunkta nozīmē
 3 || 18 01 04 aa - Patvēruma un migrācijas fonds - tehniskā palīdzība || Nedif. || NĒ || NĒ || NĒ || NĒ
 3 || 18 02 - Patvēruma un migrācijas fonds || Dif. || NĒ || NĒ || NĒ || NĒ
 3 || 18 01 04 bb – Iekšējās drošības fonds || Nedif. || NĒ || NĒ || YES || NĒ
 3 || 18 02 bb – Iekšējās drošības fonds – policija un noziedzība || Dif. || NĒ || NĒ || YES || NĒ
 3 || 18 01 04 cc – Iekšējās drošības fonds – robežas un vīzas - tehniskā palīdzība || Nedif. || NĒ || NĒ || YES || NĒ
 3 || 18 02 cc – Iekšējās drošības fonds – robežas un vīzas || Dif. || NĒ || NĒ || YES || NĒ
 Trešo valstu iemaksas attiecas uz
 Iekšējās drošības fonda abām komponentēm.
 Par kritērijiem un metodēm šo
 iemaksu aprēķinam ir jāvienojas starp ES un
 asociētajām valstīm, pamatojoties uz atsevišķu
 procedūru.
 Pieņemot, ka procentuālais
 sadalījums būs līdzīgs tam, ko pašlaik izmanto
 Ārējo robežu fondā, asociētās valstis tiks
 aicinātas iemaksāt apmēram 210 miljonus euro robežu un
 vīzu komponentei un apmēram 50 miljonus euro policijas
 sadarbības komponentei.
 3.2.
 Paredzamā ietekme uz izdevumiem
 3.2.1.
 Paredzamās ietekmes uz izdevumiem kopsavilkums
 Miljonos EUR (3 zīmes aiz komata)
 Daudzgadu finanšu shēmas izdevumu kategorija: || Nr. 3 || Drošība un pilsoniskums
 Iekšlietu ĢD || || || 2014. || 2015. || 2016. || 2017. || 2018. || 2019. || 2020. || Pēc 2020. gada. || KOPĀ
  Darbības apropriācijas (pašreizējās cenās) || || || || || || || || ||
 18 02 aa Patvēruma un migrācijas fonds || Saistības || (1) || 517.492 || 527.892 || 538.500 || 549.320 || 560.356 || 571.613 || 586.266 || - || 3,851.439
 Maksājumi || (2) || 90.085 || 102.823 || 270.844 || 420.790 || 532.681 || 543.385 || 554.303 || 1,336.528 || 3,851.439
 18 02 bb Iekšējās drošības fonds – policija un noziedzība || Saistības || (1a) || 135.076 || 143.047 || 151.283 || 159.791 || 168.578 || 177.653 || 187.022 || || 1,122.450
 Maksājumi || (2a) || 15.714 || 43.881 || 71.419 || 111.709 || 147.854 || 156.248 || 164.918 || 410.707 || 1,122.450
 18 02 cc Iekšējās drošības fonds – robežas un vīzas || Saistības || (1a) || 422.310 || 447.186 || 472.886 || 499.435 || 526.856 || 555.173 || 584.412 || - || 3,508.258
 Maksājumi || (2a) || 59.999 || 120.794 || 223.204 || 350.813 || 461.098 || 487.256 || 514.275 || 1,290.818 || 3,508.258
 Administratīvās apropriācijas, kas tiek finansētas no konkrētu programmu piešķīrumiem[21] || || || || || || || || ||
 18 01 04 aa Patvēruma un migrācijas fonds || || (3) || 2.500 || 2.500 || 2.500 || 2.500 || 2.500 || 2.500 || 2.500 || || 18.500
 18 01 04 bb Iekšējās drošības fonds – policija un noziedzība || || || 0.800 || 0.800 || 0.800 || 0.800 || 0.800 || 0.800 || 0.800 || || 5.600
 18 01 04 cc Iekšējās drošības fonds – robežas un vīzas || || || 1.700 || 1.700 || 1.700 || 1.700 || 1.700 || 1.700 || 1.700 || || 11.900
 KOPĀ — Iekšlietu ĢD apropriācijas || Saistības || =1+1a +3 || 1.079,878 || 1.123,125 || 1.167,669 || 1.213,546 || 1.260,790 || 1.309,439 || 1.362,700 || || 8.517,147
 Maksājumi || =2+2a +3 || 170.799 || 272.497 || 570.467 || 888.313 || 1,146.634 || 1,191.889 || 1,238.496 || 3,038.053 || 8.517,147
 Daudzgadu finanšu shēmas izdevumu kategorija: || 5 || „Administratīvie izdevumi”
 Miljonos EUR (3 zīmes aiz komata)
 || || || 2014. || 2015. || 2016. || 2017. || 2018. || 2019. || 2020. || Pēc 2020. gada. || KOPĀ
 Iekšlietu ĢD ||
  Cilvēkresursi || 20.841 || 20.841 || 20.841 || 20.841 || 20.841 || 20.841 || 20.841 || || 145.887
  Citi administratīvie izdevumi || 0,156 || 0,159 || 0,162 || 0,165 || 0,168 || 0,172 || 0,175 || || 1,157
 KOPĀ Iekšlietu ĢD || Apropriācijas || 20.997 || 21.000 || 21.003 || 21.006 || 21.009 || 21.013 || 21.016 || || 147.044
 KOPĀ — daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa kopā) || 20.997 || 21.000 || 21.003 || 21.006 || 21.009 || 21.013 || 21.016 || || 147.044
 Miljonos EUR (3 zīmes aiz komata)
 || || || 2014. || 2015. || 2016. || 2017. || 2018. || 2019. || 2020. || Pēc 2020. gada. || KOPĀ
 KOPĀ — Daudzgadu finanšu shēmas 1. līdz 5. IZDEVUMU KATEGORIJAS apropriācijas || Saistības || 1,100.875 || 1,144.125 || 1,188.672 || 1,234.552 || 1,281.799 || 1,330.452 || 1,383.716 || || 8,664.191
 Maksājumi || 191.796 || 293.497 || 591.470 || 909.319 || 1,167.643 || 1,212.902 || 1,259.512 || 3,038.053 || 8,664.191
 3.2.2.
 Paredzamā ietekme uz darbības
 apropriācijām
 –
 ̈ Priekšlikums/iniciatīva neparedz darbības apropriāciju
 izmantošanu
 –
 þ Priekšlikums paredz darbības apropriāciju izmantošanu šādā
 veidā:
 Iekšlietu politika tiek īstenota galvenokārt ar dalīto
 pārvaldību. Lai gan izdevumu prioritātes ir noteiktas ES
 līmenī, faktiskā ikdienas pārvaldība ir uzticēta
 atbildīgajām iestādēm valsts līmenī. Kopīgos
 rezultatīvos rādītājus un mērķus kopā noteiks
 Komisija un atbildīgā iestāde savas valsts programmas ietvaros,
 un tos apstiprinās Komisija. Tāpēc ir sarežģīti
 norādīt sasniedzamos gala mērķus, kamēr programmas nav
 izstrādātas, apspriestas un apstiprinātas 2013./2014. gadā.
 Arī attiecībā uz centralizētu pārvaldību
 Iekšlietu ĢD nevar sniegt visu to rezultātu izsmeļošu sarakstu,
 kurus paredzēts sasniegt ar finansiālu intervenci fondu ietvaros, to
 vidējām izmaksām un skaitu, kā prasīts šajā
 sadaļā. Pašlaik nav statistikas rīku, kas ļautu
 jēgpilni aprēķināt vidējās izmaksas, pamatojoties
 uz pašreizējām programmām, un šāda precīza noteikšana
 būtu pretrunā principam, ka turpmākajām programmām
 būtu jābūt pietiekami elastīgām, lai pielāgotos
 politiskajām prioritātēm laikposmā no 2014. gada
 līdz 2020. gadam. Tas jo īpaši attiecas uz ārkārtas
 palīdzību un darbībām trešās valstīs un
 saistībā ar tām.
 Saistību apropriācijas miljonos EUR (3 zīmes
 aiz komata)
 Norādīt mērķus un rezultātus ò || || || N gads || N+1 gads || N+2 gads || N+3 gads || Iekļaut ietekmes atspoguļošanai vajadzīgo gadu skaitu (skat. 1.6. punktu) || KOPĀ
 REZULTĀTI
 Rezultāta veids[22] || Rezultātu vidējās izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Kopējais rezultātu daudzums || Kopējās izmaksas
 1. KONKRĒTAIS MĒRĶIS[23] || || || || || || || || || || || || || || || ||
 Rezultāts || || || || || || || || || || || || || || || || || ||
 Rezultāts || || || || || || || || || || || || || || || || || ||
 Rezultāts || || || || || || || || || || || || || || || || || ||
 Starpsumma — 1. konkrētais mērķis || || || || || || || || || || || || || || || ||
 2. KONKRĒTAIS MĒRĶIS || || || || || || || || || || || || || || || ||
 Rezultāts || || || || || || || || || || || || || || || || || ||
 Starpsumma — 2. konkrētais mērķis || || || || || || || || || || || || || || || ||
 KOPĀ – IZMAKSAS || || || || || || || || || || || || || || || ||
 3.2.3.
 Paredzamā ietekme uz administratīvajam
 apropriācijām
 3.2.3.1.
 Kopsavilkums
 –
 ̈ Priekšlikums/iniciatīva neparedz administratīvo
 apropriāciju izmantošanu
 –
 þ Priekšlikumā paredzēts administratīvo apropriāciju
 izmantojums šādā veidā.
 Miljonos EUR (3
 zīmes aiz komata) HOME
 Daudzgadu finanšu shēmas 5. IZDEVUMU KATEGORIJA[24] || 2014. || 2015. || 2016. || 2017. || 2018. || 2019. || 2020. || KOPĀ
 Cilvēkresursi HOME || 20.841 || 20.841 || 20.841 || 20.841 || 20.841 || 20.841 || 20.841 || 145.887
 Citi administratīvie izdevumi || 0,156 || 0,159 || 0,162 || 0,165 || 0,168 || 0,172 || 0,175 || 1,157
 Starpsumma — daudzgadu finanšu shēmas 5. IZDEVUMU KATEGORIJA || 20.997 || 21.000 || 21.003 || 21.006 || 21.009 || 21.013 || 21.016 || 147.044
 Ārpus daudzgadu finanšu shēmas[25] 5. IZDEVUMU KATEGORIJAS[26] || 2014 || 2015 || 2016 || 2017 || 2018 || 2019 || 2020 || KOPĀ
 Cilvēkresursi HOME || 1.280 || 1.280 || 1.280 || 1.280 || 1.280 || 1.280 || 1.280 || 8.960
 Citi administratīvi izdevumi || 3.720 || 3.720 || 3.720 || 3.720 || 3.720 || 3.720 || 3.720 || 26.040
 Starpsumma — Ārpus daudzgadu finanšu shēmas 5. IZDEVUMU KATEGORIJAS || 5.000 || 5.000 || 5.000 || 5.000 || 5.000 || 5.000 || 5.000 || 35.000
 KOPĀ || 25.997 || 26.000 || 26.003 || 26.006 || 26.009 || 26.013 || 26.016 || 182.044
 3.2.3.2.
 Paredzamās
 cilvēkresursu vajadzības
 –
 ̈ Priekšlikums/iniciatīva neparedz cilvēkresursu izmantošanu
 –
 þ Priekšlikums/iniciatīva paredz cilvēkresursu izmantošanu
 šādā veidā: skaitļi, kas norādīti par
 “n” gadu, ir skaitļi, kas attiecas uz 2011. gadu.
 Paredzamais apjoms izsakāms veselos
 skaitļos (vai maksimāli ar vienu zīmi aiz komata)
 || || 2014. || 2015. || 2016. || 2017. || 2018. || 2019. || 2020.
  Štatu sarakstā ietvertās amata vietas (ierēdņi un pagaidu darbinieki) HOME ||
 || 18 01 01 01 (Galvenā mītne un Komisijas pārstāvniecības) || 136 || 136 || 136 || 136 || 136 || 136 || 136
 || XX 01 01 02 (Delegācijas) || 15 || 15 || 15 || 15 || 15 || 15 || 15
 || 18 01 05 01 (Netiešā pētniecība) || || || || || || ||
 || 10 01 05 01 (Tiešā pētniecība) || || || || || || ||
 ||  Ārštata darbinieki (izsakot ar pilnslodzes ekvivalentu ‐ FTE)[27] ||
 || XX 18 02 01 (CA, INT, SNE, ko finansē no vispārīgajām apropriācijām) || 16 || 16 || 16 || 16 || 16 || 16 || 16
 || 13 02 02 (CA, INT, JED, LA un SNE delegācijās) || 10 || 10 || 10 || 10 || 10 || 10 || 10
 || 18 01 04 aa[28] || - galvenajā mītnē[29] || 10 || 10 || 10 || 10 || 10 || 10 || 10
 || - delegācijās || * || * || * || * || * || * || *
 || 18 01 04 bb[30] || - galvenajā mītnē[31] || 4 || 4 || 4 || 4 || 4 || 4 || 4
 || - delegācijās || * || * || * || * || * || * || *
 || 18 01 04 cc[32] || - galvenajā mītnē[33] || 6 || 6 || 6 || 6 || 6 || 6 || 6
 || - delegācijās || * || * || * || * || * || * || *
 || XX 01 05 02 (CA, INT, SNE — netiešā pētniecība) || || || || || || ||
 || 10 01 05 02 (CA, INT, SNE — tiešā pētniecība) || || || || || || ||
 || Citi 13 01 04 02) || || || || || || ||
 || KOPĀ || 197 || 197 || 197 || 197 || 197 || 197 || 197
 XX ir
 attiecīgā politikas joma vai budžeta sadaļa.
 Cilvēkresursu vajadzības tiks nodrošinātas,
 izmantojot attiecīgā ĢD darbiniekus, kuri jau ir iesaistīti
 konkrētās darbības pārvaldībā un/vai ir
 pārgrupēti attiecīgajā
 ģenerāldirektorātā, vajadzības gadījumā
 izmantojot vadošajam ĢD gada budžeta sadales procedūrā
 piešķirtos papildu resursus un ņemot vērā budžeta
 ierobežojumus. Ārpakalpojumu procesa gadījumā, iesaistot
 izpildaģentūru, summas un aprēķinus koriģē.
 Veicamo uzdevumu
 apraksts
 Ierēdņi un pagaidu darbinieki galvenajā mītnē || Veicamie uzdevumi ietver visus uzdevumus, kas nepieciešami finanšu programmas pārvaldībai, piemēram: - sniegt ieguldījumu budžeta procedūrā; - risināt politisko dialogu ar dalībvalstīm; - sagatavot gada darba programmas/finansēšanas lēmumus, noteikt gada prioritātes, apstiprināt valsts programmas; - pārvaldīt valsts programmas, uzaicinājumus iesniegt priekšlikumus un uzaicinājumus iesniegt piedāvājumus un tiem sekojošās atlases procedūras; - sazināties ar ieinteresētajām personām (potenciālajiem/faktiskajiem saņēmējiem, dalībvalstīm; - izstrādāt norādes dalībvalstīm; - pārvaldīt projektus no darbības un finanšu viedokļa; - veikt iepriekš aprakstīto kontroli (ex ante pārbaude, iepirkuma komiteja, ex post revīzija, iekšējā revīzija, grāmatojumu noskaidrošana); - veikt uzskaiti; - izstrādāt un pārvaldīt dotāciju un valsts programmu pārvaldības IT rīkus; - uzraudzīt un ziņot par mērķu sasniegšanu, tostarp gada darbības pārskatā un kredītrīkotāja pastarpinātās deleģēšanas ziņojumos.
 Ārštata darbinieki || Uzdevumi ir līdzīgi ierēdņu un pagaidu darbinieku uzdevumiem, izņemot tos uzdevumus, kurus ārštata darbinieki nevar veikt.
 Darbinieki delegācijās || Lai piedalītos politikas īstenošanā iekšlietu jomā un jo īpaši tās ārējā dimensijā, ES delegācijām būs nepieciešamas pietiekamas speciālās zināšanas iekšlietu jomā. Tās varētu nodrošināt Eiropas Komisijas un/vai Eiropas Ārējās darbības dienesta darbinieki.
 Lai piedalītos
 politikas īstenošanā iekšlietu jomā un jo īpaši tās
 ārējā dimensijā, ES delegācijām būs
 nepieciešamas pietiekamas speciālās zināšanas iekšlietu
 jomā. Tās varētu nodrošināt Eiropas Komisijas un/vai
 Eiropas Ārējās darbības dienesta darbinieki.
 3.2.4.
 Saderība ar kārtējo daudzgadu
 finanšu shēmu
 –
 þ Priekšlikums/iniciatīva atbilst nākamajai daudzgadu
 finanšu shēmai
 –
 ̈ Pieņemot priekšlikumu/iniciatīvu, jāpārplāno
 attiecīgā izdevumu kategorija daudzgadu finanšu shēmā.
 Aprakstīt, kas jāpārplāno,
 norādot attiecīgās budžeta pozīcijas un atbilstošās
 summas.
 –
 ̈ Pieņemot priekšlikumu/iniciatīvu, jāpiemēro
 elastības instruments vai jāpārskata daudzgadu finanšu
 shēma[34]
 Aprakstīt, kas jādara, norādot
 attiecīgās izdevumu kategorijas, budžeta pozīcijas un
 atbilstošās summas.
 3.2.5.
 Trešo personu iemaksas
 –
 Priekšlikums/iniciatīva neparedz trešo personu
 līdzfinansējumu
 –
 þ Priekšlikums paredz, ka Eiropas finansējumu ir nepieciešams
 līdzfinansēt. Precīzu summu nevar aprēķināt.
 Regula nosaka maksimālās līdzfinansējuma likmes, kas
 diferencētas atbilstoši darbību veidiem:
 Apropriācijas miljonos EUR (3 zīmes aiz
 komata)
 || 2014. || 2015. || 2016. || 2017. || 2018. || 2019. || 2020. || Kopā
 Norādīt līdzfinansējuma struktūru || DV || DV || DV || DV || DV || DV || DV ||
 Līdzfinansējuma apropriācijas KOPĀ || jānosaka || jānosaka || jānosaka || jānosaka || jānosaka || jānosaka || jānosaka ||
 3.3.
 Paredzamā ietekme uz ieņēmumiem
 –
 þ Priekšlikums/iniciatīva finansiāli neietekmē
 ieņēmumus
 –
 ̈ Priekšlikums/iniciatīva finansiāli ietekmē:
 –
 ̈ pašu resursus
 –
 ̈ dažādus ieņēmumus
 Miljonos EUR (3 zīmes aiz komata)
 Budžeta ieņēmumu pozīcija: || Kārtējā budžeta gadā pieejamās apropriācijas || Priekšlikuma/iniciatīvas ietekme[35]
 N gads || N+1 gads || N+2 gads || N+3 gads || Iekļaut ietekmes ilguma atspoguļošanai vajadzīgo aiļu skaitu (skat. 1.6. punktu)
 ... pants || || || || || || || ||
 Attiecībā uz
 īpaši novirzāmiem dažādajiem ieņēmumiem
 norādīt attiecīgo(-ās) izdevumu pozīciju(-as).
 Norādīt
 ietekmes uz ieņēmumiem aprēķināšanai izmantoto metodi.
 [1] COM (2011) 500
 galīgā redakcija.
 [2] COM (2010) 700 galīgā
 redakcija.
 [3] COM (2010) 543 galīgā
 redakcija.
 [4] “ES budžeta pārskatīšana”, COM (2010) 700, 19.10.2010.
 [5] Priekšlikums
 – Eiropas Parlamenta un Padomes Regula, ar ko paredz kopīgus noteikumus
 par Eiropas Reģionālās attīstības fondu, Eiropas
 Sociālo fondu, Kohēzijas fondu, Eiropas Lauksaimniecības fondu
 lauku attīstībai un Eiropas Jūrlietu un zivsaimniecības
 fondu, uz kuriem attiecas vienotais stratēģiskais satvars, un
 vispārīgus noteikumus par Eiropas Reģionālās
 attīstības fondu, Eiropas Sociālo fondu un Kohēzijas fondu
 un atceļ Regulu (EK) Nr. 1083/2006 (COM (2011) 615
 galīgā redakcija).
 [6] Priekšlikums
 – Eiropas Parlamenta un Padomes Regula par
 kopējās lauksaimniecības politikas finansēšanu,
 pārvaldību un uzraudzību (COM (2011) 628/3).
 [7] Sk. 1. zemsvītras piezīmi.
 [8] OV C , ... , lpp.
 [9] OV C , ... , lpp.
 [10] Finanšu regulas trīsgadu
 posma pārskatīšana – Komisijas priekšlikums COM(2010)0260.
 [11] Finanšu regulas trīsgadu
 posma pārskatīšana – Komisijas priekšlikums COM (2010) 0260.
 [12] OV L 55, 28.2.2011., 13. lpp.
 [13] OV L 83, 27.3.1999., 1. lpp.
 [14] ABM — ABM — darbībās balstīta
 pārvaldība; ABB ‐ budžeta līdzekļu sadale pa
 darbības jomām.
 [15] Kā paredzēts Finanšu regulas 49. panta 6. punkta
 a) vai b) apakšpunktā.
 [16] Skaidrojums par pārvaldības veidiem un atsauces
 uz Finanšu regulu skatīt BudgWeb tīmekļa vietnē: http://www.cc.cec/budg/man/budgmanag/budgmanag_en.html
 [17] Kā minēts Finanšu regulas 185. pantā.
 [18] Dif. — diferencētās apropriācijas, nedif. —
 nediferencētās apropriācijas.
 [19] EBTA: Eiropas Brīvās tirdzniecības
 asociācija.
 [20] Kandidātvalstis un attiecīgā
 gadījumā potenciālās kandidātvalstis no
 Rietumbalkāniem.
 [21] Tehniskais un/vai administratīvais atbalsts un ES programmu
 un/vai darbību īstenošanas atbalsta izdevumi
 (kādreizējās „BA” pozīcijas), netiešā
 pētniecība, tiešā pētniecība.
 [22] Rezultāti ir attiecīgie produkti vai pakalpojumi
 (piemēram, Finansēto studentu apmaiņu skaits, uzbūvēto
 ceļu garums kilometros utt.).
 [23] Konkrētie mērķi, Kas norādīti 1.4.2. punktā.
 [24] Kopējais finansējums, pamatojoties uz 2011. gada
 galīgo piešķīrumu cilvēkresursiem, ietverot
 ierēdņus un ārējo personālu.
 [25] Ārējais personāls, ko finansē no
 kādreizējām BA pozīcijām, pamatojoties uz 2011. gada
 galīgo piešķīrumu cilvēkresursiem, tostarp
 ārējais personāls galvenajā mītnē un
 delegācijās.
 [26] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās „BA” pozīcijas), netiešā
 pētniecība, tiešā pētniecība.
 [27] CA — līgumdarbinieks; INT — pagaidu
 darbinieks; JED – jaunākais eksperts delegācijās; LA
 — vietējais darbinieks; SNE — norīkots valsts eksperts.
 [28] Saskaņā ar robežlielumiem attiecībā uz
 ārštata darba ņēmējiem, ko finansē no darbības
 apropriācijām (kādreizējām “BA”
 pozīcijām).
 [29] Galvenokārt struktūrfondi, Eiropas
 Lauksaimniecības fonds lauku attīstībai (ELFLA) un Eiropas
 Zivsaimniecības fonds (EZF).
 [30] Saskaņā ar robežlielumiem attiecībā uz
 ārštata darba ņēmējiem, ko finansē no darbības apropriācijām
 (kādreizējām “BA” pozīcijām).
 [31] Galvenokārt struktūrfondi, Eiropas
 Lauksaimniecības fonds lauku attīstībai (ELFLA) un Eiropas
 Zivsaimniecības fonds (EZF).
 [32] Saskaņā ar robežlielumiem attiecībā uz
 ārštata darba ņēmējiem, ko finansē no darbības apropriācijām
 (kādreizējām “BA” pozīcijām).
 [33] Galvenokārt struktūrfondi, Eiropas
 Lauksaimniecības fonds lauku attīstībai (ELFLA) un Eiropas
 Zivsaimniecības fonds (EZF).
 [34] Skatīt Iestāžu nolīguma 19. un 24. punktu.
 [35] Norādītajām tradicionālo pašu resursu
 (muitas nodokļi, cukura nodevas) summām jābūt neto
 summām, t. i., bruto summām, no kurām atskaitītas
 iekasēšanas izmaksas 25 % apmērā.